
The three books. ...Vaiphei Pau Pdkvul Telkhawm-Bu 2, 
Pawl Sdwm, (Class X), Vaiphei Pau Suikhdwm Hi Tiu-Bu 2,Pawl 
Sawm (Class X) and Vaiphei Pau Matddn &Thuphuak (Vaiphei 
Grammar&Composition) -(classes IX & X) prescribed as textbooks 
of Vaiphei Language (First Language) of one hundred marks for Class 
X are developed under the Communicative approach of learning 
language. Next to text books of Manipuri, the Present series is the first 
prepared under the new approach. It is hoped that students shall have 
sufficient skill to communicate through learning the Vaiphei Language. 

Inspite of all short comings, I am thankful to the Vaiphei 
Literature Society for making all the necessary arrangement to bring 
out the books within the stipulated time. 

THUMAPUI 


1998 ah kipat class IX leh X ah mat ding Manipuri curriculum hih 
a masa ah kipat a kisang danglam them khat a um hi. Sekul naupang 
zillai in ama leh ama’n a kihiatna, thiamna ding a kingaitua lo leh hil leh 
gen bep ah a hi thei pua’i tina ziak ah kisiam Manipuri curriculum a 
hi’i. Zia dungzui ah etsinna dan ah le a kisang danglam hung um in a. 
Zia curriculum dungzui ah a nuai a lekha pathum a kikawi hi. 

- Manipuri SahityaLeichil 

Zia hi’n thimthu, simthaw la leh limthaw phat dan pia’n a. 

- Manipuri Khannasi Neinasi. 

Zia hi’n hiatna ding ah sim, ziak leh thaw thiamna susang in a. 

- Anoba Manipuri Grammar. 

Curriculum hi’n a tup chuh sekul naupangte’n sekulpu tawh ngaitua 
leh gen khawm chuh leh a pawl ah kisiam ah ngaitua leh gen khawm di 
ti a hi’i. Thusim pakhat, simthawla sim ah a phatna hiat daw, a sung ah 
a thu chia dan hiat thei dawtnate dawnhu thei tite bep a hi pua’i, a 
kidawi chuh. Thil tung leh thubuai tuak khakte nepnawi tak ah ziak 
daw thei, lungthim ah hung pawt, ngaitua dan kichian tak ah gen daw 
thei ti natiang a hi’i, a kidawi chuh. Taksan a um hi, zia chuh Manipuri 
curriculumpanpina ah sekul naupangte lung suphul in ti’n, ngaithak leh 
hiat nawpna tha sutho diak ding a hi’i. 

Hun lut tak ah ziaktute’n kichukhawm ah kikumtua ah simlai zosia 
siam leh bawl daw a hi’i. Lekhabu masa panite ziaktute- Shri 
Leimapokpam Damodar Singh, Shri Nongthambam Kunjamohan Singh, 
Shri Raj Kumar Swaranjit Singh, leh Shri Loremba Kamakhya Kumar 
Singh te chung ah kipak thu ka gen hi. Shri Guru Mayum Tomba Sharma, 
Shri (Dr.) Khaidem Samungo singh, Shri Moirangthem Inao Singh, Shri 
Heigrumayum Shym sundar Singh, Shri Aribam Kumar Sharma in 
lekhabute sukdawna/siamdawna ei sukbutin piak ziaku in a chungu in 
bat tampi a kinei hi. 

“Anoba Manipuri Grammar” hih Shri Wangkheimayum Tomchou 




Singh zik a hi’i. Azik lai ah hi’n workshop dan bangzat a h’em tarn tak 
ah ngaitua leh genkhawm a lah hi. Ngaitua leh genkhawm lai ah Gram¬ 
mar thiam bangzat a h’em a lah pangu hi. Zia workshopte ah hih a 
ziaktu le ama taksa ngei pang ah, a ziksate a siam pha’n, a bawl pha’n, 
a suthak hi. Workshop ah pang zilsaktute leh a ziktu a chung in kipak 
thu ka gen hi. 

Lekhabu kisamte ah kipat sekul naupangte’n la phatchuampiu 
chu’n, a zikte chung in kipakthu genu in. La lungu a suak lo maithei, a 
ting lo bangzat a h’em um maithei in a. Ziate chuh keiu ei ngaw maiu 
in. Ei hun hilu in, kipak tak ah a lah pawm ing kau, suk kit tak leh siam 
thak ding a lah ngaitua ing kau. 


Imphal 

Date : 12 th January, 1998 


Shri Salam Nabachandra Singh 
Secretary 



THU TAWMCHA 


Pau pakhat a buting tak leh pau leh ziakkiti hih a text-book sim leh 
dawtna, dawnhuna, examna ah piak ah ziak mai a hi ziang pua’i. Pau 
chuh a mun leh a hun zil ah dik tak ah mat thiam a mammaw hi. Meitei 
pau hih meitei zosia pianpi pau hi lehle sekul naupangte’n pau hih dan 
pangai ah a kimat ah a ting lo bangzat a h’em a um hi ti le hia’n kigen 
val pua’n a. Zia hih thudik a hi’i. Pau pakhat sim leh hil kiti hih na 
bailam a hi pua’i. Zia’h ngun tak ah chipchial tak ah nasep leh mawpuakna 
a pawimaw hi. 

English pau kihilna ah khuavel pumpi ah kisang danglamna a um 
hi. Bawl dan thak ah hih hi dan thupi pakhat chuh text book ah um leh 
um lo, thu ah class room a sekul chapangte amau leh amau gen khawm 
sak hih a hi’i. Bawl dan masa dungzui ah sekul naupangte’n bang zat a 
kilaklut zou em ti chuh a lah kilimsak zaw lo laisia sekulpu’n ama’n a 
theitawp hang a hil chuh kingansia mai a hi’i. Sekul naupangte pau tarn 
a lah pawimaw sak puau hi. Dan thak dungzui ah hil zillaite chuh a 
pawl a pawl ah kihen zak ah a thupi kipia chungchang ah holim khawmna 
nei sak ti hih a pawimaw pen a hi’i. Pau zil dan thak hi’n pau chuh zil 
ah ti lo, thiamna zil ah sekul naupangte’n ha pan ah pan ah, zia ah chu’n 
amau leh amau kitaksanna hung pung ah chu’n sekul hindan sung ah a 
lungthimu hun zosia ah mit leh bil pil sak ti a hi’i. 

Pau zildan thak hih phatchuamna haw tupna nei ah Manipur Sec¬ 
ondary Board in le text book hih a zik thak pawl kua leh pawl sawm 
naupang zosia-a ding ah pha’n a ti ah a thupukna ah kipat lekhabu hih 
kizik a hi’i. Zia bawldan thak duingzui ah pawl kua leh pawl sawm 
lekhabu chuh pathum gel sim ding a hi’n ziate chuh:- 

1. Manipuri Khannasi Neinasi; 

2. Manipuri SahityaLeichil; 

3. Anoba Manipuri Grammar a hiu hi. 

Lekhabu pakhat “Manipuri Khannasi Neinasi” thiltup chuh tulai 
khuavel ah ei haw, mihingte tawh kizawpna det tak nei, ei hawn bailam 
tak ah i tel daw ziang thei lote teldawk ah Meitei pau ah kigen hawm 




sak a hi’i. Zia lekhabu ah um thusim leh simthaw la kitite hih Sahitya 
ah a mugil ah pang, haksa pha chuam bik a hi pua’i. Thusim leh simthaw 
late hih hinkhua ah kizawppina nei thute ah matchak dan zilsakna ah 
bep ti lo, zia chungchang ah sekul naupangte lungthim lutsak ti hih a 
hi’i. Zia lekhabu hin zillaite meitei pau dik tak ah matchak sak thiam 
sak bep hi lo ah tulai khuavel ah khuasakna tawh kizawpna neina ding 
dan tam tak ah le pilvanna lam ah le masawnna thupi tak um in a ti 
kinepna lian tak a um hi. 

Lekhabu panina “Manipur Sahitya Leichil” thil tup chuh lekha 
hi’n mihing ah hung um thatnawpna lul tak chuh pia in, lul tak mi 
lungsiatna sang tak nei mite umdan sung gil tiang ah nei khangthak 
siam daw kawm ah amau chuh pau hih phatak ah matdan thiam sak 
ding ti a hi’i. 

Pau zikna ah tupna sang tak tun di di ngaituana ah lekhabu hi’n 
eiu, sekul naupangte kiang ah, a hi lo thei lo panpina hi’n a ti i taksangu 
a hi’i. Hun chawm cha sung kiziak hin ka hun siam dawu lekhabute ah 
hin a dik lo tampi um ngei in a ti chuh ka gingchau hi. Sekulpu leh 
numei leh pawsal sekul naupangte’n lekhate hih chipchial tak ah gen 
khawm ah mangcha ah lekhate hin ma a sawnna ding thu hilna mantam 
zosia keiu hi za um tak ah a lah pawm ing kau. 


Imphal 

Date : 12 th January, 1998 

BUNG-1 


I KIANG I TUAM DINMUN (ENVIRONMENT) 
{AKOIBAGI PHIBAM (ENVIRONMENT)} 

A lettu: Lemlalthang 

Thumapui: 

1. Gamlak-Thing leh gua a kisat chai chun, dawp-tuikulte hung tui 
hung kang ta leh mihiamte ding ah bang gual gual manna a tun 
theidia’m? 

2. Gari meikhu chun fektori (Factory) meikhu pawtte hin mihingte 
ding in bang gual manna ei pia thei em? 

3. Mihiam khutsuakte hin Pathian khutsuakte susia ta leh mihingte 
ding in bang gual gual haksatna a tun thei dia’m? 

4. Thokang thosite a ni tiam ah a hung pung deu deu hih bang ziak 
a hi dia’m? 

5. Gamsa vachate hih eiu melma a hiu hi, ti le hen a dik thei dia’m? 
Nang ngaidan pansan in hun ziak in. 

6. Khawvel mun chuam chuam ah National Park leh Zoological 
Garden tarn tak kiphudawk hi a thil tup bang a hi em? 

7. Khawvel (Leichung) ah hin mihiamte bep amau ngenchang hin 
ding thil hi thei a hi dia’m? Hin thei a hi leh a hi lo ding dan chuh 
nangma ngaidan pansan in hun ziak in. Nangu hun kiziak chiat la 
dawnhunateu class sung in hun pawdawk in gen khawmu’n. 

A. KHAWVELTUAMTU BORUAK (NATURALBALANCE) 
SIATNALEH MANIPUR AHGUAZUK NISAT 

HUNG KISANG DANGLAM. 

(PRITHIBIGI AKOIBAGI KHAL KAIRAKPA AMASUNG 
MANIPURGIISING NUNGSHITTA AHONGB A LAKPA) 

A nuai ah gam lim panite khuh ngun tak in en in. 



1. Gam lim panite kikhiakna gen in. 

2. Lim pakhatna zawk khih en in lah, zia hin khua a vawt leh a lum 
chuleh, gua zuk, ni sat dan, bang a ti sak thei dia’m, gen in. 

3. Lim panina khih en in lah, zia hin khua vawt khua lum chuleh, 
gua zuk, ni sat bang gual gual in a sulamdang thei dia’m, gen in. 

4. Nangu' n dawnhuna la hun piakteu khah, bang ziak ah hithei a hi 
em, mi pathum thum in kigawm khawm in ziak khawmu in. 

5. Tuhin khawvel tuamtu hui umdan pangai (Natural balance) 
chuleh, Manipur ah gua zuk nisa sat kisang danglam chungchang 
simlai khat sim hi tiu. 

Mihiamte i hung khanletu tawh kitawn in khawvel ah i 
kiangtuam (Environment) tichuh, tui, thigua chun mualkang ah um thil 
tam tak sumangthai leh sukdanglam in a um hi. Zia hin Pathian thilsiam 
khawvel leh a tuamtu hui umdan pangai(Natural balance) chuh a susia 
a hi. Hun chia ta kum za khat sung ah hin tuisuagiat sung ah Nuclear 
explosion puak zak sakte chun Lawng ban ah petrol buk (patrol tank) 
vang ah kipat thautui hung vadawkte hin tuisuagiat tui hun subuakte. 
Khawvel leichung ah khawlbupite thil nrn, khawpi liante ah kipat tui 
run hung luang dawkte luipi’h luanglut in, tuisuagiat ah luanglut tate 
zosia hin khawvel tui hih gu a chansak zo ta a hi. Ziate hin tuisuagiat 
sung ah ganhing umte a tha gam ban in khawvel leichung ah tui leh 
thigua nasa tak in a kisan danglam sak ta a hi. 

Khawvel leichung ah khuapi lian tak tak ah um khawlbupite 
(Factory) ah pat hung kithadawk meikhute, Gari tailai ah kipat hung 
kithadawk meikhute, gam kang ah kipat hung pawtdawk meikhute 
hin huikhua ah thiguate hun helnin in, tu kum za khat sung mai ah hin 
hui, Carbon dioxide um hi a le 25 in a tam zaw ta'i, ti a hi. Zia hin 
Pathian ei la kawipiak sa hui khah a kisang danglam ziak in khawvel 
hih nasa tak in a hung lum diak ta a hi. Supersonic Lenna (A.S.T) 
tichu zetlenna kipat hung pawtdawk meikhu lak ah pang Nitric Oxide, 
parfum (perfume), Sam sukvawmnate (Hair Dye Spray) ah pang 
Chloroforo Carbon C.I.F. kiti thilte hin huikhua ah Ozone thual (Ozone 
layer) chuh ne hek in a supa a hi. Ozone thual (Ozone layer) kiti hih 
lei chung ah kipat 30km leh 50km kikal ah huikhua ah um a hih, Zia 
hin nisagui chi khat ultra-voilet ray chu mihing vun ah kansar (Cancer) 
natna pawtsaktu chuh a lah dal sek a hi. Ozone thual (Ozone layer) hi 
umlo taleh nisagui chi khat ultra-voilet ray chun lei chung hun khaw 
tung in tin, lei chung ah hinna nei zosia (mihing leh ganhing) thi ziang 
theiahi’i. 

Mihingte' n lei chung ah kek thing leh gua sat chai, kidak nen 
buak khawl khawm chuh leh lei nuai ah kipat thil chaw dawte 

(Mineral product) hin mualkang ah siatna nasa tak a tun zing hi. Lei 
phatna hung chul in, tuikhang, tuilet hun pawtsak in, lei thual hun suchim 
in, lei nuai lam ah tui kiting sukkiam ah a hung umte hih, mualkang ah 
manna leh siatna i tuak zingteu chuh a hi’i. 

A chung ah i gente - tui, thigua leh mualkang ah manna, siatna 
i tuak zingteu ziak ah hin tu kum za khat chia ta sung mai ah hin 
khawvel ah huinun leh guazuk nasa tak in a kisang danglam ta a hi. 
Kum zabi sawmnina hung kipat tillai ah pat a kim tiang khan (1900- 
1940) phalbi lai leh chuti lawm in a mawk dap pua'h. Green Land 
sualam gam leh Sweden mallam gam chuh phalbi lai vawtdan masanglai 
in selsias (Celcius) digri 4 ah pat 7 tiang in a um sek hi. Zia kipat 
mallam tuisuagiat ah, Atlantik, tuipi sung in sanga chi khat kawt kiti 
chuh Mai tawp tiang in le mu in a um hi. Tumasang in zia sanga chi 
khat, kawt hih Mai tawp in a lah um kha pua'i. Khawvel ah lian tak 
ah kiphazak vukthual (Gracier) chuh awl awl in a hung neu deu deu 
hi. A diak in Mai Atlantik tuiguagiat ah um vakthual (Gracier) 
kiphazakte chuh tu tu ah hin leh a hung neu deu deu hi. Khawvel hih 
a kum tiam in a hung sa deu deu a hi ti hiat theina khat chuh Artik 
tuiguagiat vakthual (Gracier) in a khu khumna mun a kum tiam ah a 
hung neu deu hih a hi. Artik Tui suagiat ah Lawng chawlmun umte le 
kum 1920 ah kipat 1950 kikal khan hun sawt tak vuk hung tuithak 
ziak ah Lawng lut suk lut to haksatna bangma a lah um pua’ i. 

Ahi’nlah 1950 kipat 1960 kikal ah khan Mallam Saiberia 
sualamkai Kanada ah Artik gamte chun Phalbi lum leh vawt masanglai 
sang in Selsias(Celcius) digri 2 ah pat 3 chan hung kiam in a hung 
vawt zaw a hi. Britian gam le kum 1940 nungsang hih phalbilai leh 
nasa tak in a hung vawt diak hi.A hung vawt pen pen kumte chuh 
1947 leh 1963 kum ah Phalbi khah a hi. Zia i gen hun sung ah hin 
Amerika tulam gamkai, Europe sualam gamkai chun Japan gamte ah 
chun Phalbi lum leh sat chu tuma sanglai sang in a sang zaw a hi (tichu 
phalbi lum zaw a hi). Mun khenkhat ah Phalbi vawt zaw chun mun 
khenkhat ah phalbi lum 

zaw dinmun hung kisang lumlette hih i et chun Khawvel ah hung kisang 
danglamte hiat chianna ding in hun sawt deu Khawvel dinmun et a 
ngai ta a hi chuh. 

Manipur chungchang genkhawmna ding ah chun data hawi 
tak mu ding chuh, a um lo ziak in,mi gen i haitteu, i mit ah i muteu leh 
i tuak khakteu ah pat tawsaisan in i genkhawmu a ngai mai ta a hi’i. 
Zia i genkhawm zinglaiu hin ka nu hingtu, ka pi thugen khat ka geldawk 
hi-Masanglaiu chun Thagam (Tarpon), thaiga nunung an nekhawmna 
sung hin phaisum nasa tak in a zing sek hi a ti sek ah. Zia ka pi 
thugente ah pat hiatdaw thei chuh masanglai Thagam (September)chun 
tulai Thagam sang in a vawt zaw’i ti hiat thei a hi’i.Thaiga nunung an 
nekkhawm hunbi sung hi thalik zo ah pat tha man chan ah kimang sek 
a hi’i.Tichun September tha hung beilam ah hin phaisum zing mu ding 
leh phalbi vawt hung kipan ziang ti hi a kihia kha ta pua’i. Zia kipat 
hin eiu in Manipur hih masanglai sang in Phalbi hun sung a hung chawm 
deu deu hi ti thei a hi. E. W.Dan in a lah zikdan in Manipur gam Phalbi 
hun sung hih October ah a kipan in Vulte (February) chan tichu tha 5 
sung a hi, ti in a lah ziak hi. A hi’ nlah tuhin chuh Khuang tha(December) 
ah pat February chan tichun tha 3 sung bep Phalbi hun sung a hi ta’i. 

I pi leh pute’n a lah gen “Dipi (January) tha ah vuk kia zung 
zung,” a ti seku hih le masanglai Dipi(January) tha ah vuk nasa tak in 
a kia sek hi, ti a kihia thei hi. Kum 1960 ma deu ah khan Phalbilai 
nisa suak masang in Daidi in chung leh hampa chung in vuk kia vam 
pheng phung ziang mu ding a lah um sek a hi.Zia kipat hin eiu’n 
Manipur a vawt pen lai hih, tumasang ah khan selsias (Celcius) 1 ah 
a lah um khah tuhin Celcius 2/3 ah a um hi, ti i hia theiu a hi’i. 

Phalbi -tha 6, Nipi -tha 6, ti hih teksiate paukam a hi’i. Ahi’n 
lah tuhin chuh Phalbi -tha 3 vel bep a hi tak ziak in Nipi -tha 9 lam a 
hung ting ta a hi, tichu March tha ah kipat November nipi’h sim thei 
a hung hi ta a hi’i. Zia ziak ah chun Manipur ah 

Nipi hun sung hill a hung sau dawk ta a hi’i. Zia ban ah chun Manipur 
ah a sat pen hun 32°C a lah hi sek kha tuhin chuh Celcius 35 tung to 
hialinasataahi’i. 

“Thado, Muktha ah guazu” kiti sek khah le masanglai ah pat 
a lah kihia zing sek khah a hi’i. Thado, Muktah (June-July) ti hun ah 
hin Bengal Tuipi ah pat in Simlam Tumlam Monsoon thigua in gua zu 
sek ding zat kimkhat chuh zia tha 2 sung ah hin a zu dawk man sek a 
hi chuh.Thingtang gam in Leithual kitawl thak (soil erosion) ziak in leh 
gua hun pua thigua a kimaitua dungzui in guazuk tarn leh tawm kikhia 
thei zing maleh Imphal khawpi sung phaizawl in vang guazuk dan hi 
Centimeter 140 (tichu inchi 55) vel a hi sek hi, ti in E.W.Dan in a lah 
ziak hi, a hi’n lah tuhin Centimeter 120 (tichu inchi 46) sang ah le 
niam zaw in a kia ta a hi’i. Zia hih a diak in June, July tha guazuk a 
hung kiak niam ziak a hi. 

A chung ah i gente ah kipat in hun chiasa kum 40/50 sung 
mai in le Manipur ah guazuk leh thigua han dan a kisang danglamna 
neucha a um ta’i ti i hia hi. A diak in Phalbi hun sung hung chawm deu 
deu, zinglai in nipi sung hung sau deu deu, a vawt pen vawt dan hung 
niam deu deu, a sat pen sat dan hung sa deu deu chun guazuk hung 
tawm deu deu tite hih a hi. Zia hung kisang danglam i gente haw ziak 
pen hih thing leh gua kisatchai ziak, dawp tami tui hung kan tak ziak, 
thigua leh boruak ah meikhu hung kiheltam tak ziak, langva in leh 
chek in hung tamdeu deu ziak, alkatra kisung lampi a hung pung deu 
deuziaktehihahi. 

6. Khawvel ah tuite hih bangti dan ah gu hung chang thei a h’ em? 

7. Bang bang in mual kang ah manna a pawtsak em? 

8. Manipur ah khuavawt leh khualum nasa tak ah a hung kisang 
danglamna ziak nang in la hiat dan dan hun ziak in. 

9. Manipur ah guazuk a hung kisang ziak bang a hi em? 

10. Nangu'n ni sin ah la mat zingu plastic haw, mun khat ah kikhawl 
khawm mu sek in la tiu in. Amau haw hih thil dang gual in a sawt 
tak leh hung muat in lei a kisuak ziang thei puau. Zia haw hi mei 
in haltum ziang tabang leu hin bang gual siatna a tun thei em? 

11. Iraq gal ah thautui tampi tuisuagiat ah a hung kibuat ah khan 
bang gual gual siatna a tun em? 

12. Gamsa vachate hinna humbitna ding tawh kisai ah kimang sek 
hapta khah bang a kiti ta khah? Zia thiltup chuh bang a hi em? 

13. Tekhinna’ n nang chuh Environment Director hi ta bang le chin; I 

kiang i tuam dinmun Pathian in buk tuak sa ah a kawi nisin 

kisia zing chungchang sukphatna ding in bang gual gual in thil 
guang galna la nei dia’m hun ziak in. 

14. I kiang i tuam (Environment) humbitna ding in bawl thei ding 
slogan (tang sap kiko) neu khat hun zik in. 

15. I kiang i tuam (Environment) chungchang hiakha lo kua tawh 
bang mi khat kiang in i kiang i tuam (Environment) humbitna 
ding in lo theilo thil nangu mi 3 zel kihotua in thulawm 

khat hun ziku’n. 




AW. 

MIHIAM LEH THIL UMSA 
(MIOIBA AMASUNG PRAKIRTI) 


A lettu: Remlalthang 



1. A chung ah a lim kizik gamsate hih ngun tak in en in lah, bang sa 
ahiemgentia. 

2. Zia gamsa hih Manipur khawi tak mun ah bang ti dan ah lian tak 

ah venbitna nasep bang ti’n a kibawl em? 

3. Manipur bep hilo khaw vel gamdang ah le zia gamsa hih lul tak ah 
ngai a hina bang zaik a hi em? 

4. Tuhin gamsa vachate a nitiam ah a hung mang deu deu zing hih 
tawh kitawn in “Mihiamte chun thil umsa,” (nature) ti Zillai khat 
simhitiu. 

Zillai (Literature) khawtang khawsak dan a suklat gual in Gam 
khat chuh thing leh gua, gam sa vachate umdan in zia gam ah mi umte 
lunggel leh pianphung dam theina lim a kilang hi. Zia lo ah chun dam 
leh hisel tak ah khawsak theina ding in tang in zia gam thing leh gua, 
gamsa leh vachate' n le pawimawna lian tak a neiu’n, zanggu gual a 
hiu hi. Masanglai in Munite (ho lam ah kipumpiak mi) munpi vel ah 
chun sakhite leh sangaite tawh mihiamte a kihel khawm seku hi, ti 
tuanthu in i hiau a hi. Zia mun ah chun gamsa vachate’n le ante hawi in 
tuite a dawn seku a hi khah. Gilkial dangchak lote khenkhat chuh 
thing-bak in a ipmu vuangu’n, a khenkhatte chuh vanlai zawl in a 
lengkualua, khenkhatte chuh thingzung kaithate chuh kiluai in a kihelua, 
khenkhatte chun la a sau ah, khenkhatte chuh a lamua- amau lak 
mawng mawng in kilautuana him him a um pua’i. A umkhawmte lak 
in kituaklona, kimudana leh kihuatna bangma um lo in, a lengkhawmu 
in a ta khawmu a hi. Kitha kimat kimuda lungthim him him a kinei tua 
lou a hi. Chi leh pawl kibang lo maleu amau chuh insung khat gual in 
a khawsa khawmu a hi. Pathian siam thil umsa (Nature) in lampi a lah 
suat gual in pakhat in pakhat zal zo in a lah hing khawm diam diamu 
a hi. Zia gual ah zalen tak ah hinkhawm diam diam hih gamsa leh 
vachate’n le ut in, khela ngei ngei in au. Khanletna lampi’h kitaitet 
mihiamte lak ah zalenna um lo ah, lau him him ah hinkhua mat ziang 
ding vang changtel khel pua’n au. 

Pathian thil siam thil umsate kihei dungzui in hinna neite a 
hung umdawku a hi.-A tilpen in cell khat bep um taksa nei in, chun a 
nung in hampa engte, hampa pakchate hung em in, khawvel hih hung 
eng dip dep in a hung hawi ma ma ziang ta a hi. Zia a hung hawi ma 
mana chung in le va- chate’n a hun belsa ta a hi. Zanggu neite leh nei 
lote (Vertebrates & Non-vertebrates) 

chu a nunung a masa um in a ban ban in a hung umu a hi. Sate leh 
vachate chi chuam chuam a hung pung dungzuiu’n, amau amau umna 
khawsak dan leh khawsakna mun a hung dang chiat ta'i. Sangate 
chuh tui lak ah chun ukengte chuh tui lak leh mualkang ah hung khawsa 
in a hung um tau a hi. Gul, bui leh sazute chuh a kua sungu’n kiselmang 
maleu le thosi thovai, thokang leh vachate chu vanawng bomak in a 
lengu a hi. Pathian thil siam thil umsate chuh i et in khenkhat hampa 
hing ne, khenkhat thing ga, theiga ne, khenkhat sahing ngahing ne chu 
leh thing ga, theiga le ne tho sahing ngahing le ne tho Gamsate le a 
hung umu a hi. Zia chun Pathian thil siam thil umsa kihei danglam 
zingte ziak chun mihiam chuh ngaitua theina pilna lungthim neithei in i 
hung um a hi. Zia lulna lian tak i nei ziak ah hin mihiamte chuh a 
siampa Pathian nasan in thil umsa hia kisak tawkna phaizawl in Lengpa 
gual in kilet sak in i umu a hi. 

Kum Vaibelsia 30(30 million years) masanglai ah mojoik 
kumbithiak (mesozoic era) hunlai ah khawvel pumpi huap ah a lah 
um ngei ding ah ginchak Dinosourte zosia kengnung mu ding a um ta 
pua'i. A mel lau-umtak mel pu ganhingte chuh (Thankik/Tang mel pu) 
fit 80 ah sau in tawn (tene) 100 tiang gik thei a hiu ti lei nuailam ah 
kimu amau sagu (Fossil) ah kipat in hiatchian in a um hi. Zia gual ah 
gamsa lian tak mai leh hat tak mai gamsate chun Pathian lemguat thil 
hung kihei danglamte chuh do zo lo in a mangthai tau a hi. Kumzabi 
tiam ah thawk thei gual lo guazuk, nisat, linling, tang puak zak 
(Volcano), Glasiasen kumbi thiak (Glaciation Age) hunlai ah thing, 
gamsa, vachate a hawn hawn in thina leh manthaina ah le tuak ta 
maleu Pathian lemguat thil hung kihei in ganhing chi chuam, a thak 
thak tamtak a hung umdawk kit ta a hi. Zia haw zosia hi le Pathian thil 
lemguat leh guanggal ngen a hi. Hunbithiak tin ah a kiang ah tuam 
dinmun (Environment) tawh kimil thei ganhingte chuh damdawk in, 
zia hi lote chuh thil kihei danglam zing hin a hi mangthei ta a hi chuh. 

Zia gual ah Pathian lemguat gual ah hunbithiak dungzui 





suikhAwm hi tiu 


11 


ah i kiang i tuam hung kihei danglam zingte hi nguntak ah sui in Charles 
Darwin in ‘ “Natural Selection Theory’ ’ a hun pawdawk a hi. 

Khawvel ah mihiamte i hung khawsak ah kipat in lungthim 
leh ngaituana nei pum in Pathian thil siam thil umsate chuh eima 
phatchuamna in i hun mangcha ta a hi. “Khaw tak in bang bang thil a 
um em?’ ’ ti in i hun hawl vel ta a hi. Mihiamte'n eima eima phatchuampi 
lawkna ding lam, i gam i nam khanletna ding kal suanna in thil umsate 
chuh i mangcha tau a hi. Zia gual kalbi i hun hawna lamu’n, gammang 
thupi tak tak a lah hi—Amazon, Savana, Africa leh India gam zosia 
in i hun suchai tau ah, zia chu tawh kitawn kitawn in gamsa, vacha 
tamtak i sumangthai gam tau a hi. Mihiam sui phak lo (pre-history) 
masang ah sukmang ah a lah umte chuh kumbithiak tampi lut in thil 
hung kihei dang lam ziak ah tung a hia, a hi’n lah mihiam hung khawsak 
leh sui thei a hi nung ah sukmangthai ah umte hih kum zabi tawm cha 
sung mai a hi kit hi. 

Malai ah pat i la chinu gamvak samat i nai thei nai puau hi. 
Zia haisan theina ding in thil guan chuam chuam guanggal hi zing maleh 
a sa nek ding, minphat hawlna ziak leh sumkawlveina lawkna hawlna 
in, sa-nga i that zingu a hi. Sakeite, Sakeibakneite a lah that tarn thei 
taphawt chuh min phatna pia in mihangsan i la ti sekua. I pi leh pute 
khang in khua khua pungkhawm in sakei naw in changhawl a lah 
bawl seku thu tuni tiang in gen in a um hi. Kum zabi 19na sung ziang 
ah khan le Assam ah British Officer pakhat in nisin leh chingpi khat jel 
a lah kap lup thu, Loktak dawp ah gamvatawt nikhat thu’h 200-300 
a lah kap lup chanchinteu chian tak in gen in tuni tiang in i nei nalaiu’i. 
Hailo ah i la mat leh i la tha zing ziaku’n kum zabi 20na’n gamsa 
vachate nasan in akhawsaknau mun leh gam i suk chai piak ziaku’n 
tui, thigua leh nisa dam theina umte chu a hung kia niam ma ma ta a hi. 
Zia gual dinmun din mai thuak zo lo in gamsa tarn tak hinna a mangthai 
zing ta a hi. Paisa mihiampuak knawp knawp hial po ding hi leh 
hin le zia gamsate hih khawvel ah 

mukit ding a um ta puau hi. Ngaidan hisap kibawl dan in kum zabi 
17na India gam ah a lah khawsa nawitui chep ganhing chi chuam 
chuam 120 chu tawh vacha chi chuam chuam 150 chuh tuni hin a 
mangthaitauahi. 

Mihiamte'n Pathian thilsiam thil umsakiselgu zosia a leng in 
vang hia dawk seng pua’i tiu. A hi'n lah, hiat phak lo Pathian chun thil 
bangkim lemguatsa a kawi hi. Bangma lunggel nei thei lo bawngchal 
thathak chun a ki a bawt ding leh bawt lo ding gel pha lo in kihatsak 
tak mai in lei turn suang turn lian han ah a sit lumlet gual in mihiamte'n 
le Pathian thilsiam thil umsate chu diamna chang hia pha lo in bangma 
lo mai in i sumangthai zingu a hi. Mihiamte khawvel ah i um masang in 
Pathian thilsiam thil umsa hi kido kitodel leh kibudik ding ah guanggal 
hi maleh mihiamte khawvel ah i hung khawsak nungu hin thil umsate 
manthai leh sukbuai lam i manaw zingu a hi. Khawvel ah ganhing 
hinna nei a hung um pat hisap ding in mihiamte khawvel ah i hung um 
sungu hi hun chawmcha mitphiat kal khat sung gual bep a hi hi. A hi’n, 
mihiam khawvel ah i hung khawsak pat sung hun chawmcha sung 
mai ah hin le Pathian thilsiam thil umsa tarn takte chuh tuisuagiat ah 
tummang ke gual in mu ding um ta lo in a mangthai tau a hi. Akhen 
chuh mangthai vang in a umu a hi. Gujarat ah sakei baknei, Sunderban 
ah sakei lian, Kashmir ah sazawng chikhat Hangur, Kountri sakni, 
Assam ah Saipi, Chingpi, Tuipisai, Tripura ah thingdua ne zawng chi 
khat, Manipur ah Sangai, Nongin (Vacha chi khat Shiroy Kosem 
tang, Ukhrul Dist ah kimujtc hi le mangthai thei dinmun ah ding zing a 
hiu. Nawichep sa chi chuam chuam 77, vacha chi 40, gul leh tang chi, 
ukeng chi chuam chuam 24te chuh India gam mang ah a lah um tuni 
mangthei vangte chuh a hiu hi. 

Mihiam hin Pathian thilsiam thil umsate tawh kikhen thei lo i 
hiu, ti i hia pha lo vang seku a hi. Eiu’n sanga i neu in, sanga chun 
bang a ne em ti him him ni khat cha le i lunggel kha lou a hi. Sanga an 
neu cha chate chuh bangma lou mai an a ngai in i 

thapiak seku’i. Sazu hung pung ah bu leh bal a hung suksiat nasat tak 
leh i lungu a na’h, a hi’n lah sazu pung talua buk tuak ding a an ah 
mang gulte chu a kua ah pat chodawk in i that ta seku a hi. “Piak daw 
lak lut” hi thil umsa kibuk tuakna ding ah Pathian guat a hin, zia chu 
khaw he lo ah i kawi ganhing neu chate’n a zuidik tenua, hi maleh 
mihiamte hin chuh zia chuh susia zing in i gamta zingu a hi. Khuaivate 
chun pakcha zu chawp in eiu khuaizu ei piak banu’n pakchate chu 
thing ga a hung theina dingu’n a huamui. Va-ak, baibelekte chun theimu 
khenkhat a valu’n, a sungua(vachate ekbu sungah) zia theigamu tuamtu 
a tak ah takte zosia chuh a hung nem ah kek thei ding dinmun a hi tak 
leh ek in a thadawk seku’n, Bung thing,Tuaikipi leh Lengga theite 
thingkung lian tak tak in eiu-a ding in a hung ke-sak seku a hi. A 
damsung zosiau eng dip dep hampa lohingte hih Science thiamte 
chun “Mun-awng ah/boruak ah Oxygen siamdawktu khawl a hiu” a 
tiu a hi. Simsenlo hinna nei ganhingte’n i hat taku leh i tha-daw seku, 
Carbon dioxide gu gual mai chuh hampa, thing leh guate’n a hiplutu’n 
i mamaw penu (a um lo ah pha thei lo) Oxygen chun a hun tha- 
dawku a hi. Zia hampa, thing leh guate’n a nasepu hih sukbuai ah a 
hung um chun bomak ah Carbon diaoxide hung tarn ta law ding a hi. 
Pathian in thil umsa a ki buktuak ding ah a guanggal hi chuh susia leu 
hin gen thei lo khawp siatna khawvel leh a sung ah umte hin a tuak 
thei hi. Khawvel tuamtu kangkal gual ah khu-te ozone thual (Ozone- 
layer) hung pa ta lua’n ti’n, nisagui hat tak Ultra voilet chun khawvel 
hun khaw kha ta bang leh; thing leh gua chai talua ganhingte hinna 
pen thigua hung tasam ta bang leh chu tawh bomak thigua thiangtho 
hung tasam in gu hung kihel ta ziak in Acid-rain hung kisuak thei, vuk 
in a tuam tang sang leh liante vuk hun tuitha in tuisuagiat tuimai hun 
khangto in mualkang hun chumto thei zingte, Nuclear ek, bu leh bal hi 
thina ding ah damdawi i kapteu leh a dang dang mihiam leh ganhing 
hinna sukha thei leh sumangthei hi zingte lunggel se se lo in leh tunung 

khawvel khankhua ding gel pha lo tawp ah gamta in thing leh gua i 
satchai zingu hi, eima heicha’ h eima keng ma ma kituk zing i hiu hi, 
chun gamtin muntin ah sa leh vachate tha leh mat gua ah leitum 
suangtum ah sep leh phel ah kap zingte chuh amau luchang kise ti-na 
a hi ziang hi. Gamsa leh vachate pang lo in Pathian thilsiam khawvel 
hih a bu-kim thei lo mai hi lo in mihiamte mai i hing thei lo dingu a hi. 
Gamsa vachate pang lo in Pathian thilsiam thil umsa kibuk tuak thei lo 
ding ti-na a hi chu. Pathian thilsiam kibuk tuak ta lo chun thil hi thei a 
hi lo hawi thei lo ding ti-na a hi chu thil hi thei lo lah hawi thei lo a hi 
chun Pathian khutsuak leichung ah hin dikna/chamna um tapua’n ti’n, 
mihiamte chungamsanunchanhungpukitding ahiuti-naahichuh. 

Gamsa vachate pang lo in i kiang i tuam Pathian thilsiam thil 
um sate hi lui tui in kho a khaw chip vang vang khobang kikhai gual in 
a melsia, a hung chipthak ma ngei ah zia khobang kitul ziang gual 
chuh, gucha lut nung ah meisel vainung det i hi masang in, ngapmm a 
kua lut lai a mei ah khuttin ah sik i bat masangu’n,i kiang i tuam 
Pathian thilsiam thil umsate a di gual tak ah buk tuak a hi thei zingna 
ding in, gamsa vachate humbit hi eiu mihiamte chung ah kinga lo thei 
lo chu a hi ta’i. United Nations Educational Social and Cultural 
Organisation (UNESCO), United Nations Environmental 
Programme(UNEP), United Nations Development 
Programme(UNDP), World Fund tite gual khawvel pawl chuam 
chuamte chun nisin kumsin ah hung mangthai zing i kiang i tuam ah 
Pathian thilsiam thil umsate dinmun dengdel tak hih humbitna ding in 
Khawvel pumpi huap in tang a sam zingu’ n, sum leh pai tamtak seng 
in khawvel dinmun siat lam manaw zing siamphatna ding in pan a lau 
a hi. Zia lo ah chun gam chuam chuam sawlkal vaihawmte’n Pathian 
thilsiam thil umsate kepbit leh venbitna ding in DAN a siamu’i. India 
gam World Life Protection Act 1972 chun i gam sung ah gamsa 
vachate tha leh mat phal lo a hi. Masanglai ah pat a lah chia zing 
“Games Rules in Manipur State” in i gam ah gamsa vachate mat 

leh tha a lah phal lo i zui zingna chungu’n, kum 1974 ah pat in India 
gam pumpi huap in zia dan hih zui a hung hipan ta a hi. Khawvel 
pumpi in Manipur melhiatna a matu “Sangai” Keibul Lamjao ah um 
hi a hi’n, zia venbitna na hi le zia DAN nuai ah pat hi nasep a hin, zia 
lo ah chun zia Sangai venbitna nasep tangkopina chuh ei gam bep hi 
lo in khawvel gam chuam ah pat in le a hung zing a hi. Kum 1989 ah 
Nandan Kanada in (mikhat min) “Sangai” ti ah a hun minlaw pat 
chuh 1992 kum in British Airlinete’n le “Nangu Sangai venbitna na 
chuh keiu mawpuakna le a hi” a hun tiu a hi. Zia khawvel ah gamsa 
vachate zosia hih Pathian thilsiam thil umsa pang lo in mihiamte’n 
khawvel khawsak i guat chun bukimna famkimna um lo ding a hi. 


5. Tu tu ah Manipur gamlak thing leh gua dinmun hi tawh a gam 

mite thilchin leh lunggel ah pat bang thil hung tung thei ding 

inakilangem? 

6. Masanglai Mu-ni Sadhute a saram ah gamsa vachate tawh bang 
gual in a lawi khawmu em? 

7. Masanglai ah Khawvel ah a lah um tu hi tamtak um talote hih 
Pathian thilsiam thil umsa bang bang gual thil lau um ziak a hi 
em? 

8. Mihiamte, gamsa vachate bang gual gual in i sumangthai em? 

9. ‘‘Piakdaw chuleh laklut’’ kiti Pathian t hil siam thil umsakibuktuak 
ding ah guanggal chuh lungthim neilo ganhing neuchate nasan in 
hawi tak in a zuiu’n, a hi’n lah mihiam tin zui lo in sukmangthaina 
ding lam in kal lam in kal i suan zingui” 

Lunggel theilo Ganhing neucha chaten “Piak daw lak lut” kiti 
Pathian thilsiam thil umsate zui in hingkhawm/damkhawm diam 
diam lampi bang gual gual in a zui awm, 

chuh tawh mihianite’nbang gual gualin a suse zing awmti hun genchian 
in. 

10. Hampa, thing leh gua eng dip depte hih um lo hi ta bang leh kang 
lo hial ah hung pawt dawk zing Carbon diaoxide hin khawvel in 
bang gual gual siatna a tun thei em? 

11. Gamlak sate vachate hung bei hung mangthai ah kipat in i kiang 
i tuam dinmun kibuktuak ding ah Pathian thilsiam bang gual 
gual siatna a tung thei dia’m ti chuh mi pathum thum kigawm in 
ngaitua khawmu’n lah hun ziak tiam in. 

12. Manipur ah um Sangai hih hung mangthai kei ziang thei dinmun 
ah a um ziangna ziak hih bang ziak a hi em? 

13. Iroisemba Zoological Garden (Sa-huan) ah Sangai kikawite 
bang gual ah kawi a hiu em? 

14. Gul chu gunei ganhing lau um a hi ti ah mawk tha tha ah a um 
zing ziak in tuhin gul chuh nasa tak in a hung tawm suk ta’i. Zia 
kipat hin eiu a ding in bang gual manna eitun em? 

15. Mihiamte’n Pathian thilsiam thil umsa i suk mangthai leh i 
suklamdang ah kipat in bang gual gual manna eitun in eipe thei 
em, ti mi pathum thumkikum khawm in ngaitua khawmu’n lah, 
chun thutawn sawm ding vel hun ziak tiamu. 

16. Khawvel ah gamsa tuni um talo chi khat chung chang la hiat dan 
danu mi pathum thum kigawm in hun ziku ’ n. 

17. Manipur ah hunsin phatsin ah tuilet a um pai pai ziangna ziak hih 
hunziku’n. 




SHIROY TANG LEH SHIROY PAK 
(SHIROY HILLS & SHIROY LILY) 


By- Dr. Elangbam Jadu Singh, 
Department of BotanyfP.G.), 
D.M. College,Science. 


Shiroy hih Ukhrul District sung ah um khua neucha khat a hi. 
UkhrulTownsualampangah umahi.UkhrulTownahkipat 15 km 
ah gamla a hi. Imphal ah kipat in 105 km ah gamla, Jeshami zawtna 
lamlian pang ah um a hi. Shiroy khua hi’h, Tangkhul Naga namte a 
chengu in, chun Shiroy tangbul chan in a luau hi. Shiroy Lily leh Shiroy 
khua hih Shiroy tang minte ah kipat kiphuak a hiu hi. Tangkhulte hih 
a tangpi’n Mongoliante gual a hiu in, a pian danu in a bemu’n, a dinu 
a niam ah, a tisuau le a eng(yellowish) hi. Amau hih Mongolian namte 
hi ngei in au. Asia Simlam ah kipat hung pemlut hi maithei a hiu hi. 
Bang cheng hi leh Ukhrul District ah hin,Tangkhul Naga namte bep 
cheng hi lo in, nam dangte le a chengu in, amau haw chuh- Khongsai, 
Kuki leh Zou Nagate haw le a chengu hi. Mipite’n guallui hinkhua a 
mang nalaiu in, chuleh khua kikak tak tak in a chengu hi. Hi maleh, tu 
nai ah kipat in, mipite tulai hindan (modem way of living) a hun la pan 

tau hi. Lo vat ah hal zel, kum sin ah lo thak vat zel hih a ching nalaiu a 
hi. Zia hih malai chin dan a hi. Shiroy khua mite nisin nek hawlna a hi 
leh gammang ah thil pawt (Forest Resources) in a kinga deu penu hi. 

Shiroy tangte haw hih, Himalaya tang Sualam kai hung kithung 
pek a hi’n, a tang ah hin, hampa chi chuam chuamte leh ganhingte a 
umu’i. A tang dung ah hin, tangsip pathum a kizawm in a umu in, tuipi 
ah kipat a sandanu a hi leh 2000 m ah pat 2590 m ah sang a hiu hi. 
Bang hi leh a tang thumnapen hih, 2590 m ah sang a hi’n, a sang pen 
a hi. Zia mual pathumte hih, luinak pawimaw tak tak pathumte hung 
kipatna a hiu hi. Zia luinak pathumte lak ah khat pen hih Thoubal luipi 
nak a hi’n zia chuh Imphal luipi ah luang lut in, chun Mayang Imphal 
ah luang pek in, chun Myanmar ah Chidwin luipi’n a luanglut pek hi. 
A lian panina pen hih Mal-Sualam(North-East) pang ah luang in, 
Chindwin luipi ma’n a luanglut hi. Apathum na pen a hi leh, Ukhrul 
Town ah tui lakna pawimaw tak in a pang hi. Zia tang pathumte haw 
hih, hampa chi chuam chuamte’n a tuam zing hi. 

Vacha hawn, kipem tawl tawl (Tangkhul pau ah,Siree) haw 
hih Siberia ah kipat zia gammangte ah hin December leh January 
thate hin a hung seku in, Michelia excelsa leh M.oblonga kiti thing ga 
minte ne ding in, December leh January tha ah hin gamvak mite’n a 
sa me ding in nisin ah zia vacha sa tui tak hih 300 vel a lah man zing 
sek tau hi. Vacha kipem vel velte (Siree) haw hih 1986 ah kipat in a 
kiam ma ma in a kilang tau hi, a ziak chuh Michelia excelsa leh M. 
oblonga haw hih phuk thak(suksiat) in a um tau in, a hang ente-a ding 
ah lemchang ding in a tang nina tiang ah chawlbuk (Rest camp) leh 
lamlian a kisiamthak ziak in. New York ah “Thing leh lo chinna 
huan”(Botanical Garden) ah pat in, Captain F. Kindon Ward leh a 
zi, Maeklinia chun 1948 kum in, zia pakcha umdan hih sui ding in a 
hungu in, tha guk sung hial a hung chamu hi. Ama chun zia pakcha 
chanchin hih, ama kena mun ngei, Shiroy tangbung nina leh tangbung 
thumna ah kipat chun a zik ah, a min ding in le, a zi minpu in Lilium 
Maeklinia. Ama chuh India gam ah thing leh lo suina lam ah hotu, Dr. 
Mukheijee 

tawh le hung a hiu hi. 

Apakcha kung hih, 30 - 40 cm ah sang in, chun a pak hih pa 
sit set, eng hawi tak dak lim gual a hi. Pakcha bulbal ah lothul (garhc) 
gual a hi. Zia a bulbal ah pat hin kum sin leh April tha kimvel ah kipat 
in a hung sel/dawn dawk hi. A dawn pakhat ah, a pakcha ni leh thum 
a hung pak dawk sek hi. Chun zia lily pak hih May tha ah kipat in 
July - August tha hang in a paku hi. August tha ah kipat in a mu a hung 
um pan sek hi. A dawnte hih Phalbi sung cheng a vuai keu in, a bulbal 
a hi leh a kum kit April tha in bangma lo gual in a um hi. Zia ziak ah 
chun Shiroy tang thumna bep hin zia pakcha chi bik hih a tang nina’n 
le a um in, hi maleh tulai in Shiroy tang thumna bep ah a um ta’i. A 
ziak chuh, a hinnau nasa tak ah sukkhak a hi tau hi. 

Zia gual pakcha chi hih, Manipur ah Dzuko phaizang ah le a 
kek hi. Shiroy tangte ah hin Shiroy lily pak hih nipi lai pakcha tawh 
pakcha kang neu leh hawi tak tawh a um khawmu hi. 

Dawtna tangpi Shiroy lily tangte ah a ke dan suina bikte ziak 

chuh 

1) Shiroy tangmualte haw hih hampa chibik takte ’ n a tuam dim ah, 
zia chuh gua zuklai ah tang bawk lam gual in a thiang sit set hi. 

2) Kum tung in hui a hun tawk tak in a hang zing hi. 

3) A lei hih a vawm ah, hawllei(a nem ah) chuleh a nawm ah, hi 
maleh chek ngai lo a hi. Zia ban ah chun a lei hih pha ma ma thing 
dua lo dua muatte ah kipat kisiam a hi. 

4) A zungte leh a bul a balte hih nasa tak ah vawt sak thei leh vawt 
saktu a hi. 

5) A mual thumna sandan 2590 m Shiroy lily khanna ding ah hun 
phet a hi’n, a ziak a zungte leh a bul a balte-a ding ah hun phet a 
hi. 

Tulai ah hin zia pakchate hih a manthai ding lau a um ma ma 
ta’i.Aziakchuh:- 

i) Kum sin ah a gam a kang hi. 

i) Gancha a ha tat hi. 

iii) Pakcha pak hun ah a entute ’ n a lah ha law seku hi. 

iv) Manipur Government in a entute-a ding ah lemchenna ding ah a 
mual panina tiang ah hin 1986 kum in lamlian a bawl ziaku in, zia 
ziak ah chun a mun ah mipite’n nasa tak in a gammang thingtum 
(timber) a lah phuk ziaku’n zia thingte chuh Michelia excelsa 
(leihau, M.oblonga(leihau nakuppi) lehphaebe sps (uningtho) tite 
ahiuhi. 

Ziate hih Shiroy mualte nasa tak ah suksiatna ziakte chuh a 
hi. 

Lilium Maekliniae (Shiroy lily) pakchate bep hilo in, a pathum 
ah hin vachaa chibik, akpa (Tragopan blithii) kitite a umu in, a lum leh 
vawt hih amau-a ding in a hun ah, chuleh hampa leh thing chi chuam 
chuam i n sa tak in a tuamvel hi,Shiroy lily tilo in le. 

Bangcheng hi leh, sangak lian/sacha chi chuam chuam, 
savawmte, sakhite, vaphualte,chuleh Siree (vachapem vel vel) tite 
haw a mual ah hin a um zingu a hi. Zia Shiroy mualte ah hin hampa leh 
thing chibik hawi tak takte’n a zem in, vacha pern vel velte hih tawh. 

Zia ziak ah chun, Shiroy mualte haw hih a kinthei lam ah 
venbit leh kawl phat a ngai hi. 

DAWTNATE 

1. Shiroy mualte Mh Manipur sung khawi mun ah a um em? 

2. Shiroy mualte ah hin,bang gual thing chi leh hampate a umu em? 

3. Bang ziak ah Siree, pemvel vachate (migratory birds), December 

leh January thate ah Shiroy mualte ah hung sek a hiu em? 

4. Shiroy lily mudawktu kua a h’em ? Apakcha min gen in. 

5. B ang ziak ah Shiroy lily hih Manipur-a hi chuam a hi dia’m? 

6. Shiroy lily hih hilchian in. 

7. Bang gual ah Shiroy lily chuh a mual pathumna ah kek/khang a hi 
em? Pakcha dang a ke khawmpite min gen in. 

8 Shiroy lily kena mun dang gen in. 

9. Tulai tak ah Shiroy mualte ah Shiroy pakchate dinmun gen in. 

10. Shiroy mualte ah vacha umte min gen in. 





BUNG- 2 


A - PIPU PAT AH I GO CHAN 
(INATKI LAN) 


A lettu: Remlalthang 

Thumapui: 

1. Ni khat chuh upa khat hin thing lawmkhat puak gua kipat zo lo 
khan a kiang ah lampi’ h chialai tanglak khat kiang in hiti hin a gen 
ah, “Hei tangvalpa, ka thing lawmkhat hi ka luchung ah ei hung 
sawt ah.” Tangvalpa chun thing lawmkhat chuh upapa 
luchung in a sawt dawk ah, ama hiat kham ding bep in hiti hin a 
gen ta a hi “Upa a hi tak chuh tawh a kamthiampaw na lawm 
lawme!” 

Tanglakpa chun bang ziak ah kamthiam lo a ti a hi em? A pau 
dan ah pat upapa chuh kamthiam lo umchan a nei zia a bangti 
kilatdaw em? Tanglakpa chuh kamthiam leh umchan hia tak hi’n 
la ngai em, a hi loleh umchan hia lo in? Nangu mi pathum thum 
kigawm in ngaitua khawmu’n chun a ziakpiau in lah a dawnhuna 
hunziaku’n. 

2. Rickshaw hung chuang numei khat in lampi’h a sakhau a ketha 
ta’h. Amanu chun sakhau chuh va nunglak kit ding ah Rickshow 
kipat a kum leh tangval khat hin a hun luak ah, a neitunu chuh a 
hung pia kit ta’i. Numeinu chun bangma gen lo in thipbek in a 
sakhau kiakthak chuh a kilak in Rickshow chun a chuang kit ah a 
chiakit ziang ta’i. Tangvalpa chun a umchan chuh maksa thim ten 
in numeinu chuh a en in a ding den ta’i. 

Tangvalpa chun numeinu umchan chu maksa deu ah en ah a 
din den ziangna ziak nangu mi pathum thum kigawm in ziaku’ n. 

3. Chawmkhat a kiholim zawu in, tangval khat hin upa khat kiang in 
a hun gen ah “He paneu, kei a lah chia masa ta’ng ka,” a 
ti’n a chia ta’i. Upapa chun tangvalpa tawi dan chuh kidang sa 
deu tak in a en zui ta’i. 

Bang ziak ah upapa chun tangvalpa chuh kidang sa deu tak 
ah a etzui ziang a hi dia’m? Mi pathum thum kigawm in ngaidan 
genkhawmu ’ n lah hun genu’ n. 

4. Mi genthei deu insung ah thina a tun tak leh a khawteu in kithak 

thaw in a giakpi seku ’ i, ti chawn dan a lah um hi. 

Zia chawdan hi eiu’n bangti’n i ngaiu em? Zia hin a thiltup 
chuh bang a hi dia’m? 

5. Meiteite’n nausen piangthak a ni guk ni’h ankuang a lui seku’n, 
zia chuh ‘Swash Shonba / Ipan- thaba’ a tiu hi. Zia ni tak hih leh 
a khua leh veng nupite’n, annhang, me ding leh chi nasan a hun 
chawikhawm seku’i. 

Zia hill bangti ’ n la ngai em? A phatchuamna bang la hia em? 

6. Khawvelpumpi’hkithangta, Manipur ah kipandawkkihelna chi 
khat min vak gen tia. 

A-1 GAM CHAWNDAN KHANDAN AH GAMDANG A 

KILA LUT 

(LAMDAMSIGI HOUNA LONCHATTA ATOPPA LAMGI 

ITHIL) 

1. Lampi i chia lai in zillaite’n a zilsaktuu (teachers) akituakpi taku 
leh' lamtuana thupha' a pia seku in, za etsakna in a luu a khun seku 
hi, ahiloleh, “Zingkalpha” (GoodMoming) ati seku’i. 

‘Good Morning’ kiti hih bang gam ah pat i gam ah kila lut a hi 

em? 

1. School naupang lampi’h chialaite’n a hotuteu (teacherte) a kituakpi 
taku leh, lamtuana thupha a pia seku’n : za etsakna in a luu a 
khun seku a hi. Tulai in “Zana ka hun pia’i, a h’em ,Hotu ka hun 
za ma ma hi” ti thasang in ‘Namaste’ a hi loleh, “Pi/pu Namaste” 
ti mangcha le i umu’i. ‘Namaste’ ti thumal hih khawilam ah pat 
bangti hung kimat pan a hi em? 

2. School a hung kai taku leh naupangte’ n hotu a kituakpi taku leh 
‘Good Morning, Sir,’ ti in thunuai-gawl umchan a sulang seku a 
hi. ‘Good Morning sir’, ti hih bang pau a h’em? Zia hih bangti 
dan ah i gam ah school chapangte’n a hung mat patu a hi em? 

3. ‘ ‘Thank you’ ’ kiti hih bangtik tak leh kimang sek a h’ em? Zia hih 
tawh a umzia kibang Vaiphei pau in bang thumal i mang seku em? 

4. Tu hin “I gam chawndan khandan ah gamdang-a a kilaklut dan 
Zillai bung vak zil hi tiu. 

Khawvel ah cheng, chi chuam chuam leh nam chuam chuamte hin 
eima eima chawndan chuam chuam chiat i nei chiatu a hi. 

Gam khat leh gam khat chuh, a lum a sat ban in, tui leh thigua 
handan, a chuam dungzui in nam khat (hawn khat) leh khat 
chawndan khandan le a kikhia a hi. A hi vang in, chawndan 
khandan kibang lo tak tak tampi um maleh a thiltup chuh a kibang 
sik sek hi. Zia nam sung (mipi hawnsung) ah khawsa mite lak ah 
chun khat leh khat kilungsiat tua, kingaina tua ah khawsak khawm 
theina ding ah patkhau kithung a tan khak ah pha kei lo khat 
kisiam chuh a hi. Mi tawmcha umna gam himaleu hin eiu-a ding 
ah Pathian gual i pi i puteu in i nam sung-a ding ah hin, hawi ma 
ma kiletsakpi tak khawp chawndan khandan tampi ei gochan 
(nutsia)u’i. Umchan tawidan ah, paudan chuh tawh khawhei 
khawdat dan zosiate 

hih i gam in a chindante tuni hin le mu ding a um hi. Ziate haw hih i 
genu, i pi i puteu in ei lah gochanu, mang theilo go lul a chenen 
ketha i chan khaku a hi. 

Hun in siktui luang zing gual ah a hun khaw khak zing tak leh, 
thil zosia hih neukhat danglamna hung um, ti chuh a hi ding mawng a 
hi. Zia hung kisang danglamte hih nasa tak ah i lah dodal ziang sang in 
kipak tak zaw’h, i lah laklutu hih i mawpuaknau a hi zaw’i, ti i kigelu 
a kul hi. Kisang leh danglam ti hih, mihiamte hinkhua a hi. Mihiamte’n 
i dawi penu chuh le hinkhua a hi. Hinkhua hung buting zaw diak hawi 
zaw diak hinkhua, lampi lei hun siam daw, gam dangte tawh kitawtua 
lumlet chun zia mun ah khawsa mihiamte chen khawm lumletna ga, 
gam chuam chuamte chiadan tarn tak kilalut in eiu gam chawndan 
tawh kitutua in a chia khawmu a hi. Ziate hin i gam ah khawsa mihiamte 
khawdat khawhei a suksan bep hi lo in eiu chawndan khandan supiting 
zaw diak a hisak hi. Gam pawlamte hindan chawndan hat tak in 
masanglai ah kipat i lah neiu, i pi, i pu chawndan khandan zosiate 
guam thim sung ah khawm khawm lo hial ziang chuh a’ i diak pua’ i. 
Khawvel mihiam zosiate’n amau amau nam chawndanteu haw nasa 
tak ah a tukdet diu leh a humbit diu ti hih i mawpuakna chiat a hi, ti i 
gel chiatu hi. Eiu in le masanglai ah kipat a la um ta, a hun a hun 
dungzui tawh kituak ah i chawndanteu hih a thei lai sia a manthai Iona 
ding in theitawp i suau a kul hi. 

A sunglam i vak suithuk deu chun i gam (Manipur gam) leh 
nam chawndante hih a gil ma ma ziang hi. A dik tak in chawndan 
khandan paudan kamsuak bep hi lo in nikchen puansil annek tuidawn 
natiang chawndan khat nuai ah hung khawsa eiu nam i hiu hi. Hun leh 
mun dungzui in i sillai puan a chi leh a zemte (rawngte) a hung kisang 
hi. Zia hia lote chuh chawndan khandan hia lote lak in sim khawm a hi 
seku’i. Eima eima nasep chiat kibang chiat ah kingai piak chait leh 
ama ama nasep ngai sang pen chiat nam i hiu hi. Alian a lalte chunglam 
ahdinmun 





26 


suikhAwm hi tiu 



sang ah khawsa Lengpa chanu nasan in a khut ngei ah puan gana 
khawl ah puan a ga sek tuanthu tuni chan in i bil in i hiau a hi. 

Midang panpina chuh a kingai sang ma ma hi. Masang lai, mi 
tam masang diak diak ah chun kipanpi tuana hih a lah lul diak a hi dan 
khua khat ah cheng khawm hawn dana, buina a tuak khawm 
chanchinteu i hia zingu a hi. Zia i gen kipanpi tuana hih chawndan 
khandan khat nuai in zia ngei chuh a keng in lei ah a hungsak a hi. Zia 
hih a hi, khua khat nam khat hina ah a hawi diak chawndan chuh. 

I khua i nam sung in upa zana nasa tak in i neiu a hi. Nasep 
thil bawlna zosia ah a mau chu malam in i kawiu’n za tak leh thu-awi 
tak ah khawsak nuamsa khua leh nam i hiu a hi. “Teksiate ek in 
belvang akihukbit hi” ti Meitei thuching (Vaiphei pau ah: “Upa sial- 
ek chuan/taw masa”) kiti nei nam sung ah hung khawsa leh seilian i 
hiu a hi. Thilbawl, nasep zosia teksiate thu mat hih i nam chawndan a 
hi zing hi. Zia i lungthim sunggil ah umzing chuh kum tam ta teksiate’n 
a hun ngaimanu leh damsung ah a hun khawl khawmu lunggel leh 
pilna kibil khawmte haw chuh a hi, i nam sung ah i ngaisang diak 
chuh. Zia gual ah eiu go dik tak hi ah i neiu in, chawndanteu hih 
gamdang chindante’n a luanlut khumu in, a manthai Iona ding in 
theitawp i sua dingu hih eiu, i lengua’ i mawpuaknau a hi. 

5. Gam khat leh gam khat chuh i chawndan khandan kibang lo 
nasa maleh a thiltup kibang tho a hi i ti theina ziak bang a hi em? 

6. “Kisanlehlamdanzingkitihihmihiamhinkhuaahi” akitinaa 
ziak nangu mi pathum thum kigawm in ngaitua khawmu in lah 
hunziakuin. 

7. “I genu kipanpi tuanate hih chawndan khandan khat nuai in zia 
ngei chuh kawtkhak ah a keng in a hung lutsak a hi” 

Zia kigan kha chawndan khandante hih bang bang a hi thei 

dia’m? Amau in bang gual kipanpi tuanate chuh chawndan khat nuai 
ah a keng in kawtkhak ah a hung lutsak tite chuh nangu mi 
pathum thum kigawm in ngaitua khawmu in lah hun ziaku in. 

8. I gam ah chawndan khandan tawh mi gam chawndan khandan 
tawh khut kitutua in chia khawm neukhat bek nangu mi pathum 
thumkigawmkhawm in ziaku’n. 

9. Meitei nam sung ah upa teksiate chuh bang gual dinmun in a 
kikawi em? Chun leh bang ziak a hi em? 

10. ‘ ‘Teksete e' k in belvang a ki huk hi” (Meitei paukikna upa a hi 
ah, a kibatpi nai, Vaiphei pau in, “Sial ek taw masa”-ti ah, upa 
zawte zana piak a hi) ti ah kigen Meitei paukikna, upa (thuching) 
hin a suklat nawp thugil um chuh nangu mi pathum thum kigawm 
in ngaitua khawmu in lah ziaku in. 

11. Meiteite pi-pu hun ah pat chawndan khandan hung um tate mi 
pathum thum kigawm in hun ziaku in. 

12. Chawndan khandan hia lo mi chuh mi lak ah a pan tak leh zachatna 

a tuak kha sek hi; ti hih la pawm thei em?La pawm thei 

leh pawm thei lo a ziak pia’n lah ziak in. 

13. Meitei namte ding ah masanglai ah kipat a lah um, hawi ma ma 
chawndan khandante hih manthaisak lo ah kepbit theina ding in 
bang gual gual in pan i la diamu? 

14. Delhi hun sawt tak nasem ah um ta la paneu kiang in Meitei 
namte chawndan kisang danglam zing hih gen kha lekha thawt 
in. 




AW. 

EIU CHAWNDAN HAWINA CHUNGCHANG AH 
HOLIMNA 

A ziaktu: Liangkhawthang 

1. Mihingte lunggel leh thil dawidan bang bang ti' n a kisulang sek 
em? 

2. Numeite'n nawp ni, da ni ah bang gual puan ah a kivan seku em? 

3. Gualsiaklahiattegenin. 

Manipur thingtang mite lak ah, Vaiphei hih le nam han khat ah 
ngai a hi’i. Manipur, Assam, Nagaland, Mizoram leh Tripura hang in 
a chengu hi. Manipur ah umte hih, a han a neu ah sim in sang sawmnga 
vel a phau hi. Myanmar gam in a chanauteu a tarn zaw a umu hi. 
Mizoram ah umte hih, Mizo a kitiu ah Myanmar gam ah umte hi 
Suantak/Thuantak akitiu hi. Manipur ah umte hin a hung kuan dawnau, 
Khawvaiphei khua min hi nam min ah nei in VAIPHEI akitiu in,a hi’n 
lah Suantak suan ah Pu,Sailo suante chun Sailo phung min chuh apu 
tauhi. 

Pu leh pate gen dan in Vaiphei hih Burma (Myanmar) gam 
ah, Chin Hills ah KHAWVAIPHEI khua’h hung kipan ah, Myanma 
gam mun chuam chuam leh Mizoram mun tin ah hung cheng pek in 
amau lak ah pawl khat hi kum 1700 AD leh 1890 AD kikal, hun 
chuam chuam ah Manipur ah hung tung a hiu hi. 

A hung kuan dawnau Khawvaiphei khua hih kuate sat pen a 
hi em hiat a hi pua' i. Zia khua hih khua lian tak a hi. Pu leh pate' n zia 
khua hih, vasimin, akhua'hchengtehihnawdawkin, amau achengu’i. 

“TUAI TA TUAI AH TA, 

KHAWSAK VAIPHEI KA NAWNA, 

KA NANCHEM TUAI AH TA” 

Kum sawt tak Khawvaiphei khua ah a chen nungu’n, 
Khawvaiphei gam kai ah hin, kial huaisia (Thingpi tam) 1600 tuam ah 
khah tung in, mi tam tak in Khawvaiphei khua nusia in, gam dang 
mun chuam chuam in a pern zak tau hi. 

TAMPUI GIAL TUI BANG A TA'I 
KHAWSAK VAIPHEI AH 
A LIAN A LAL NAMPUI LAI AH 
KA THANG ZO LO E 
NEI CHU LA HAN NEI SENG AH 
El PIA NUAM LO? 

LIALAMNU KA CHANG TA E 
THANG KAWLVAI AH” 

Pu, Thanglutgo 

Kial ziak ah pern dawk tam tak um maleu, pern lo ah cheng 
den le tam tak a umu’i. KHAWVAIPHEI khua hih tuni hang in a um 
nalai hi. Unau tam tak le zia mun ah chun a cheng zingu’i. 

Manipur ah hung lut Vaiphei hin chawndan khandan leh pau 
kichiak tak nei in, a kihui khawmu hi. Zia gual chawndan det tak, a 
khang a khang ah a hun mat takteu hih, a chawm lam in sut hi tiu. 

KHUA SAT DAN: Vaipheite hin khua a sat di phatu leh gam en 
masa'n, lo gam, in mun, tuikhuk, thing gam, chia leh vak velna leh, gal 
leh sa lak ah kiven bailamna mun a hi leh hi lo, khual 

tuak dit det in mun a tel seku'i. Bangmakimpha ding ah a ginchaknau 
mun ah chun, phawkbawk a va khaw ma- sau hi. Zia phawkbawk ah 
chun, pawsal thil hia theite panga ah pat pathum tiang zan khat va 
giaku in, mang a va sanu'i. Mang san ah kuante hin, akchal khat le a 
kipuaku’i. Zan ah a mangu pha lo a h'em, akchal hih le zingkal ah 
khuang lo a h'em, a hi chun mun pha lo a hi ti'n, a hai kit seku hi. 
Thing-geu leh pakchate hih mang pha lo a hi’i. Thing bukte, thai gate 
hih mangpha a hi deu hi. Aktui in le ai a san seku'i. Aktui hih mun 
khat in a va kawiu in, zia chuh a zing leh a va en seku’i. Aktui chuh a 
kek a h'em, a kawidan gualu ah a lah um lo a h'em, a hi ah chun mun 
pha lo a hi’i. 

IN LUA DAN: In a sak zaw phatu leh Insung thiampu'n munphi 
bawk khat tawh daikham (ting chikhat) dua tawh chuanbek dua kan 
lawm in insung zosia, a chung, a nuai, kil tin kil kal zosia phiat in zu a 
phikhum ah, “Thing sia, suang siaka chuanbek chawn in kichawnu'n, 
Manmashi nau in a chenna di’n a guan a hi’i. A kham zo nu’n a kham 
hi, a kham zo pa'n a kham hi,” a ti sek hi. 

KHUAHAUSA: Khua Hausa hih phung upa a hi deu tei hi. A ziak 
chuh Hausa in hih thutanna in le a hi sek ziak in phung upate hih, a 
naute in ah thutan khum hih kuama zosia’n zachatna ah ngai a hi’i. 
Phung upa hih Hausa'h a pan thei lo leh le, gam dang ah ama ban ah 
upa hite hih a ko seku'i. Hausa hih gam leh gua neitu a hi'n, a 
mawpuakna leh thu neina le, a sang ma ma'i. Khua'h cheng mipite'n 
lo abawlpiaku'n, ainle a sakpiaku'n, Busunle apia seku'i. Busun 
hih khua tin in a tena a neiu’i. Gamsa mante'n le a saliang a pia seku’i. 

KHUA KIVAIPUAKNA: Khua hih thil bangkim ah a nawp ah, a 
khantona di bep hi lo in, gal leh sa um hun ah leh natna hipi len, 
kangmei patau leh huisia guasia um hun ah, khua sung ah mipite ven 
bit leh hum bitna ding in, Hausapa nuai in migun 

pawimaw tak pawl khat siam a hi’i. Amau haw chuh SIAMANG, 
PACHAWNG a kiti’i. SIAMANG hi Hausapa ban tak ah milian 
mawpuakna seng pen nei chuh a hi’i. Hausa, Siamang leh Pachawngte 
sia hih, khua ah cheng mipite nu leh pate a hiu hi. Khua sung ah letna, 
phatna leh hatna tuakte a chawihawiu in, gitlo bawl leh kinate chung 
in vai a hawmu in, thu a tanu hi. 

KHUATHIAMPU: Khua Thiampu hih Hausate’n a telu a hi’i. Ama 
nasep chuh khua' h damlote thawi di, khua a dam theina ding ah 
kithawina a bawl di, thil bang a h' em khat bawl di um hun ah ai san 
di, kina kihaksialte dawithu sap khum ah, thutante panpi di, gal um 
hun ah gal kuan dite a damna dingu leh gal zawna ding ah dawithu 
sap khum di, gam sung ah sahang a lan leh a bum di tite hih a hi’i. 
Thiampupa hi a nasep man, kum sin leh a tena um ah bu te piak a 
hi'n, bu chuh PHAIDAM a kiti’i. 

THIKSEK: Thiksekpahih, TULAWNGPAle a kiti'i. Thiksekpa 
hih le, khua Hausate tel a hi’i. Ama hih le kum sin leh a tena um ah bu 
piak a hi’i. Khua thik sek ta phawt in zia bu chu a piaku a hi’i. 
Thiksekpa bu kipia hi SUKLAW a kiti'i. 

BEL VEL (BEL SUNG): Khua ah Belvelpa hih, khua Hausate’n a 
telu a hi’i. Ama hi le thiksekpa gual in SUKLAW a kipia'i. Ama hi 
TAMLOPA lea kiti'i. 

KHUA TANGSAM: Khua Tangsampu hih le, Siamang Pachawngte 
hih tawh guat khawm ah um a hi’i. 

Hausa i ti thumal hin, a chang leh khua Hausapa a kawk ah, a chang 
leh a vaihawmpi Siamang leh Pachawngte zosia tawh a chun khawm 
hi. Siamang ti lo migun, khua sung ah hina kipiate zosia hih Pachawng 
a hiu hi. 


BUSUN: Busun hih khua chengte zosia’n, kum sin ah Hausapa a 
piak seku bu chuh a hi’i. Khua ah cheng lote'n le Hausapa gam 

sung ah lo a bawlu leh a gam man ah apiak seku a hi’i. Zia Busun hih 
khuakhat leh khua dang akibang pua'i. Akumdung zui ah Hausa leh 
a vaihawmpite'n abithiak seku a hi’i. Busun hi khua sung ah vaipua 
pangte'n a pia puau hi. Meithai, chaga leh mi baibawte'n le a pia 
puau hi. Hausapa sang ah phung upa zawte' n le a pia puau hi. Meithai 
leh chagate hih busun sun ni leh Hausa in ah zu bel khat khat a buk 
seku’i. 

INSUNG KIVAIPUAKDAN: Insung ah a luchang pen chu Pa a 
hi’i. Pa um tak Iona insung ah chun Nu hih a luchang pen a hi’i. Zia 
ziak ah hin, Vaiphei insung ah hin Nu leh Pa zana hih a sang ma ma’ i. 
Chapa upa pen hih Pa go lua a hi ziak in, mi zosia'n chapa upa pen 
hih chapa neute sang ah ngai pawimawna a nei chiatu’i. 

Vaiphei Pu le Pate chawndan ah chun, chanute hin Nu leh Pa 
ah pat go bangma a chang puau hi. Hepina thil piak vang chuh,nu leh 
pa hat zote'n thil gun thupi tak takte a pia seku'i. Nu leh pabep hi lo 
in a suapiu pawsalte'n le lungsiat in thil gun tarn tak a pia seku'i. 

INSUNG SEL LEH SANG: Insung ah nau a pian leh a pian ni ah 
kipat ni thum tin ni a h' em, ni nga tin ni a h' em, ni sagi tin ni a h' em leh 
insung Thiampu'n in thiansakna nei in a hung thathaw(thawi) sek hi. A 
ni hih ni kawp kim awi lo a hi. Zia thathawna hin akchal khat that in, 
a nei a lau in, patzang ah phan in, a nu chuh a aw sak seku’i. 

INSUNG THIAMPU: Khua ah Thiampu um maleh, inbik in le insung 
Thiampu akinei chuamu’i. 

KICHENNADAN: Vaiphei sung ah kichen den duthusam pen chu 
CHAWNG MO ah kipui ti hih a hi’i. Chawng ti chuh, lul tak ah bawl, 
thupi leh gun tak ah, lung dam tak ah bawl tina a hi’i. Chawng mo hih 
a tangpi'n nu nung lam ah pute chanu (Neinu)a hi deu tei hi. Mo khen 
khat vang chuh a neu laiu ah a 

pawsal elite'n a kipuiu in, a kivak seiletu a hi. Zia gual mo chuh lung 
thiang tak ah nei mo chuh a hi sek hi. Nungak a hung tin ah, numei 
ngaina dan ah tha chia hun a hiat phat leh a pawsal kiang in a lup sak 
seku'i. 

Chawng mo pui dan chuh zia gual hih a hi’i. Kicheng ding ah 
pha a kisak tuau leh, “Milling vang i nuam hi. Chung lam Pathian a 
nawp a nawp lo dawng phawt hi ti” a kiti seku'i. Chung ah Pathian 
dawtna ding ah chun vawkno neucha, tuk thum vel di hih a that in, a 
thin leh a lung a en seku'i. Zia vawkno chuh insung Thiampu'n dawi 
a sap khum hi. Zia vawkeha chuh pawsal, a taksa piandan ah demna 
bei. suanmang le hi lo, a pawsal hina thuamphua tiang ah demna bei 
in a sut lup di a hi’i. Zia vawkeha thin leh lung chuh a phat a hi leh, a 
ni di kitiam in, sumtan sa a that seku' i. Sumtansa ti chu kihona, thutanna 
sa tina a hi. Akipha theite’n zia ni hileh Sawng sa le a that seku'i. 
SAWNG ti chuh SAPI, Mo in a pawsal inlam ah a chanaute a mepi 
di, tunlam ah a nei di tina a hi. Zia sawng sa hih, a luchang pang lo ah 
sat phel a hi’ i. Zia sapum kisat phelte ni chuh sa hap a kiti’ i. Apum hi 
lo ah sat phel a hi ziak ah kiti mai a hi. A phel khat tina a hi pua'i. 
Sawng sa ding ah hin vawkeha leh bawng a kimang deu hi. Mo hih, in 
a pui tung phatu leh insung Thiampu'n akchal kang khat in a thathaw 
ah, a pawsal tawh patzang a aw khawm sak hi. 

S ALU PANG: Salupang hih sa luchang tina a hi pua'i. Salupang kuang 
ah pang, khua ah upa teksiate zawk genna a hi. Zia Salupang me hi 
sumtansa ah kipat kila dawk sa a hi’i. Sumtan sa ding ah kithat sa 
chuh a taksa mun zosia ah pat tang khat chiat kila dawk ah bei khat 
ah a chuam ah kihuan a hi’i. Zia hih khua ah upa leh teksia a thu 
hiatpite ankuang a hi’i. 

KISULLE: Mo pui ni ah kipat ni thumni a h'em, ninga ni a h'em, 
nisagi ni a h' em leh mo hin a nunglam ah a nu leh pate kiang a pha kit 
sek hi. Kisulle ni hih le, ni kawpkim a hi ngai pua'i. Zia ni tak hih leh, 
a nu leh a pa'n, a chanu hih van a piak nawp nawpu a pia seku hi. 

INSUNG DAWNGCHA: Insung ah nawpni leh danite ah insung 
kivaihawmpi di leh vai pua ding in insung dawngcha a kisiam hi. Zia 
Indawngchate chuh, Becha (Unau) Zawl, Chanupi leh Chanuneu a 
hiu hi. Becha hi inneipa sik ah thugentu a hi’n, Zawl hih Bechapa 
panpitu ahi’i. Chanupi hi nasep thil bawlna ah vaipua pen a hi'n, 
Chanuneu hi Chanupi panpitu a hi’i. Sep di leh a khawk dungzui in 
Chanuval le a nikhua-a ding ah kiko thei a hi’i. 

KHUA SASEM: Sa kithana'h hin sazek a tarn sek ziak in, sazek 
zosia dik tak ah at thei mi khat a pawimaw hi. Zia ziak ah hin, khua 
tam tak ah chun khua sasem a neiu hi. 

NUMEI MAN: Vaiphei numei man chu ‘Sial Sawm’ a hi, a kiti sek hi. 
A hi'n, zia hih, a thu mai a hi’i. Numeite a lulna dingua’ a man hi tam 
tak ah kigen mai a hi’i. Kuama’n sial pum sawm ting a ngek ngai 
pua'h, lak le, a kila ngai pua'i. A pia dipa leh a la dipa kiho thei dan 
dan zawk in a chia sek hi. 

LUANG MAN: Luang man hih a thipa pute (a nu nunglamte) kipia 
a hi. Luang man hih zia zat mawng ti a um pua'i. Tute'n pute zana leh 
lainatna ziak ah a piaku a hi. A thipa hin taksa pian sualna nei lo, zi leh 
chapa nei, in le incheng, sa le tampi man, a pute kiang ah a samat 
ngawng le tam vei tak thak ta chuh leh a pu’n le sangawng a hung 
thak sin leh vawk chal tuk li tiang bek ah sangawng a del, zia gual 
mite luang man chuh sial keng ding kal thei a hi. Zia sial keng ding 
lakna ding ah chun le a pu hin vawk a h’em, bawng a h'em, kaht ah 
a tupa a gal a ngai ah, chuleh a thi ni le dialkawp a kawp sak ah, puan 
ah a tuam a ngai hi. Pawsal hat zo lote chuh a tute'n pha a sak dan 
danu a piak ziangu a hi’ i. Luang man hih damlona ziak ah thite bep a 
kila'i. Piangsual leh suanmangte luang man a um pua'i. 

KICHEINA. Vaipheite hi'n kicheina a neiu hi. Hausa leh 
vaihawmtute' n thupi a bawl niu leh zia gual ah hin a kivanu’ i. 

Dialkawp nal tak in a kawp ah, puantum (puandum) a khup tiang 
chual in a cheng ah, puanak a ngawng um lo, a ban sau a chual lam 
a phei zum chan (kurta type) a ang kek a ak hi. Cheicha a h'em, 
chemsau a h'em, nal tak ah kichei a kichawi hi. 

Pawsalte gual in, numei in le kicheina a nei hi. Numei in le 
puanak pawsalte-a gual deu a ak hi. Niksan (a min a hia’, a rawng 
san tina a hi pua'i) a cheng ah, chautawn a h'em, chaucha a h'em a 
but ah, tuibuk chep pum in, gual lak in a pang sek hi. A nei zote'n 
khivui tarn tak leh bilba in a kizemu’i. 

Vaiphei in Nam puan a nei hi. Ziate chu PUANDUM leh 
KHIANGKAWI a hi’i. Puandum hi thupi bawl ni leh lusunnite’n a sil 
ui. KHIANGKAWI hi kipak ni in a silu’i. 

CHAWNG LEH MANG: Mi hat zote'n a neiu leh a hatnau lawm ah 
amau leh amau kichawihawi zote chuh a chawng, a mang a kiti'i. Bu 
a nek sen lo di khawp kum tarn tak kizawm ah tho dawkte leh gamsa 
lian tarn tak that zote chu’n a hatnau a lawm seku’i. Zia chuh BU-AI, 
SA-AI a kiti'i. 

GUAL SIAK KIDEMNA: Sahang tawh kidel gal lu lak, kibawt, 
suktum khaw, suang se, suangtum dawp, kitai tek, kungkan, 
kulchawp, chemvai, mawlvai, khut kibawt, tite hih pawsal hat leh 
hangsante kidemna a hiu hi. 

KIHFUNA: Kituktua (kabaddi), kawi, tuang, thal, kungmuikap, 
kikeipinaw, buchang, suangchang kap tite hi kihelna a hi’i. Kang le a 
kapu’i. Khangvitle akihelu’i. 

K ITU ALTA HAW: Kitual thawna hih a chi a tarn hi. Alawng lawng, 
Changmai lo, Vamim aw him him, Ka gal ah thingtu, Pipeng sel ah 
kawi, Pang aw kizung kitana vei, Kisialchal thaw, tite hih kitual thawna 
minteahiuhi. 

GUALNAWP: Vaiphei gual nawp bawl lak ah a gun diakte chuh 
ziate hih a hiu, Chapchal Kut, Chavang Kut, Thazing Lap, Lawmsial 
tha, tite hih a hiu hi. 

SAKHUA: Vaipheite hih nidang ah chun PUSHA hote a hiu hi. Pu 
leh Pa amau a lah suantute thagua khah kum sin leh in tin in vawkpi 
khat that in a ho seku’i. Pu leh Pate thagau ho hih PUSHA ho a kiti'i. 
PUSHA ho tawh kitawn in chung ah Pathian le a ho kit thou’i. Thil 
mak khat chuh a dawi-lateu tarn tak in MANMASHI ti hih a pang hi. 
Lin kilin phat leh teksiate n “MANMASHI NAUTE KA DAM NAU 
E” ti'n intawm, inmai in akiko seku’i. 

Vaiphei Pu leh Pate'n thingbul, suangbul leh tuinak ah 
kithawina a siam seku hi. Sakhuatna ziak hi lo in thithate a kichat 
ziaku ah a suklungdamnamaiu a hi' i. 

GAL VAN: A khang a khang ah, gal leh sa lak ah a la khawsa a hi 
ziaku'n, Vaiphei guallui mite hih hun zosia in gal leh sa ging in hinkhua 
a lah mangu’i. Zia gual lau umna ah pat a kihumbit theina dingu leh 
zia thil lau umte chu a nuaisiana dingu'n matchak chi chuam chuam a 
lah kisiamu’ i. A galvanteu lak ah matchak pawimawte chuh: meithal, 
cheicha, thalpi, chemsau, so, chuh leh vaisuangse tite hih a hiu hi. A 
thalchangu a tarn zaw hih gulgu a nuu a hi’n, a sut ham taphawt a dam 
dawk a um ngai puau hi. 

Gal in khua a sim thei Iona ding in, khua kimvel in kul siam in, 
so a daw seku’i. Gal sat kizil hih a chawlnga ngai ngai puau hi. Khut 
ngawn ah mi tawh kidel dan, chemsau ah kivaitua dan, mawl ah 
kivaitua dan, chei khaw leh thal kap dan kizil in, pawsalte’n a hunu a 
mang seku’i. Mihing tawh kidel dan bep hi lo in, gamsa hang, sakei, 
savawm tawh kidel hun ah pan di dan a zilu’i. Gal ang ah a bitna 
dingu leh a hat a hina dingu’n phaw a chawiu’i. Taksa leh thagum sua 
ah thiamna bep hi lo in, lungthim thiamna lam in le, a kihil seku’i. 
Pawsal ah piang mihing khat chuh, gal do ding ah siam pitin di ti hih, 
a thupiu a hi mai hi. Zia ziak ah hin, pawsal naupang hih a neu ah pat 
in mihat leh, gal that zo a hi theina ding in, a pa'n hil theina chi kim in 
ahilhi. 







suikhAwm hi tiu 


37 


LALEH TUMGIT: Vaipheite hih mi lunghel thei tak leh, la phuak thei 
mi a hiu ti hih, guallui lai ah kipat hiat thei a hi’i. La chi tarn tak a neiu’i. 
A lateu lak ah a kilak diakte chuh: Lakhiang la, Thazing la, Salu la, 
Lachawm la, Suangbem, Lawm la, Siamkhuang la, Chilzang la, 
Bawllawng la, Thangsawi la, Tualkhawm la, Zangcha la, Lampak la, 
Kumsing la, tite leh a dang dangte a hiu hi. 

Sa leh Gal a tha niu in le Han la a sa seku’i. Tumgit (Music), 
tumgit thei hih le chi tarn tak a neiu hi. Ziate lak ah a thupi pente chuh 
: Gawshem, Dakpi, Dakchah, Dingdung, Tingtang, Theile, Pengkul, 
Pheiphit, Guadal, Khuang, Sialki, Theikhuang, Pakkhuang, Dakchal, 
-tite hih a hiu hi. 

LAM: A hun leh a thil tung dungzui ah lam dan a neiu hi. Ziate lak ah 
a kilak diak chu : Khuangpi Lam, Thazing Lam, Saipi Khupsuk, 
Zangcha Lam, Sukta Lam, Chemjam Lam, Lampak Lam, Pheiphit 
Lam, Dak Lam, Chawntaw Lam, tite hi a hiu hi. Tulai hun ah Lam 
kisiam thakte le a um hi. Zia gual lamte chuh Khiangchawi Lam, Sang 
Sang Bawk Bawk -tite a hiu hi. 

Kuate nam hi ziang le hinle Pu leh Pate khang ah kipat 
chawndan khandan kitup tak nei ah bungkhat ah i um thei hih, mihiam 
zat khat leh pawl khat hina a hi’i. Nam-a ding ah go lul pen a hi. Lim a 
go nei chiat kembit in, dawm sang leu hin, hun khat leh ziate haw hin, 
eiu ei hun dawm sang in a. Ei-a sang ah mi-a, pha zaw dan ah ngai ah 
mi-a lam lam delzui in tuchak ta le hin, zia chun ni khat chuh ei pui 
mang in a. Pu leh pa chawndan ngaisang lo ah, det tak ah zui thei lote 
hih, nam ngaina lo gual ah ngai thei a hiu hi. Nam chuh a mihing hih a 
hi pua’n, chawndan zawk hih a hi’i. Zia ziak ah hin nam chawndan i 
neiteu hih ngainep in zui lo mai mai pua’ i tiu. 

DAWTNA 

1. Mi, nam khat sung ah mi hi ngal ah, a nam chawndan zui nuam lo 
ah, ama phasak dan dan ah a insung vai bawl ziang sekte la hia 
khaem? 

2. Vaipheite chawngmo a lah kipui dan hih, bang tiang ah leh bang 
tiang ah pha lo hi in la hia em? 

3. Pu leh Pate chawndan zui leh sakhuatna hin kikalna a nei em? 

4. Nang, khua khat ah vaihawmtu ban pen hi le chin bang gual in la 
pan mun la siam diam? 

5. Zui a pha a hi ti ah, eima ngen ah mi dangte chawndan lak ah zui 
zing thei hi in la hia em? 

6. Lekha ziaktu hin bang ziak ah a mihing hih hi lo in, chawndan 
zawk hih nam a hi’i, a ti a h’em? 


1. Tuaiata 

2. Nanchem 

3. Tampui 

4. Ata 

5. Nampui 

6. Kathangzolo 

7. Neisenga 

8. Lialamnu 

9. Ka chang ta 

10. Thangkawlvai 


Thugil Hilchetna. 

: abalhi, kasatbalhi. 

: Chemhiamtak. 

: Kialpi,kialhuaisia. 

: Akia’i, atunghi. 

: Namchitin,Mihausa. 

: A cheng zo lo, A pang zo lo. 

: Aneichiatuhi. 

: Nam dang, hiat khak ngai lo midang. 
: kakisuak ta'i. 

: Mun dang, gam dang, hiat khat Iona 
gam. 





BUNG-2 

B- NEK Dl LAI CHAN 
(CHARASITPA) 

A lettu : Remlalthang 

1. Insung ah paudan tawidan hia lo insung ziak in i gam-a ding in 
bang bang siatna a tun thei diam? 

2. Upa teksiate masang ah i nawp nawp gen ziang leh, i nawp nawp 
ah tawi ziang hih, thilpha hi in la hia em? 

3. Kua tawh bang a h’ em khat in, paudan tawidan a hiat lo ziak in, 
midangte a ding ah thilpha le a hi law thei hi, ti hih la pawm thei 
em? La pawm thei leh pawmthei lo, chuh leh a ziak tawh hun 
pia’n. 

4. Tuni’n paudan tawidan chungchang tawh kituak in, tuanthu 
chawmcha Zillai in vak sim hi tiu. 

Pusa(pipu thagau) ho tha a hi(Meiteite’n pipute thagau hona in 
ankuangte lui in sil leh chen thuamphua a neizote chun pia in, hona a 
siam seku in. zia chuh TARPON a tiu a hi’i.). Upa lampangte a ding 
in abuai pen thau a hi’n,Simlam, Mallam, Sualam leh Tumlam hang in 
a tai velu in; zia ban ah chun a gamla ah um a chanauteu, a beu a 
phungteu le gen lo thei a hi puau hi. Ka panneu, Bihari chuh “Tuni’n 
mun gamla phakna ding khat a um hi” ti in zingkal matak in a tho 
dawk ah, kisazosa’ n a um pat in kinak thawm a hung hia tau a hi. Mo 
leh talpi kina a lah hiu hi. Kam ah kinial bep khel lam ah khut kithak 
tuanatiang 

tung thei ding dinmun a hi phat in, a dik a maw khen ding in ka paneu, 
Bihari chuh a ko tau a hi. Ama thutan piak in hun sawt tak a va mang 
veng veng hi. Atawp tawp in Sakeipi’n a sakeinote kina vaihawm 
piak thaw in, kinate chuh a sucham tau hi. Upa teksiate thugen mang 
in, a kina lungna ma mate ni chuh a hung niam tau ahi. 

A chalki chandon nupak ten in, ka sakawl a hi a ti sek, kengkali 
lui deu khat ah chuang in, a mallam zuan in a tai ta’i. Upa teksia lam 
a hi tak ziak in, gamla talua a chia ma sang in a tha a hung chawl ta’i. 
Ama ngenchang in a phun phun ziang ta’ h, ‘ ‘Thachawl hia lo khah ka 
lah hi sek ah” ti in. Mi’n ei ngak leh ei ipla ding him him ah um kha 
ngailo khah ka lah hi ah maw? Tuhih lah a vaigei nuam ziang ta’h, 
ankuang a lah lui manu leh chuh mi ma-ang ah zachatna tuak ngei ngei 
ding ka hi’i” a ti’n, lungthim nuam lo tak in, a chia lai ah chun hiat 
khawl lopi in, a nunglam ah pat in sikutar(Scooter) khat hi’n a hun tai 
khel ziang ta’i. Nal deu tak ah kichei tangvalpa skutar(Scooter) ah 
chungpa chun neucha a lunchang hun hei in, a kam ah a thailai kuvatui 
chuh hun siattha in, ka paneu kengkali malam keng kiang tak ah, a 
kuvatui chuh a chu’h, tangvalpa chuh a taitheng ngal hi. Maksa deu 
tak in, hi ti hin a hun gen hi, “E heu! ka puan a sek khum Iona chuh 
neucha a hi. Mun awng dang a siat thakna ding um talo gual in, mi 
masang in a siat tha ziang chula’m!” 

Kengkali chawtna a chawtpei chuh a haisan diak pua’h. Ama 
chun theitawp ah hat tak ah tai ah kingai himaleh a kengkali chuh lah 
a hat zo him him pua’i. Chawmkhat a chia zaw in kengkali chuang 
tangvalte chuh hawi tak ah kitiang leh kitawn in kengkali a chuang 
puau ah, a nawp dan danu’n a chuang ziangu a hi. Awl awlcha’h a 
taiu’n, husa nasa tak a neiu a hi. A nunung sakei in a taw hia pha lo 
kigente gual chuh a hiu hi. Ama tai khel di gua’n ka paneu, Bihari 
chun a kengkali chelengleng a mek gi’ h. Himaleh amau chuh a husat 
ma ma ziaku’n kuama bangma 

hia pha ding a hi puau hi. Ka paneu, Bihari chuh, “Gallu kicha’n gallu 
a tuak hi,” a tiu chuh hi leh kilawm in a um ta’i. Bangma bawl thei nei 
talo in, amau nung chuh awl awl in, a zui ziang ta a hi. Anungu a hun 
zui chuh saupi a hi ta’h.Tumlam nga’h a vak kihei thak guat leh amau 
chuh mallam a ngatu a ngai zel hi. Chutina kal in, a lang leh lang lampi 
lam ah chun kali a hung kizawt zut zut ziang tau ah, zia phat chun 
amau chu chawm khat a dinu a ngai ta’i. Ka paneu, Bihari chuh le, a 
kengkali kipat a hung kumtha ta’i. Hun lemchang mu kisa deu tak in 
ka paneu, Bihari chun le nunglam ah pat in a kengkali chuh a hun tawl 
in, a masang taku’n, a ding in, hi ti hin a gen ta’i, “Tute haw lamlian hih 
a lian tawk ma ma na chuh chiana dingcha le a awng talo a hi hilam 
maw?” Tangval hawn chun zia teksia thugen chuh a hiatu’n a nuisan 
mai mai tau ah. Zia thu kigen umzia thuk tak chuh manpha lo gual in a 
umutauhi. 

Ka paneu, Bihari chun lamlian chuh a hun kandawk thei ham 
ham ah. Kengkali chuh a chuang dawk kit in mallam zuan in a hung 
kit ta a hi. Sawt locha a chia pan ah teksia pakhat keng lampi hung 
khat hin vandak hial in, a hung kiko ah, “Ka u, Bihari kha hilo la hi 
em?”ti in. A hung dakdawk ah a hun et leh, masanglai ah a naseppi, 
Tawlcho chuh hi zing ti, a hun hiat in ka paneu, Bihari chuh a kengkali 
ah kipat chun kin deu in, a kumtha’h, hih ti hin, a hun gen ta’i. “Ka 
nau, Tawlcho la hi maw? Khawilam chia gua la hi em ? ti in 
kipat chun kin deu in a kum tha hi ti hin a hun gen tai, “ka nau Tawlcho 
la hi maw? Khawi lam chia gua la hi em?” ti in. 

“Kei ka pension la va chia ka hi, i kimu Iona a sawt ta na 
lawm lawm e, bang bang ti la khawsak nau em?” 

“Bawi, ka dam dam na veu, ka chate sepsa neukhat khat ka 
ne thei ta’i”. 

“Dumzial khat bek ei chep piak teh aw,” ti kawm in Tawlcho 
chun a sakhau ah kipat dumzial a hun ladawk ah. 

“Bawi, kei, la u hin dumzial chep ka haisan ta ve’i! A 

kihung upat tak tawh Doktorten hai ding ah a ha gen tenu’n, a pha lo 
hi’ n a, ti in ka la haisan ziang a hi ta’ i. Dumkhu ka haisanna hih kum ni 
lamhita’na”. 

‘ ‘A kingawl thei sek pua’ h a hi hih la’m, ngawl thei le hin chuh 
ziakhel ah pha chuh bang um ding a h’em,” ti in Bihari thugen chuh 
Tawlcho chun a pawmpi ma ma thu a gen lang hi. 

Hun chuh a sawt tak siat chuh tawh, ka paneu, Bihari chuh a 
kikinnaw ma ma ziang ah, himaleh kumsawt ah a lawi lui kituakpi ah 
holimpi lo ding chuh, min bang ti in a gel diam, a ti ziak ah a holimpi 
mai a hi. Awl in kiphalam deu tak in, hiti hin a hun gen ah, ‘ ‘Chawmkhat 
kichu’h kiholimpi thei vang chuh a hi ah maw? Himaleh tuni chuh a 
vaigei ta.” 

‘Tu chuh khawilam zuan di kisa la hi em?” 

“Kei khurai(khaw-min) ah UTSOP (pu-sa hona luai) ah chia 
ding kisa ka hi’n, ka zawlte in ah a hi’i.” 

“Apha’i, a pha’i. He u, chiata’i ti. Tunung leh kimutuakit 
na’i ti aw. UTSOP(pu-sa hona luai) ah chia di kisa la hi leh, a vaigei 
lampang la hi ziang ta’i.” 

“Bawi, kei, la u hih va chia tiamka aw?.” 

Ka paneu, Bihari chuh kengkali a chuang dawk kit in awl 
awl in a hun tho kit ta’h. Chawm khat zo ah chun Assam Rifle kiang 
ah Police dinna mun a hung khel pan ah. Hiat khawl lo pi’n mallam ah 
kipat, ha tai ah hung tai, tui pua tuibemkali khat chuh, ka paneu, 
Bihari kiang tak in thakhat in a hung ding phut ta mai ah. Zia hun pet 
ah chun tuibemkali ah kipat in tui hung kilawkbua in lamlian chuh a 
tawp ta hen hun mai hi. 

A kiang ah chia lai ka paneu, Bihari chuh le, a nik a puante 
zosia a tawp suak kei ziang hi. Bawl ding pen hhia ziang lo hi leh 
kilawm tak in, ama chuh a ding ziang ta’i. Zia hun pet ah chun tuipua 
kali chuh thakhat in a hung tai pan kit ah, sualam zuan in a kihei ta a 
hi’i. 

Ka paneu, Bihari umchan chuh a muu in mite chun, “A nawp 
maw na e, zia teksepu chuh a nik leh a puan a tawp suak 





suikhAwm hi tiu 


43 


ziang ta’h,” ti in mi tampite chun amau amau lampi chiat in, a cilia turn 
tau a hi’i. Mi khen khhatte chuh, zia teksiapu umchan nasan chuh le 
buaipi man lo in, kitawi khial kha’ n a ti lau kawm kawm in lamlian 
lam chuh a chia kanu’ i. 

A nik a puan tawp hen hun in, ka paneu, Bihari chuh bawl 
ding pen hia lo in, ama kengkali chuh lamnpi pam in a tung ah, a nik a 
puante chuh hekkang a gua ta a hi’i. Alungthimin hi ti hin angaitua ta 
a hi, “Kei zia tawh bang dinmun ah hin mi in ah ka bang ti chia ta 
diam?” ti in. Zia hun lai tak a chun G.M. Hall ah kitak pung pathunte 
chun kigual tak in a gidawk ta’h, sawm leh ni vei hial a hung gi ta a hi. 
Ama ngen in a kigel ah, “Vaiham a sang ta ngal ah, tu hin khawi lam, 
mi in ah Utsop(pusa hona luai) kil ding in kua chia ding a hi em?” ti in. 
Chawm khat zo leh inlam ah kinungle kit ding po a gel ziang ta’i. A 
hi’n lah zia tawh bang dinmun ah chun bang ti dan in, mi masang in 
chia ding a hi ta’m?” ti a ngaitua in, inlam kinungle lungthim chuh le a 
gel zawm ta lo a hi. Sawt tak a kilunggel nung in mulona ding mun lam 
enthim kawm in tumlam pang mun cham lam in a kum suk ta’ i. Haksa 
tak leh chawl tak in “NEK DI LAI CHAN IN” a nik leh puan gam 
chuh a ngak ta mai hi. 

5. Zia tuanthu chawmcha Zillai hi ngun tak in a bul lam zillaite sim in 
lah paudan tawh kituak thu-thute tel dawk in. 

6. Lampi’h kuvatui sek daw ziang chuh a dik in la ngai em, a hi lo 
leh, dik lo in la hia em? Nangu mi pathum thum kigawm in ngaidan 
sek khawmu in lah a ziak sulang in hun ziaku in. 

7. Lampi zawt lai chia ding dan tangpi zui lo chu “Tawidan paudan” 
ah bang gual lim a lat sak em? 

8. “Tute haw lamlian hih a lian ten em ka ti leh, chiana ding him a 
awng ta lo a hi maw?” Zia thute ah pat hin ka paneu, Bihari 
lungthim ah a lunggeel bang bang gual a sulang thei em? 

9. Lamlian lailung in suangpi lian deu khat a lah um, a mu phat in 

pawsal khat chun, “Kua mawng mawng in, a lah kawi a hi 

em, lamlian lailuang tak ah,” ti in lungna tak in a nusia ta’i. Mi 
umchan hia lo ti ah lungnapa hih, eiu’n umchan hia ma ma in i 
ngai thei diamu? Nangu mi pathum thum zel kigawm in ngaidan 
gen khawmu in lah, chun la dawnhunau ah chun a ziak hun sulangu 
in. 

10. A neisa a thu thu hi ve’n, ti ah sunchang lai tak ah mei (Electric) 
vak ziang chun tui a muk huk lo ah vat sak kai sak zing ziangte 
chuh, umchan hia leh tawidan thiam ti thei a hi diam? 

11. Zan sawt nung tiang ah Tape-Recorder ngei tak ah git sak zing 
ziangte chuh umchan leh tawidan thiam a hi, i tiu em, a hi loleh 
thiam lo i tiu em? Nangu mi pathum thum zel kigawmu in, la 
ngaidanu a ziak tawh pum in hun genu in. 

12. Umchan tawidan hia lo naupang khat a mu taku leh, mite chun, 
“Kua cha bep a hi em? A nu leh pa’n a hil lo nau a bang hi,” a ti 
seku’n. zia thu kigente dungzui ah hin, naupang khat umchan 
paudan, tawidan leh a nu a pate’n bang gual kitimatna a neiu 
em? ti hih genu in. 

13. Tawidan, paudan hia ten ziang mi chuh, min a lungsiat seku in, 
haksatna a tuak ni in le, min a panpi nuam seku hi, chuh tawh a 
kilebul mi paudan, tawidan hia lo mi chuh, mi’n a lungsiat puau 
ah, kuamacha’n a haksat ni’n le, a panpi nuam ngai puau hi. Zia 
thu kigente hih tawh kituak in nang in la damsung ah la thil tuak 
pakhat pani hun ziak in. 

14. ‘ ‘Paudan, tawidan chuh leh vantang hinkhua’ ’ ti thupi ah hin thutawn 
gual sawm ding vel hun ziak in. 




BUNG - 3 

GAM FAN LEH GAM FAN GUANGGALNA 
(LAM KOIBA AMASUNG LAMKOITHOUSIL) 

A lettu: Liankhawthang 

Thumapui 

Nupan pawl ni, Chaoba leh Chaobi chuleh Tomba leh Tombi 
a chang chiat in gam fang ah kuan di a hiu hi. Mi khat hih lenna’h 
chuang ah Colombo’h chia di a hi’n, khat chuh Sydney ah, khat chuh 
Tokyo ah chia di a hi’i. 

Amau palite lak ah panite hih tu hapta bei kuan (Kiginni, 
Pathianni) vel leh pawt dawk thei di a hiu hi. Amau lak ah khat hih 
London ah chia di a hi’i. 

Numei khat pen hih hapta bei di kuan leh Sydney ah chia di 
nuam a hi’ i. Amanu pawsal hih Colombo ah chia nuam a hi’ i. 

Tombi a hi leh chuh Seppatni ah pat Simhaini tiang sung ah 
hih chia lo thei a hi pua’i. 

1 . Tombi hih khawi ah chia nuam a h’em: 

(a) Colombo I I 

(aw) Tokyo I I 

(b) London | | 

(eh) Sydney | | 

2. Tomba hih khawi ah bang tik hun leh chia nuam a h’em? 

(a) Haptabeikuan leh London ah _ 

(aw) Hapta bei kuan leh Colombo ah 

(b) Hapta bei kuan leh Tokyo ah 

(ch) Seppatni leh Simhaini kal ah Sydney ah 
(d) Seppatni pat Sinhaini tiang ah London ah 

3. Kua pen hih Colombo ah chia nuam a hi em? 

(a) Chaoba 
(aw) Chaobi 

(b) Tomba 
(ch) Tombi 

Nang chuh gam fang a gen hi in ki kawi in. Mi palite ticket chuh la 
bangti lak diam. Nangu mi pathum thum in kipawlu’n lah gel 
khawmu’n. 





A- NIDANGLAI LAMPITE 
(THAINAGI LAMBI THONG) 


A lettu: Liankhawthang 

1. Nidanglai mite’n chianna vakna ah a lah mat seku bang bang a 
h’em? 

2. Chia tuana ah la thil mat sekteu hih tawh kitauk thei lo bang thil a 
umem? 

3. Bang thil a hung kisiam daw phat ah hih chia tuana matchak hung 
pawtah’em? 

4. Nidanglai Manipur ah chia tuana kimangte chungchang ah 
“Nidanglai Lampite” ti ah thu kiziak sim hi tiu. 

Nidanglai hun khat ah chun kua a h’ em khat chu’ n, a bilkawm 
ah Akbar (dumzial) zang khat, zangni zep ah, khawlai a vak ngei ngei 
leh midangte’n, “Ama chuh, mi masa a hi’i,” a ti seku’i. Hun dang 
khat ah chun le, kua a h’ em khat raghumistri (sairen sendal) but a mu 
leh, “Mi hausa a hi ah, kisiam zawl a hi’i,” a ti kit seku’i. Hun 
chawmkhat zaw ah chun, mi cycle chuang khat a mu leh, “ A hausa 
ah, mi hausa a hi ah,” tite hih khawlai kam a hi kit ngen hi. Hun a hung 
tung kit ah, “ Ahauu’i, a inu le langva in vam piak puak ziang a hi’i. A 
sumbuk sungu 

ah kha le cycle pani, pathum ka vak mu’i,” ti a hi kit hi. Zia gual ah thu 
kigente hi’n a hun lai ah in leh lote, khawsak dan ah mihiam din- 
munte tawh chiatuana lampite hi’n kizawpna a neiu’i. Zia thute kigen 
lai hun hih hun sawt talua a hi nai pua’i. Japan gal zaw nung thu bep a 
hi’i. 

Nidanglai pek ah kipat Manipur hih gam dangte tawh a lah 
kichuan tua zing a hi, ti hih muthei ah a dikna um a hi’i. Manipir mun 
tarn tak ah Hindute suang mihm leh Budhate suang mihm mudawk a 
hina hin a dikna a gen chian hi. China ah pat leh Burma (Myanmar) 
ah pat Budha sakhua thezakte thingtang lampi zui ah hung lut a hiu hih 
khangthu suite thil taksan a hi’i. 

Hun chawmkhat zaw in eiu pu leh pate le keng in Bridabond 
in a chiau hi ti le i hia tau hi. 

Jiri-Kashar lampi, Moreh leh Dimapur lampi; neucha-cha ;kihei kawi 
lum let hi ziang maleh, a lah umsa a hiu ti hih Lengte khang chanchin 
hih a hiatpitu a hi’i. Tulai ah i mu lampite hih akisakna leh siam phat a 
hinau hih a lah sawt nai pua’i. Japan gal masang leh gal nung hun 
sawt tak lampi a lah pha paw ma ma’i. Manipur lampite chuh chuk 
leh buanthuak khupbuk tiang; khawkhal lai leh leivui keng ngawng 
taing ti chuh a hi ziang hi. Lampi tarn zaw chuh a sak a thang ah kek, 
phaipheng dipi, singut, daidite’n a puk-kal khumu’n, khut ah phe 
hawk kawm ah chia mai lo chuh chia theina a hi pua’i. Chuk lai ah 
buan thuakna munte ah chu’n daidi lawmte, thing bawk leh pawl 
tawmte kawi a hi sek hi. P.W.D in chuk ah buan thuak Iona ding in 
daidite a zau seku’ i. Zia gual ah hih bawl maleu leivui khut a hai diak 
pua’i. Dawp leh kuak, tuilam lianpi-pi a tarn ziak in, mun tarn tak 
chuh a bawng bawng ah tui in a chup sek hi. Khal lai ah a kitung ah, 
a gari mel natiang le mu thei a hi ngai pau’i. A lampi neu nak kal in 
bawngte’n gari a lau sek ziaku’n, bawng garite’n tuasiat a tuak mun 
ma mau hi. Zia hun lai ah chu’n van puakna thei bangma um lo a hi 
ziak in luchang ah puak, ah keng ah a chiau hih a hi ziang hi. Bawng- 
gari, lawi kangpawt leh kuang ah van puak hih tha awlna leh 

tam deu puakna thei thil um sun chuh a hi ziang hi.Malgari um maleh 
a pantheina a tam pua’i; kuang hill a hi deu pen hi. Gam gamla tak ah 
pat kuang in singutte, lei belte tam tak tak hung kitawl in 
Khwairamband Kaiphual (Bazar) in a sua tha seku’i. Achang leh van 
pua kigawi leh kilaw le a um seku’i. 

Lamlai, Nongdam Yaingangpokpi ah kipat keng ah hung in 
Khwairamband Kaiphual a hung kai seku’ i. Inlam ah a kile di phatu 
leh khua thim di a hi ziak in gualawng ah kisiam meisel paisa khat, 
paisa ni in akichawk seku’i. Meisel lawng nei a chawi naku leh gua 
zu leh le a chia thei thou hi. Zia hun lai ah nunnawp lian chuh Bahmonte 
Pathian hona leh tingtag nawt gitte hih a hiu hi. Ningthokhong ah pat 
Bahmonte pathian nunnawp en ding in, zingkal ma tak in an a neu ah, 
a chiau leh sanggam melmak hun in Imphal a tungu’i. Kengtawdap 
but zo mi a um lo ziak in, keng ah lam sau a zawt ziaku’n, a keng 
vung ziang a tamu’i. Hun chawm khat zaw ah, i chung deuu ah mite 
Nungba khua zilsaktut ah pangte a chia phat taku leh ni ni, ni thum a 
lut sek hi. Zia hun lai ah chun, a kallak lak leh Jeep khat a taitua sek 
hi. Ahi’n lah, Jeep chuan man tawh a tha lawu kiluang lo talua a hi 
ziak in Jeep in a chuang ngam puau hi. Thingtang gam ah hin sakei le 
a tam hi. Khua a hung thim ma ngei ah khua khat tun tei di hih, a hi lo 
thei lo a hi ziak in, gim a um thei ma ma’i. Thinking lampi ah lei (bridge) 
haw chulah a det do him a um pua’h. Phaizang ah lei haw chuh 
thingpek kidaw a hiu ah, in gaul in a chung daidi a kikhu hi. Apawimaw 
tak luat Iona mun ah chun chenglei a kidaw hi. 

Japan gal masang ah Avang B .O.C, Kangla kiang ah um hih 
tawh Chingmeirong kikal hih Assam P.W.D.in alkatara sung in lampi 
neucha a lah siam hi. Imphal Dimapur kikal lampi a hi leh chuh a um 
sa a lah siam phat beu a hi’i. Kum 1938 in Uripok ah Kilometre khat 
vel di hih suang a ki sung hi. Zia suangte chuh le Pheidinga tuam ah 
bawngari’n a va kai sek a hi’i. Zia hun lai ah chuh Roller Engine a um 
nai lo ziak in, khut ah kikai 

Roller khat hih suangkul ngakte kai sak in suang in Khurai tiang suang 
sun a hi kit hi’i. Japan gal sung in Lamlai saombung lampi hih bawnggari 
ah suang kai in siam a hi kit hi’i. A ban ban in Ukhrul lampi thak 
chuleh I.T. Road le siam pat kit a hi’i.Tuni’h lampi i muteu hih RW.D 
in ama engineer chuam a kinei ah, Manipur in statehood a mu tak 
ziak ah um a hi’i. Zia kipat ah hih gari lian tai pan a hi’i.New Kashar 
Roadhihakisiamnunung ahi’i.Tuni tiang in lampi saimichawlnga 
naipuauhi.. 

Hun khat ah cycle khat a hung tai leh, i et nawp ma mau 
khah, a keng pani nei simsenlo a um ta’i. Gari tai theina lampi a lah 
um lo khah, tu hin chuh kiningting tak in i nei tau hi. 

1. Lampi kitup um masang ah khan Manipur ah chiatuana leh van 
puak lumletna khah bang a hi em? 

2. Japan gal ti ah i hiatu, Khawvel Galpi Panina masang leh a nung 
hun khat sung ah Manipur ah lampite dinmun thutawn 10 in ziak 
in. 

3. Nidanglai ah Manipur mite gam dang ah bang gual in a chiau 
awm? 

4. Manipur ah gari a tarn ziak ah lampite ah hih thil kisang bang a 
umem? 

5. Manipur ah kisuanpi tak lamlian pathum min gen in. 

6. Lampi kitup nei zaik ah vaktawlna nuam a hi ziak ah gam khat in 
khantona a nei pha theina bang bang a um em, mi pathum thum 
in kipawlu in lah ziaku in. 

7. Manipur ah pat India gam mun dang ah chia di hi le hin bang 
lampi-pi ah chia ding a h’em? 

8. Manipur ah kipat Myanmar ah chia di hi le hin bang lampi pen ah 
chia di a h’em? 




suikhAwm hi tiu 


51 


9. Manipur ah chia lumletna lampi ah haksatna um, ti hih siam phatna 
ding in bang bang bawl ding a h'em? Nangu mi pathum-thum 
kigawm in ziaku in. 

10. India gamlim ah Manipur sung ah lampi kimu nai lo pani chuh 
bang bang a h'em? 

11. A gam a gam ah sum leh pai lam ah khantona ding ah khualzin 
mite mawpuakna lian tak a um hi. Manipur ah hung khualzinte 
kiguang galna leh lampi leh lei in bang kizawpna a nei em? 

12. Mual khat ah kipat mual khat kin tak ah chiana ding dan bang thil 
a um thei em? 

13. Tulai khawvel ah changkang tak ah chia lumletna matchakte 
themkhat chanchin thutawn (sentence) sawm khat vel in ziak in. 

14. Nang chuh khua pakhat ah club pakhat Secretary (ziaktu) pakhat 
in kingai in. La khuau ah lamlianpi tunna ding lampi chuh chia 
lumletna ding ah a lemchang lo ma ma ziang hi ti'n Manipur 
Transport Minister kiang ah dawtna lekha khat ziak in. 


h h h 




B — MANIPUR AH HUNG GAM FANG MITE 
A DING AH THIL GUANGGALTE 

(MANIPURDA LAM KOI BA LAAKKADOUBA 
KANGBU AMAGIDAMAK SINBATHOURANG) 

A lettu: Liankhawthang 

1. Manipur ah hung di gam fang mi pawl khat a ding in nang in 

thil la guanggal hi. Ziana ah chu ’ n ngaitua lo ah khawk khenkhat a um 
hi. Anuai ah thutawn kiziak lak ah hin pencil mang in a pawimaw 
chacha “1” kawi in lah pawimaw lo zaw deu ah chun “2” kawi in. 
La zaw phatu leh enkhawmu’n lah gel khawmu in. 

Tui-hui, a sa a vawt 

I - 1 Lennachukna leh Hotel tawhkigamla 

I - 1 Vaithum/anaumem? 

I - 1 Tui dawn di a um em? 

I - 1 Giaknatheiaumem? 

I - 1 Damdawi in a gamla em? 

I - 1 Van chawkna di mun, khawi khawi, bang bang a um em? 

I - 1 Giakna, nekna, a man a tarn em? 

I - ' Hotel ah nasemte’ n bang pau pau a thawu em? 

I - 1 Khawi tak mun mun fanpi thei a h’ em? 

I-1 Ziamunteahchunbangbangettheiaum? 

I - 1 Dak bang zat ah Hotel ah pat kipat daw di a h’em? 

2. A nuai ah thu kiziak hill Manipur Gamfan Directorate thusua lak 
chawmahi’i. 

Zia hih sim ta’i tiu: 


India Mal-Sua lam ning ah, leilung 
siam til ah pat muang leh dai hi hiai 
cha a lah um gam ‘KHAMTUAL’- 
Manipur a min a hawi hi’i. A gam 
chate basap Iona di’n siamtu ama’n 
bupang in a siam hi. 


Kuama hiatphak lo leh muphak lo zia khamtual hih kum zabi 
21a hung tun phat hin chuh gam fang mite kinepna leh zin tunna pen 
a hung hi ta’i. 

Mual leh tang dum zin zente’n pal gual ah a um kimvel, a lai ah aktui 

mel gaul ah lang phaicham, a hawi zia 
bang ti gen di i hi tau em? A gam ah 
lui luang kithepkawn velte, sak-thang, 
sim leh mal thU ah mel tai siu siau lunlai 
pakt, kipak thanuam ah nui hiau ah 
tuang dawn zawng tulthingnu 
chawivulte ,mu phak khel ah vei siktui 
liante a mu-u in mite chu’n 
“SUALAM SWITZERLAND” a ti 
seku’i. 

Khawvel kisiam til ah pat zia 
Meitrabak gam ah a lah chengte 
chuh Meitei, Naga chuleh Kuki 
Chin Mizote hih a hiu hi. Hun 
leh phat hung kihei hei in nam 
dang tam tak le hung lut be in a 
lah um masate sia tawh 
kilunggual tak in a cheng 
khawmu’i. Malai tuanthu kigen 
sekte, chawndan ginchak thilte, 
la leh lam dante, chem leh chei 
gualnawp nunnawp, nik leh 
puan kibawl dante hin a gam 
hina a latsak in ei chawk thatho in, hin thatnawpna leh thadamna ei 
pia, thilmak ah dim Manipur a hi’i. Thilmak a bei thei pua’i. Ahawidan 
gen zaw thei lo khawvel ah pakcha vang pen i neiteu hin gam dang ah 
mite lungthim thek in, “SUALAM GAMMAK” a tiu chuh khawitak 
mun a h’em ti’n, a dawng seku’i. Manipur ah a gam ah piang pakchate 
hih a ngaina dan in leitual ahte thing chung ahte chuleh hampa lak ahte 
a keku’i. Manipur ah hin pakcha chi 5000 vel a um ah, zia lak ah 
chun 472te hin min kichian tak a nei tau. 

Manipur ah gamsa lamdang khat chuh SANGAI i tiu hih a 
hi’i. Loktak tuipi chung ah hamthuk apheng pheng ahkilap ziangte 
chung in nawp tak in a kihet thei hi. A lauthawn um chuh a hung 
chigam khak di hih a hi ’ i. 

PUAN-GA 

In ningkawm kal khat ah mawmgang in thang a kai a mu phat 
inPanthoibi’npuan-gadidanahunhiadawkhi akiti’i. Manipur ah in 
a tam zawte hi’n puankawl akawiu’i. Numeite’n zia na chuh a semu’i. 
Saree, dial, puanchen, puanpha nem chi tam tak a siam dawku’i. 
Handloom Industry(khut ah puan-ga) 

Manipur ah khut thiam thil lak ah a thupi pen a hi’i. Khut ah kigat 
lung-ek puan tam tak gam dang ah a zuak dawk seku’i. 

Manipur ah bel velte thiamdan hih a kidang hi. A pei(Wheel) mang se 
se lo in bel a vel theiu’ i. Andro, Thongju chuleh Nungbi khua ah mite 
bel vel thiamdan hih a mak hi. Khawl mang lo in bel, a lim put didan 
chi tam tak a siam dawku’i. 

Khut ah metzawl gua leh ting ah kisiam thuamphu a melpha 
tak tak a tam hi. Gam fang mite’n, thing chutna, phek, srnkhup naucha 
limte, thing ah kisiam in chutnate a in lamu ah a kipuak dingu’n tam 
tak tak a chaw seku’i. 

Manipur khawpi, Imphal ah hih tuisuagiat ah pat metre 790 
sang ah um nisrn ah khangto tiat tiat khawpi cha khat a hi’i. 

Manipur sung ah et-tak mun khenkhat a nuai ah kigente hih a 
hiu. 

GOVINDAJIMANDIR (Govindaji biakin) 

Manipur ah vaihawm, Lengte inpi tawh kigawm ah um Shri 
Shri Govindaji Mandir hih khang chanchin thil ah Lengte hun lai ah 
chawndan thu ah mun pawimaw ma ma a hi’i. Mawl tak ah hawi a 
hi’ i. A chungvum, sana tui luan pani a um hi. A mailam in nal ping peng 
ah kizut sumkul lian tak khat a um in, a tawi, a chan velte kum suk 
kaltona ding kalbi dan tam tak in a chei hi. Shri Radha Govinda lim 
kisek, vei leh chang in BALARAM-KRISHNA JAGANAT lim 
kisekte’n a chei mawiu’i. 

KHWAIRAMBAN BAZAAR/IMA KEITHEL: 

Meitei numei sangthum (3000) vel hial kichutna numei-a ding 
ah siam, kaipual(BAZAAR) hih lam liam sak leh thang in a um hi. 
Anche lo hing, thing ga, lo ga, sanga leh anchang chuleh, havai; a lang 
khat lam ah matchak hiamheite a kizuak hi. Gamla lo cha’n ting leh 
gua ah kisa law leh hai le a kizuak hi. 

SAHID MINAR: 

Imphal khawpi lailung ah BIR TIKENDRAJIT Park ah kiphu 
khuampi sang tak hi’n kum 1891 ah BRITISHte tawh kidona ah 
Meitei leh thingtang mi, mi hangsan a lah thitate nan zaw gual lo 
hansanna a etsak hi. 

WORLD CEMETRY(GAL AH THITE THANMUAL): 

Khawvel gal lian panina ah British leh India sepai a lah thite 
hiat zingna ah kibawl thanmual hih, Common Wealth War Grips 
Commission in a enkawl hi. Kilawm tak leh thiangtho tak ah etkawl 
thanmual ah hi’n, suangleh sum-engpek ah kiziakthute hi’n mi hangsan 
sepaite kipumpiakna ei geldaw sak hi. 

KHONGHAMPAT ORCHIDERISM (KHONGAMPAT 
PAKCHA-HUAN): 

Imphal mal lamkai ah National Highway-39 ah Km7 i chia 
leh Central Orchiderism Acre 200 ah lian a um hi. Zia ah hin pakcha 
a thi vak chi, chi sawm leh ni (12) in thing chung ah pak chi 110a um 
hi. Zia pakchate hih April leh May in a paku’i. 

MANIPUR ZOOLOGICAL GARDEN (SA-HUAN): 

Zia hih Imphal khawpi turn lam kai ah Imphal Kangchup Road 
ah Km 3 i chia leh chak thing kena mual bul ah Iroisemba khua’n a 
um hi. Khawvel mun dang ah um lo, SANGAI umna huan a hi’i. Et lo 
khak chuh vangsiat um a hi’i. 

LANGTHABAL: 

Indo-Myanmar Road ah Km 8 ah gamla ah um khanglui lai 
ah tualpi a hi’ i. Zia tualpi ah mite hih mi khut thiamte a hiu ti hiat theina 
biakin leh buk neu nal tak tak ah kisa tampi a um hi. Zia nei tak ah a 
lah kiphu lamkhuang phungte lak ah pat etnawp um, insangte, hiat 
zingna in kisate leh Manipur University chian tak in a kimu thei hi. 

MOIRANG: 

Imphal ah pat sim lam kai ah Km 45 ah um Meitei khankhua 
kipatna munte lak ah khat a hi’i. Zia tak ah hih Thangzing pathian 
hona in a um hi. Kum sin leh May tha sung in kicheina chi chuam 
chuam ah kijem in, lasak, lam leh etnawp um chi tarn tak bawl in 
numei pawsal kiti lo in mipi a sang a sang in Thangzing Pathian a 
paku’i. Lekha ziak, lim lak batch leh nidanglaite galvan tarn tak in a 
chei mawi I.N.A. thuamphua lui buk (Museum) hung ente zosia’n 
I.N.A. lam kai Netaji Subhas Chandra Bose leh a sepite’n ki-itcha 
lo ah a hinau a tuak dawu ei hiat daw sak hi. 

LOKTAK-PAT LEH SENDRA ( SEPHO ) 



Imphal sim lam kai ah Km 48 ah um Loktak dil hih mal-sua 
lam gam sung ah chitui pang lo ah pat lianpen a hi’i. Zia dil hih mual 
kang ah tuisuagiat nochakhat um a hi’i ti le hi’n kigen val pua’n a. 

Sendra sepho chung ah kisa Tourist bangalaw (khual vak 
mite kingakna) ah pat nuai lam ah vam pheng phung tui ban chung ah 
kilap ham thuk mun chuam chuam ah gam tin ah kibumte chung ah 
buk neucha-cha kisate, kuang chiana nung, 

tui chung ah kilang kawi lum lette chuleh, tui chung ah kek hampa 
zem(colour) chi tinte a kimu’ i. DU lailung ah kisa Sendra Tourist Home 
hih gam fang mite-a ding in a man a tarn hi. Kuang tawl leh tui chung 
kihelna chi chuam chuam zia mun ah kipat ah hi’n siam dawk ding in 
guanggalna a um hi. 

PHUBALA: 

Imphal ah kipat Km 40 ah gamla Loktak gei ah um, Phubala 
khua hih mal-sua lam gam sung ah mun hawi tak a hi’i. Lamliampi 
tawh a kikal in lampi neu khat a kithung hi. Zia mun ah hi’n le kuang 
tawl leh tui chung kihelnate um sek ding in guanggalna a um hi. 

KEIBUL LAMJAO: 

Loktak dil ah um, a chang ah siam National Park hih S ANGAI 
i tiu sakhi lam thiam chi khat chenna a hi’i. Tui chekna mun leh lum leh 
vawt thu ah dawi tel, zia gamsa khat vei vak mu chuh gam leng mite 
kipakna a supiting hi. Sagual, satuilut, sa dang khenkhat chuleh tui-va 
chi chuam chuam mi gamte ah kipat in kum sin leh November leh 
March kikal in a hung lut seku’i. Zia Park sung ah hi’n Forest Dept, 
in khua thilna taucha sang tak tak tampi a dawiu’n kichawlnabuk lian 
takte mun ni in a sau hi. 

BISHNUPUR: 

Imphal ah kipat Km 27 ah gamla Tidim Road sim lam zuan i 
zui leh zia khua hih a um hi. Tang sang lo cha khat phaizang ah 
kikhawlut mun kichawi khawpi cha khat a hi’i. Kum za-bi sawm leh 
nga( 15) hun ah a lah kisa hi ah ginchak Bishnu Biakin, khang thu ah 
pawimaw, a um hi. Bishnupur hih suang ah kivel, bel ziak in a min 
chiaahi’i. 

ADVENTURE TOURISM: 

Adventure Tourism ti chuh hangsanna lungchang nei theina 
gam fang ah um theina ding Manipur Mountainering And Tracking 
Association in Loktak-Hydro Electric Power Project nuai ah Lamdan 
khua in pan a lau. Manipur Adventure and A ll ied Sports Institution in 
le Keirao leh Ukhrul ah siroi tang ah Tourist Home in le zia gual ah 
kilawikhawmte hi’n gam fangte training chuam chuam a piau hi. 

KAINA: 

Zia mun hih tuisuagiat mai ah pat metre 921 ah sang ah um 
tangmual a hi’i. Hi ti hi’n thului khat a gen seku’i, zan khat chuh Shri 
Jay Singh(Lengpa Bhagya Chandra) mang in Govindaji khawlai leng 
in ama chuh vangphatna a hung pia’i; chuleh, zia mun hih lunglen 
theina tak mun a hi’i. Tang pang vel ah hampa bukte’n a tang a chei 
nal ma mau. Thoubal haw theng ah chia di hi leh le a gamlat dan Km 
29 a hi’i. Achang chang leh Kaina hi’n Ras Lila a sua seku’i. 

KHONGJOM: 

Imphal ah pat Indo-Myanmar Road ah chia ah sim lam kai 
ah Km 36 ah um a hi’i. Kum 1891 ah khan zia mun hi’n British leh 
Manipur a kidou’i. Zia kidona ah chun seppai hawn thum, kil thum 
ah pat in a hung kuanua’, Myanmar lam ah pat ah hungte chuh zia 
mun ah hi’n a lah lamtunu’i. Zia tak ah chun kidona huaisia tak a um 
hi. Major Gen. Paona Bajrabase in British sepai hawn lian tak zam lo 
in a lah nang hi. Ama’n a hansanna leh a gam lungsiatna lungthim tak 
sua ah a gam ah melmate nawmang ding ah pan nasa tak a lak nung 
ah a gam-a ding ah a hinna a piakna mun Kheba tang bul hi’n a gam 
mite hansanna ei hiatdaw sak hi. Zia tang chung ah hi’n War Memorial 
khatsakahi’i. Kum sin in April ni 13inKhongjomnipitiinakimithi. 

CHURACHANDPUR: 

Imphal ah pat Km 60 ah um thingtang khawpi a hi’i. Zia mun 
hih Awllen hun matna’ n a nuam ma ma’ i. Thingtang mite khut thiam 
thil hawi tak tak a kimu ’ i. A mun leh a gam hih a hawi in a et nawp um 
hi. 

TAMENGLONG: 

Imphal ah pat Km 156 ah um Tamenglong dist. Hq. a hi’i. 
Guam thuk tak takte tizat um hial ah thuk kawkhukte, kawl tui chuak 
nal takte leh khuangpi pakcha gammang ah umte’n a gam hih a chei 
mel hawi diak hi. Tharon kawl hawm, Raning Samphal, Jailadpat, tui 
luang kikhaw thakna-gam fangte-a di’n et-lul ngen a hiu hi. 
Tamenglong ah thingtang mite chuh Rongmei, Liangmei, Zemei leh 
Puimei te a hi deu-u’i. 

VAITHO-PAT: 

Indo-Mynmar lampi ah Imphal ah pat Km 16 um dil a hi’i. 
Zia pat kiang ah tang pang ah kiching lengtheite et in lungthim a khawi 
hi. Zia pat pang ah hi’n Tourist Lodge khat a um hi. 

TENGNOPAL: 

Imphal ah pat Km 69 ah um a hi’i. Indo-Myanmar Road ah 
mun sang pen a hi’i. Zia mun ah pat hi’n Manipur phaizang a lian zaw 
mu phak a hi’i. Gam fang mi, zia tak ah a hung tun chuh phaisum zing 
nuaiahaumteihi. 

MOREH: 

Imphal ah kipat kml 10 ah gamla Manipur leh Myanmar gamgi 
ah um khawpi nocha khat a hi’ i. Zia mun ah hi ’ n ki-invenpi gam dang 
ah mite sumkawlvei in a hungu’i. Moreh ah pat Km 5 bep ah gamla 
Tamu ah hi’n an-nek tui dawn dan, in sak lo bawl dan chuam a kimu’i. 

UKHRUL: 

Imphalahkipat 
km83 ah gamla Ukhrul 
Dist. Head Qt. ahi’i. Zia 
mun chuh eiu gam sung 
ah tualpi tak ah mun sang 
pen a hi’i. Sal leh gal ah 
thiamTangkhulthingtang 
mite tarn penna gam, 
khawvel ah pakcha 
khang ma ma Siroy Lily 
mual kang kep pak umna a hi’i. Siroy Lily bep hi lo in,* khang khui 
lungngo pawtna mun a hi’i. Christmas hun leh Ukhrul khawpi hih 
kipak, gualnawp in a dim hi. 

MANIPUR STATE MUSEUM: (THUAMPHUA LUI 
KAWINABUK) 

Imphal Polo ground kiang ah museum ah hi’n Manipur ah 
thingtang mite galvan leh nidanglai ah Lengte hmlakkawina ahi’i. Et 
thatnawp um thil khenkhat chuh nik chen puasilte, gu leh changte leh 
khangthu sutna pang ta thupukna lekha kiziakte a hiu hi. Akihawn 
hun: zingkal 10 am - 4pm seppatni leh awlni dang ah khak a hi’i. 

KANGCHUP: 

Imphal ah kipat kml 6 ah um tuisuagiat mai ah pat metre 925 
ah sang hui thiang kithelna mun a hi’i a kiti’i. A gam lei put et in a hawi 
ma ma’i. Singda Dam siam a hi nung in a mun hih picnic mun a hung 

CHIN GN GANG (MAIBAM LOTPA CHING) 

Zia tang hih Imphal ah pat Tidim Road zui ah Km 16 ah um a 
hi’i. Zia mun ah hi’n Khawvel Gal Lian Panina ah British leh Japante 
kidona ah hiat zingna thanmual siam a hi’i. Japante ngaih ah mun 
thiangtho a hi’i. India Peace Memorial ti a saku Japan gal ah Japan 
mi suakchate’n hiat zingna suang a dawu a hi’i. 

HIAT DAN TANGPI 


Area 

Mizat 

Altitude 

Lumlehvawt 

Guazukdan 
Chuk 
Puan sil 
paun 
Tualpi 


22,327sq. Km (Manipur). 

18,37,189 (1991 ah kisimna dung zui ah). 

790 metre (tuisuagiat mai ah pat) Imphal. 

Asat pen hun ah : 32° C. 

A dap pen hun ah : 0.0°.C. 

1467.5 ml. 

May ah pat October. 

Samul puan : November ah pat March pat tak 
Tha dang zosia. 

Imphal. 


CHIATUANA: 

Van lam ah : Indian Air Lines ah Imphal ah pat Delhi, Kolkata, 
Guwahati, Silchar. 

Train : Imphal ah pat Kilometre 215 gamla Dimapur hi 

Railway Station nai pen a hi’i. Jiribam in le Railway 
Station khat a um hi. Zia chuh Imphal ah kipat Km. 
222 a hi’i. 

Lamlian : National Highway No. 39 mang in Guwahati chuleh 
No.53 mang ah Silchar tun thei. 








suikhAwm hi tiu 


63 


MANIPUR LUTNA DING AH DAN : 

Gam dang ah pat mite Manipur a hung lut theina dingu ah 
chun Indian Mission, a hi loleh Kolkata leh Bombay ah F.R.R.O. 
office ah, a hi loleh Madras ah Immigration office a hi lo leh Manipur 
Sawrkar Home Commissioner ah pat phalna lak a ngai hi. India gam 
bek (state) dang ah pat Nagaland haw theng ah Manipur hung lut 
nuamte’n Inner Line Permit nei a ngai hi. New Delhi ah Nagaland 
Sawrkar Laison officerte’n zia permit hih a piak theiu a hi’ i. Dimapur 
S.D.O. in leh zia permit hih a pia thei hi. Imphal ah pat Dimapur leh 
Kohima ah vak nuamte’n Imphal Deputy Commissioner kiang ah 
permit lak thei a hi’ i. 

Zin tunna : (star-2) Manipur Tourism Department in a tun Hotel. Air 
condition pindan le a um hi. 

Phone no. 220459 / 224354 / 223250 / 223723 
(std code . 0385) a hi’i. Fax : 0385 - 224354,221561 

State Guest House : Sanjenthong Imphal, Phone: 221212 

Mimal Hotel khenkhat : Anand Continental : phone : 223422 


Excellency 

Prince 

Hotel Palace 
Nirmala 


:phone:225401 
:phone:223135 
:phone:220599 
:phone:229014 


TOURIST HOME (CHAWL MUN): 

Moirang, Sendra, Phubala, Kaina, Khongjom, Tamenglong 
chuleh Churachandpur (Manipur Tourism Department in a etkawl) 
Vak tawlna ding ah thu lakna mun: 

(1) Indian Airlines: Mahatma Gandhi Avenue, 

Imphal. phone no: 220999 

(2) Sangai Agency: Mahatma Gandhi 
Avenue Imphal. Phone : 222271 

(3) Manipur Golden Travel: M.G. Avenue 
Imphal. Phone : 221997/221248/221191. 

(4) Goodwill Travels: Thangal B azar 
Imphal. phone : 220076 / 225522. 

(5) Paonear Travels: B.T. Road Imphal 
Phone : 221997/221248/221191 

(6) Government of India Tourist office: 

Jail road Imphal. phone : 221131 . 

Hospital: 

1. Regional Institute of Medical Science, Lamphelpat. 

2. Jawaharlal Nehru Hospital, Porompat. 

HANDLOOM LEH HANDICRAFT EMPORIUM : 

1. Manipur Handloom and Handicraft Development Corporation 
Limited, Paona Bazar, phone - 222968. 

2. Handloom House Manipur State Vivars Co- operative Society, 
Paona Bazar, phone. 220340. 

3. KanglaEmprium, Uripok, Imphal. Phone .222968. 

4. Eastern Handloom and Handicraft, Paona Bazar. 

5. Ima Keithel, Khwairamband Bazar. 

TOURIST INFORMATION CENTRE: 

Manipur Information Centre 

Baba Kharg Singh Marg, New Delhi. 

Phone:3344026 Fax:011-3361520. 

Manipur Bhavan 

2, Sardar Patel Marg, Chankyapuri, 

New Delhi. Phone 3013311/3013150. 

3. A nuai ah mun kipiate lak ah hin, a chia di dan vaiguang in mi 

pathum thum in kikumtuau in. 

(a) Ukhrul 
(aw) Moreh 

(b) Mao 

(ch) Churachandpur 
(d) Tamenglong. 

La vaiguanna ah chun a nuai ahte hih le pansaku’n. 

Bang chan ah gamla a h’em? 

Dak kal bang zat a lut dai’m? 

Bang bang et di a h’em? 

Bangtik leh hung kile di? 

Nilaini: September date 7. 

0900 : Gamfangte lenna phual ah tung di. 

1000 : Hotel ah thingpi dawn di. 

1100 : Bus ah chia di. 


4. Manipur ah thil et takte en ding in Hongkong ah la lawi ngai khat 
vakchialin. 

5. A nuai ah graph hih enu in lah, a nuai ah dawtnate hih mi pathum 
thum kikumtuau in lah dawnhuu in. 

(1) Tumasang kum guk sung ah India gamsung mi Manipur hung fangte 
mi zat taklatna. 



(2) Tumasang kum guk sung ah Manipur ah hih India pawlam ah pat 
hung mi zat suklatna. 

(a) Manipur ah gamfangmi hung hih a pung deu deu em a hi lo 
leh a kiam deu deu em ? 

(aw) Bangtik kum in mi a hung tarn pen em chuleh bangtik kum 
in a tawm pen em? 

(b) India sung ah gam fang ah hungte hih bang tik kum in a tarn 
pen em, bang tik kum in a tawm pen em ? 

(ch) A tawm ziak hih bang ziak hi di’ n la gingcha em? 

6. Nang chuh Gamfanna lam Director hi’ n kingai in. Gamfana lam 
Minister ah pat lekhathawt la mu’i. Zia lekhathawt chuh a nuai ah 
gualhihahi’i. 

Manipur Government, 

Gamfanna lam Ministry, Manipur 
MarchDate 20,1998. 

Director Gamfanna lam pua. 

Hepi tak 

La hiat taksa gual in, India sung ah mite leh India pawlam ah 
pat mite hih Manipur fang ah hung nuam a pung zingu’i. Gamfanna 
vai hih na gun leh nasem di mi gawina thei vai a ting ta’i. Gam dangte 
sum law dawk theinana khat a hung hi ta’i. Ziana ziak ah chun i gamua’ 
hin Industry khanletna ding in pan kila hen ti, ka ngaituana hih det tak 
inaum ta’i. 

Manipur ah gamfang ah hungte dinmun ka hia nuam hi. Kum 
sawm zaw ah thil hung um thei dite hun gen in. La thu hun tut di chuh 
a nuai ahte gual ah hin hun bawl in. 

Gamfang mite hung kipatna gam. India pawlam 
Kum sawm zaw ah thil hung um thei 
Bang law leu hin a hung pha dai’m? 

Kin tak in ei dawnhu’n. 

Nangma a, 

Pu,_ 

Gamfanna Minister. 

(7) Nangu mi pathum thum in kigawmu’n lah report (thutut) hun 
ziaku’n. Nang chuh Gamfan Director hi’n kingai in thutut hih 
ziaku in. 

Minister thil dawi dawtnate 
Ei hun dawnhu in a tina’ h hin 5 na graphte ni khah 
pansak in a lah 9na Manipur Tourism Development Society in 
mipi kiang ah a dawtnau le pansak in. 

(8) Thututna’h (Report) pang di chuh: 

Date_ 

Khawi mun ah: (la min) Director Manipur Gamfanna vaipua 
Kua kiang ah : Minister Gamfanna vaipua 
(Thupatna) Tu chung ah gamfanna chungchang ah thutut (report) hun 
pia’n ti in la hun dawn hi’i. Reportna ah chun thil umdan, kum sawm 
zaw leh bang gaul a hung um dia’m chuleh, 

gamfangmi hih bang law leh hi’n a hung pung dia’m ti hih a hi, a nuai 
ah gaul ah hi’n ka hun dawnhu hi’i. 

1: Tu hun ah thil dinmun (5na kipia graph gual hih a hi’i.) 

1.1: Pawlam ah pat hungte. 

1.2: India sung ah pat. 

2: Tunung kum sawm zaw ah thil um thei. 

2:1 India sung ah kipat 
2.2: Pawlam ah pat hungna. 

3: Ziate hih bawl leh hin hung pha’ n ah ti ah gelte (9 na ngekna thu 
hih neukhat lak di) 

4. Munlehmual. 

(La ngaidan la piakte hih kisem dawk leh Manipur ah Gamfan 
thil hih khangto in ah ti ah ginchakna chian tak tawh ziaki’n. 

Nangma suai Date. 

La min 

Directorate Gamfanna, 

Manipur. 

9. A nuai ah kiziak hih Manipur Tourism Developement Society, in 
mipi kiang ah ngaikhawk ding ah a dawtna a hi’i. Pha tak in sim in. 

I gamu hih eimau in i kisiam ah Manipur Tourism Department 
thiltup chuh i gamu hih gamfang mite thatnawpna di thil siamdawk ah 
khawvel pumpi gamfan map lak ah ziak lut di a ti hih a hi’i. 

Kum zabi 21a hung tun in khawvel gam zosia’n Tourism ah 
lung lutna thak a hun neiua. Kum 1972 ah Tourism Industry hih state 
sawrkar in a hun hiatpi ah Job oriented (nasep petu), Earning 
Generator hih ah project khat a hung hina hi tawh kitawn in Manipur 
mipite’n le ngaitua thak kitna a pia a hi’i. 

Sum muna ding lampi dang um lo, i gam ah hin lo ah 







suikhAwm hi tiu 


69 


thaichite, gammang thil suakte, handloomte, handicraft thilte, leh 
horticulture thilte ti lo hih sum muna di a um pua’i. Khangthak 
lekhathiamte-a ding in leh nisrn hinkhua mat di dan ngaitua in kinepna 
a niam tiktikhi. Zia gaul dinmun i nei laiu’n i gamua Pathian ei la saim 
piak mun leh gam hawi takte hih siam tup leh chei hawi hih Tourists 
tarn takte huailutna hi’n tin, zia tak ah chun i gamua sum muna a hi 
bep hi lo in tarn tak nasepna pia hi di i hinau ah hin i lengua pan la 
lakhawmhi tiu. 

Ukhrul ah Siroi Lily, Keibul Lamjao, ah Sangai, khawvel mun 
dang ah um lo hih eiu a di’n go a hi’i. Tourist tarn tak huaitu thingtang 
gam hawi takte; dil nal takte, thingtang gam hawi takte, i gamua hin 
gen sen guallo a um hi’i. A hi’n lah ah kaitua di mi a um lo ziak in 
tourist mite kiang ah a mel musak thei a hi ngai pua’i. 

A chung ah thu tawmcha kigente hih tawh kitawn in Manipur 
ah, gamdang mi gamfang ah hungte, a inlamua’ a kile kit phatu leh 
Manipur mite, in leh lote ngo-leh vawm-, chawndan, khandan a 
lungthimu’n kilang zing in a. Ziate kipat ah hi’n Manipur mite hih ei 
melhiat in tiu in, amau gam ah i chia phatu leh ei lah hianau zia thil ah 
hin leh a phachuam a hi’ i. 

Zia thilte siam phatna ding leh i nei hawina ding ah Manipur 
Development in pan a lakna ah hi’n, a gam chate eiu’n leh panpi hitiu 
ti’n la kiang in ka hun dawnu a hi’i. 

10 . Thututna (Reportna) et thakna. 

- Ministerpa no 6 a thu dawt hih a dawnhu suak em ? 

- La thuzik hih a grammar leh a spelling a dik suak em ? 

- Athugualahkamthiamthuapangem? 

- Class ah la lawite, la thu ziak hih la sim sak ta’m, bang a gen 
awm? 

- A hawi zawk diakna ding in bang bawl be in a tiu em? 




BUNG -4 

SCIENCE MASAWNNA 
(BIGYANGI KHONGHANG) 


A lettu: Liankhawthang 

Thumapui 

1. Hun khatlai ah phaknatna hih Pathian hansialawna a hi ziak ah ki- 
etkawl ah dam zo lo ding ah a lah kingaitua'i. Ahi'nlah tu hin ki- 
etkawl ziak in a hung dam dawk mi a tarn ta'i. 

Hun khat lai ah ngaidan a lah kinei khah bang gual tiang ah pawm 
thei a h'em? Bangti'n tuma lam ah ngaidan chuh sukbei thei a 
h'em? 

2. Hun bang chan a h'em masang ah khan a damlo mi natna 

hiatdawna ding in hun sawt tak a lut sek hi. tu'nahileh, natna 

hiatdaw theina chuam chuam mangcha'n kin tak ah hiat daw thei 
a hi ta'i. 

(a). Nang ;in la hiat etsinna themkhat gen in. 

(aw). Etsinna matchakte chuh bangti hung kipuak daw a 
h'em? 

3. Malai ah vapalte mangcha'n lekhathawt a lah kithawt sek ah. 
Tu'n zia thasang ah bang bang gual in lekha a kithawt sek ta’m? 

4. In ah um pum pum ah gamlapi um mite tawh holimna a kinei thei 
em? 

5. Chawlnga lo ah Science masawnna chia to zel chungchang ah hin 
nangu mi pathum-thum kigawm khawm in thutawn (sentence) 
sawm khat ah ziaku in. 




A -SCIENCE AH DAWMLO ETKAWLNA 

(BIGYANGI LAIJENGBA) 



A lettu: Liangkhawthang 


1. Milim a chungnung zawk hin bang a hiatsak em? 

2. A nuainung zawk hin bang a etsak em? 

3. Doctor in Operation a bawl di kuan ah a thil bawl pawimaw 
pente bang a hiu em? 

4. Doctor in Operation a bawl hun ah Science thil a matchakte 
chungchang ah holimna khat ngai tha’i tiu. 


(IBOHALTEINSUNG) 


Ibohal - Bang la tia’ a h’em, a dam lo la bang na em? 

Ibohal - Ka hia pua’ i, dan ah khah phei lam ah ka mo chakkoba 
an kava nek leh ka sung a nuam pua, ka chil a gial ah mi 
pel ma kei hung ziang ka hi. In ah digene(damdawi min) 
tui khah neu khat ka dawn leh bawn a hung nuam deu 
ah, phat chu a pha thiang nai pua’i. 

Ibohal - Kagilpianai, ulcer(gilpat)kahilatinakumnilamhita, 
nang lah nek leh chak ah kiveng lo, nat thuak di la hi mai 
chuh. 


Ibohal - Tampi le ka va ne pawh e, ka tep dial dial ah hung hai 
ziang ka hi. Min ka dam pua’ i a ti leh doctor ah pui ka ei 
ti lo ah, ei vau thaw zing ziang. 

Ibohal - Ka vau pua e,ka vau pua’i, zing leh doctor ah chialehin 
a hi ziang hi. 

Doctorpa Pindan 

Doctor - Lanatnachuh vakgentia. 

Ibohal - Doctor, ka nuu hih, ka gilpi a na’ i a tina hih kum ni a val 
ta’i. Midang dang le ka et sak a hi ta’i, bangti a h’em a 
pha thei pua’i. Ei et phat piak tia’. 

Doctor - A natna hih ama vak gen sak hi ti. La natna chuh vak gen 
tia’. 

Ibohal - Doctor, zanikhah chakkona ah an kavaneku leh, kagil 
hih a tawi suppup tawh bang khat hin a hung um ah, sat 
le a sa thim hi. 


Doctor - Nidang ah le zia gual ah hin a um kha em? 

Ibohal - I,kumni velahita’i, a phat deu chang a um ah, akhawk 
diak chang le a um sek hi. Digene po ka nek leh neukhat 
a hung pha deu sek hi. 

Doctor - Lagilkialhunah’em, laan vahun a h’em akhawk diak 
hunchuh? 

Ibohal - An kava deu hun leh a khawk sek hi. Thau ah kikang ka 
nek leh ka sung a puak ah, ka sung hi kiam thei lo in ka 
luak a suak sek hi. 


(Doctor in a damlo taksa a them hi.) 


Doctor - Akhawksialawmahipua’i,hawlchildeuchuhangaihi. 

La thinkha hih a phatlona a um em, suang um khat hi le a 
h’ em, la gilpi hih a kituplona um le lah a bang ah. A bang 
pen hih a hi em, Ultra sound in en hi tiu, hiat chianna di’ n. 

Ibohal - Doctor suang hi chuh X-ray ah et hi pha zaw lo a h’ em? 

Doctor - Thinkha ah suang um hih X-ray aha kilangngaibekpua’i. 

X-ray vak hin suang a khaw let ah, a lim a kilang thei 
pua’i. Ultra sound ah chuh bailam tak ah a kilang thei ah, 
sum lut tarn zaw ziang leh le Ultra sound ah et chuh a pha 
zawmama’i. 


Ibohal - Daktor, kipak a um hi. Ziang leh Utlra sound en ding in 
hung kit ingkau. 

Doctor - I, hi hen lah, Ultrasoundladiahiziaku’nzingkalleh 
bangma ne lo in hung leh pha’n a, thil nek khat nei leh a 
thinkha hih chep den in neu in ti’n kimu 

chian thei pua’ n a. B angma ne lo in hung leh a thin leh ha hih lian tak 
ahkilangdiahi. 

(A zing ah Doctonpa pindan) 

Doctor - Hunglutu. 

Ibohal - Doctor,Ultrasoundkalatau, aresultelekahunchawiu’i. 

Doctor - Khawiem, vak en kit tiam ka. Athinkhaah suangneu 
khat a um hi lam. 


Ibohal - Damdawinelehphata’namaw. 

Doctor - Damdawiinchuh subei zopua’na, thinkha suang hih 
operation ah lak daw ngai a hi. 

Ibohal - Operation di chuh a lau um na e, dam dawi ah suk dam 
thei a hi pua a h’em? 

Doctor - Damdawi in a zo pua’i. Operation bawllo thei a hi pua’i. 

Lau di bangma a um pua’i. Hiti hin um um leh a thinkha hi 
lauthawng um thei a hi. 

Ibohal - Bangti di maw? 


Doctor - A tawi leh a nat hih hung khawk deu deu in ti’ n, a hik lut 
in infection hung um leh a khua hung sik di a hi. A thinkha 
hin nai khuat leh pha pua’n a. A thinkha dang khat chuh a 
thinkha suangte hih common bile ah a hung kumsukua a 
peng ah a bin le chuh jaundice nei di a hi. A thinkha ah 
suang a um sawt leh cancer hung um in ti’n, a thinkha 
tawh suang tawh lak daw khawm ngai di a hi. 

Ibohal - Aphalothithiltampiaumchulahmaw. 


Doctor - Akintheilampenahoperationbawlapha’iitichuhahi 
ziang hi. Operation bawl chuh pha ziang a hi. Operation 
zaw phat le chuh ataksahih hung hawi ta’n a. 

Aleh, Doctor, thinkha tawh suang la dawkkhawm ziang 
le hen, i an nekte hih a muat thei na dia’m ? 


Thinkha hih thin ah kipat bile hung luang dawkte 
kikhawlna leh thit nelna a hi. Zia hih a siat leh a 
phatchuamna a um pua’i. La dawk le hinle bile tui hih 
gilpi sung leh ngawi gilzang lam ah lut tho in ti’n bangma 
akhawkpua’i. 

Ibohal - Ngaimawki’nlah, kahiatloziakahkahundawtahi. 

Suang bep hi lo ah a thinkha le lakdaw a ngai hih bang 
ziakah’em? 

Doctor - Lei thil dawt chuh dawtna pawimaw a hi. Nidang lai ah 
khan surgeonte’n suang bep a lakdawu leh 100 lak ah 
90 hih suang a hung um kit sek hi. Zia ziak ah hin, a 
thinkha ah suang a um zing leh Cancer hung um thei a hi. 

Ibohal - Doctor, operation(ki-at) leh tha ni tha thum bek chau in 
tin ka nausenu buai lo di a h’em? 

Doctor - Ziachuhlungkhamangaipua’i.Ataksaatkekloahle 
bawl thei a hi. 

Ibohal - A hawm neucha vivan ah bawl thei a tiu chu a h’ em? Ni 
khat ka lawipa gen khah hi ven ti maw? 

Doctor - I zia chuh a hi ‘Key hole surgery’ le a kiti. Nat le a na 
bek pua’ i. A hawm neucha pah kivit ah a thinkha kiladawk 
a hi. Tuni Operation i bawl leh a zing leh tho dawk kit 
ziang a hi.Hapta khat sung ah kidua kit ziang a hi. At 
thaw a hi leh tha khat leh a kim khat lam a lut a hi. 

Ibohal - Doctor, a hawm neucha ah chuh bangti ah kimu thei di a 
h’ em? A leh gilpi leh mun dang sun vang kha thei lo di a 
h’em? Ka hia pua’h ka hun dawt a hi aw. 

Doctor - La hiat lo ziak a hi.A hawm a neu hi ti thu a hia’, kimu 
chian zaw bawn ah. Inchi kim khat sang ah neu zaw deu 
peng khat telescope, lai nuai ah pat gil sung ah vak thun 
lut ah, zia muk ah chuh mei kivak sak a hi. A mawng lang 
khat lam ah chun V.D .0. camera khat a kitua ah television 
screen ah a sunglam ah lim ki-en a hi. Zia pat ah chuh a 
sung ah thil chuh a tak tak sang ah a le sawmni ah lian 
zaw ah kimu thei a hi. 


Ibohal - Ahawmpalikivitahilatia’. 

Doctor - Adikhi, ahawmdangpathumteahchunbakche,forcep 
a kitua hi.Television screen ah ki-en zing a hi’n, zia ah 
matchak kituate chun taksa thil dang a suksiat Iona ding 
kisiam a hi’n, suang chuh a let thim leh a hun chep kek ah 
sakhau sung ah a khum kit hi. 

Ibohal - A nu hi a chau tawh, nausen neu naklai tawh, nausen 
dawn pum ah Hospital ah bangti ki-um di a hi ta’m? 

Doctor - Leproscopykibawllehninizawlehinahchiatheiziang 
a hi.Ni nga, ni guk sung ah na sem ziang thei in a. At thaw 
hileh chuh ni giat tiang Hospital ah la umu ngai di a hi. 
Tha thum vel chau in tin, damdawi man, hospital um man 
leh a kaitua di chuleh thisan a khiak ah kikhia a hi. 


Ibohal - Doctor, thisan hawm di mi lahkaumpuau ah, bang kati 
dia’m? 


Doctor - Leproscopic surgery ah chu Thisan neucha bep pawt a 
hi. Harmonic skelpel i mat vang leh thisan pawt lo kei a 
hi. Thisan ngai HIV leh Hepatitis la hiakha ta’m? Thisan 
ahkikaiahi. 

Ibohal - AIDS a lau um um tawh. 


Doctor - Harmonic skelpel kibawl ziak hih skelpel chemcha 
samzang tia tina tawh bang a hi. Zia kingan dan chuh 
minute khat ah 55,5000 vei kilam lumlet thei a hi. Hi tia’ 
na a sepna hin taksa pengte chung ah tissue leh phe ah 
protien ah pat hydrogen bond a khen kek ah, protien in 
thisan zungzamte a huk ah, thisan a pawt sak pua’i. Ka 
gen hih la hia na’i maw? 

Nurse - Doctor, ke’nlethil khat ka hia nuam hi. Harmonic skelpel 
Leproscopic surgery ti lo a dang ah le mat thei a h’em? 

Doctor - Mat thei suak a hi. Harmonic skelpel hung kisiam dawk 
hih duthusam guitunna a hi. Breast Cancer, thyroid lak 
dawna’n a kizen diak hi. Leproscopic surgery a 
phatchuam diakna chuh a vel ah Ucorision section, tichuh 
nausen a nu gilpi ah pat at dawna be ah natna piang theite 
dalna’n le a pha’i. Zunthum neite, BP neite le Leproscopic 
surgery bawl thei a hi. Chem ah at them hi chuh thil buai 
um a tarn hi. Teksiate-a din le Leproscopic surgery a 
lem zaw’i. Hun a hung sawt phat leh chu Operation zosia 
hih Leproscopic surgery hung hi ta’n a. 

Nurse - Ka kipak hi, Doctor. 

Doctor - Nangu le in lam in kivaihawmu’nlah Leproscopic surgery 
a kin thei pen in bawl leu chun pha’ n a. 

5. Thinkha (gall bladder) ah suang hih X-ray ah a kilat bek lo hih 

bang ziak a h’em? 


6. Thinkha ah suang um hih bailamcha ah bang ti hiat di a h’ em? 

7. ‘Key hole Surgery’ bang a h’em? 

8. X-ray phatchuamna, mipathum thumkikumu’n lah ziku’n. 

9. Tulaiahnatnalauumpenpanigenin? 

10. Midang thisan i lak di leh pilvan di a hi ti hih bang ziak a h’em? 

11. Leproscopic Surgery hih bang gual ah bailam ah thinkha suang 
la dawk thei a h’em? 

12. Damdawi a mat Iona ding ah mat phatlo zia mi pathum thum 
kikum in ziku’n. 

13. Pharmacy ah damdawi chawk phat leh hiat chian tei tei di bang 
a h’em? 

14. Kisukliamna hih bang law masak pen di a h’em? 

15. Thokang in natna a puak pani gen in. 

16. Nidanglai damlo et dan tawh tulai ah et dan kikhiakna mi pathum 
thum kikumu’n lah ziku’n. 

17. Science in thil dang tarn tak ah phatchuamna ei piak gual ah hin 
damlo etna le ei pia’ i i ti hih la taksang em? La taksan leh taksan 
lo mi pathum thum kikum tua in ziku’n. 




AW -SCIENCE IN MIHING HINKHUA BANG 

GUAL IN A SANG EM? 


(BIGYANNA MIOIBAGI PUNSHI KARAMTOUNA 
HONGHANBAGE) 


A lettu: Liangkhawthang 

1. Mihiamte’n a hi tak tak lo thil a hi tak tak ding ah a ginchakte 
Science in a ngaidan a san piak em? 

2. Science in mihiamte nawpsakna a pia, lunggimna le a pia em? 

3. Zia thu ah hin ‘ ‘Science in milling hinkhua a sang em’ ’ ti thu zik sim 
hitiu. 

TUNI CHAN AH THIL SIAM DAWK MATCHAK 

Science in mihiamte hinkhua a siam lamdang hi. Mihiamte hih 
nawpna ei pia, tha awlna le ei pia’i. Kum 200 masang ah i la hiat 
loteu kha i hia tau. Damlona a tawm ah, i thau le a awl ta’i, pil le i pil 
tau ah, launa le i nei tawm ta ma mau. Zia a nunung pen hi a hi 
pawimaw chuh. Guallui lai khang zosia ah mite hi launa’n a lah dimu’i. 
A hi tak tak lo thilte i la 

kicha seku’i. Thitha, sangakte i kichau ah, ganhing khat i muu leh i 
kicha seku’i. Zia gual ah thil a hi tak lo pi i kichatu hih ginna mitthum 
a kiti. Science in kichat di leh kichatlo di thilte ei hil hi. Tuhin chuh 
kichatna ah pat i zalen tau. Zia ziak ah chun kichatna i nei tawm tau a 
hi. I hinkhua hih mipil hinkhua a hi ta’n,ilungkhamuleanavakta’i.A 
chawm lam ah gen in i khangto tau. 

Science tawh kizawm i hi nungua thil hung umte khenkhat en 

hi tiu. 


MIHING HINKHUA SUKSAUNA 

Tulai nausente dam tak in a piangu’i. A hung lianua, nungak 
tangval le a hung hiu ah mi tarn zawte chuh kum tampi a damu’i. Zia 
hih a ngaina dan in i lah ngai seku’i. Himaleh hunkhat ah chun zia gual 
hih a lah hi pua’i. Nidang lai hun ah chun nausen tarn zawte hi a lah thi 
seku’i. Kum 410 masang ah chun nausente hi kum tamlo cha dam in 
a thiu ah, kum ting lo ah thi hih a tarn zaw a hi. Tuhin chuh nausen 
hung piang hi kum 50/60 a dam tau. Kum 200 masang tiang ah khan 
London ah nausen 5 lak in 3 a thi seku’i. Tuhin vang mun buak ah 
umte natiang in le, Lengpa insung ah piang gual ah, khan pitin theina 
di vangphatna, nidanglai nausente vangphatna sang ah a le thum - a le 
li ah sang zaw a nei tau. 

1665 kum in London great Plague in mi 70,000 a thiu a hi .Zia 
chu mi 6 lak ah khat thi tina a hi. I hiat phat loua zia gual hipi hih mun 
chuam chuam ah leng in mi tamtak a thi seku’i. 

Malai mite chun natna hih thithate bawl a h’em a hi lo leh 
taksa sung ah mun khat hih a phatlona um hi in a ngaitua seku’ i. Mi a 
khuasik a um leh a at liamua a thisan a luan daw sak seku’i. Zia chuh 
a tisa dai na di a tiu a hi. 

NATNA HIK BAWL AH DAMLONA 

Natna hih a hik bawl a hi ti hih French mi Pasteur in 1822- 
1895 ah a lah mu daw a hi. Taksa sung ah natna hik a chen 




82 


SUIKHAWM HI TIU 


ziak ah natna hung um a hi ti hih Pasteur thil mudaw a hi. Natnahik in 
i taksau hi a ne, gu (poison) a suak sak hi. I puansilu leh i an nekteu 
ah hin natna hik a um hi. I taksau a hat lai sia bangma ei law zo puau 
ah, i taksau a hat lo phat leh i sungua lut in ei nat sak sek hi. I taksau 
ah liamna a um khak leh a lutu in gu a tha lut seku’i. I khut muk i- 
atliamna hung nasia i ti hih a hik a lut ziak a hi. 

NALA, KIDAK PAINA LEH HIK THANA 

Pasteur in hik a mu daw hih a pawimaw ma ma’i. Zia kipat 
ah hin doctorte’n zia natna hikte chuh bang gual ah hing a hiu em a 
umchanu sui ah a tha di dan a h’em a hi lo leh milling taksa hi thasak 
di dan ngaitua di ti hih damna di lampi a hi. Apawimaw diak chuh 
thiangtho tak ah um di hih a hi. Tuhun ah hin surgeon khat in operation 
a bawl di leh a khut a sawp thian bep hi lo in a matchak thil zosia tuisa 
ah a awm masak hi a ziak chuh nen in natna hik a pua’i. Doctorte’n 
thiantho lam milling damsawtna ding ah a malaku lian tak a hi. 

Khawpi lian tak ah kidak buaksia pai dawna nala a siamu hi 
ngaitua thei a hi. Mihiamte thil bawl dawk thakte thil thak a hi. Kum 
zabi lailung vel ah khan buaksia khawlnate hi a namsia ma ma’ i. Zia 
kidak buaksiate muat leh ui ah pat in typhoid leh plague natnate a 
piang hi. Natnate hih a nam ah kipan a hi pua’ i, a hik ah hung kipan a 
hiu. English mi Lister (1827-1912) in natna hih a hik in a bawl a hi ti 
a pawm hi. Ama’ n a damlo mi a um leh bangkim ah thiangtho tak ah 
um ding ti hih thupi’n a nei hi. Chuleh ama hunlai ah damlo etkawlna 
munte chuh nasatak ah a suk thiantho ziak in thil thak siam dawktu a 
hi. 

TAKSA SUK NGAWNGNA 

Taksa suk ngawngna (Enasthetics) hih natna hiat Iona ding 
ah suk ngawngna thil thak a hi. Ha doctorte’n ha a baw di 

phatu leh gas mang in, a natna neitu chuh a imut sak seku’i. Tuhin 
chuh a ha bul ah damdawi kap in mun neucha a suk ngawm piaku’i. 
Chem ah at in le na a sa ta puau. Nidanglai ah chuh operation a bawl 
diu, a damlo pen chuh a luchang ha khet ah khen in a thimil sak 
seku’i. Sepaite le zu dawn kham sak ah gal sat ah sawl chanchinte le 
hiat a hi. Tulai ah hin damdawi kap ah bailam cha’h operation bawl a 
hi ta’i. Ahun tak ah operation bawl ziak ah mihiamte hinna huk daw 
thei a hi ta’i. Damdawi leh chem ah at ah mihingte hih natna ah kipat 
hukdaw thei hi khel pua’n a; himaleh, enasthetics zal ah nat thuak lo 
ah mihiam thisak thei a hi. 


MIHING IN A TAKSA KISUKGIM 

Natna tarn tak sukdam leh nat chim thuak lo ah um theina 
ban ah mihiam taksa umchan hiat gilna dungzui in ki etkawlna pha 
zaw diakte a um ta’i. Thil dik lo taksanna ziak ah a taksateu 
kisukgimna huaisia tak tak a kibawlu’i. Jem (colour) nasa tak a kinuu 
ah, a taksa bakteu piansual sak in, a tan bawngua, a taksau vit vang 
inthikathunu’i. Kilek kicheina ziak in, adiakinnumeite’nataksau a 
kisukgenthei seku’i. 

A khang a khang ah numeite hin a nakkuiteu vit vang in 
kicheina thikte a khaiu ’ i. A keng zungteu thiak kawn in a keng phek 
nuai lam in a kawn den saku’i. Zia ziak ah hin keng phek ah tual 
chuan hi lo in taksa phe turn khat ah tual chuan a bang zawu. Zia gual 
umchan hih gam khanglian France leh Chinate’n a lah chingu’i. Kum 
zabi 16 th ah khan Italy numeite chun a kawngu inch 13 kual a hi 
theina ding in thikkual ah’em thing kisiamkual ah’emkhat akawngu’n 
a bulu’ i. Zia a thil bulu hin a kawng vunteu a get kawk ah, thingthem 
a taksau in a giak kat nalai hi. A kawng guteu chuh zia a thil bulu tak 
mama hin a get ah a genthei ma mau. Kum zabi lailung vel ah numeite’ n 
‘ Henins ’ kiti kicheina, thik turn gik tak khat lukhuk khat hi a khuku ’ i, 
zia lukhuk chuh a gik bek bek ziak in a ngawngu dak kal khat khel 

a tung zang zo puau. Hi ti chun fashion ziak in numeite’n a taksau a 
kisuk gentheiu’i. Tulai ah hin le fashion chuh mi’n abawl thou’i. Ahi’n 
lah, fashion ziak in kuama’n a taksa a sugenthei ta pua’i. Nidanglai in 
vang tu gual hih a hi pua’i. 

KHAWL (MACHINE) 

Machine um ziak ah hin nidanglai mite tawh i khawsak danu 
nasa tak in akikhia’i. Machine in mihing phatchuamna di na a sem 
thei suak hi. Thik ah awm tui ah ispat suak sak in thil chuam chuam ei 
ma dawi dan dan in a siam thei hi. Meihawl mei ah tik in tui awm so 
a hi. Tui so in tuihu a siam ah, tui hu'n machine a kipei sak hi. 

Khut ah thil a lah kisiam khah kum zabi 19na a hung tun in 
machine ngen ah thil siam akipan hi. Richard Archarid (1732-1792) 
in pat khekna khewl hun mang pan in khawl ah puan-ga le a hung 
kipan ta’i. Lancashire mun in puan-gana khawl ah puan nasatak ah 
siam daw a hi. Zia mun ah chun India ah pat a puaku patchawm ah 
pat puan hun gat dawk in India lam in a zuak kit seku’i. Pat khekna 
kisiam dawk hun ah hin samul, savun, tin, sumchakteu tarn tak siam 
daw a hi. Mihing a za a za’n hun khat ah a siam dawk thil zat hih zia 
hun sung ma ma ah chun machine khat mai in a siam zo hi. Khut ah 
pat machine ah thil siam hih tumlam gam ah chun a chiasa kum zabi 
khat masang ah pat in a lah pan tau hi. 

KAWLPHE, THAU LEH PETROL 

Van puak lumletna din machine a pha chuam hi, George 
Stephenson (1781-1848) Engine a hun siam dawk hi. Kum zabi 19 
in England, Europe chuleh America ah rail lampi, mun tarn zaw in a 
um ta’i. English Science mi Farade (1791-1867) in kawlphe mei a 
hun siam dawk hi. Ziakawlphe mei chuh mihing nasepna ah mat a hi. 
Tuisam leh kawkhuk ah pat hung pawt thau 





suikhAwm hi tiu 


85 


thit thiang in petrol siam daw a hi. Petrol leh thigua kihel in gas siam a 
hi. Zia gas chuh mun khat ah kawi tup in kawlphe mei si neucha’n a 
puak zak sak hi. A vel vel ah a hung puak zak phat leh ama ah pat 
thagum a hung hi. Petrol explosive engine hin motor car chuleh a 
nunung lam ah lenna engine a hung suak hi. 

KHAWVEL HIH MUN NEUCHA KHAT A HUNG SUAK TAT. 

Railgari, car, lenna siam daw a hi nung ah hin chuh mihiamte 
hih kin-gang tak in khawvel mun tin in i chia thei tau hi. Tu vang ah hin 
chuh thapi sung le i lut thei tau. Van awng ah tung to in mihing 
phatchuamnadi thil siam di i ngaitua tau hi. 

Mihiam mun chuam chuam ah umte kimutua thei, kipawl leh 
sumkawl kivei tua in khat leh khat kihiatua in ei kizawp khawm sak 
hi. Chiana, hungna, kimutuana, thu thawt velna ding in matchak tarn 
tak siam daw a hi ta’i. Aetsakna’n telegraph, telephone, fax, internet, 
radiote mang in thu thawt lum let thei a hi ta’i. Television in a hun hun 
ah mi mel ei mu sak in a aw le ei hiat sak hi. Hiti chun International thu 
leh lunggel bailam cha’n i kih iatua thei tau. Hi ti chun mihiam a za a 
zate kiang ah kinai cha’ h lungthim gen leh khat leh khat thu kihia tua 
in kin tak in ei kimutua sak thei hi. Khawvel hih mun ncuchakhat gual mai 
ahita’i. 

SCIENCE IN MANTHAINA LE EI PIA THEI HI 

Science in mihiam hindan a siam lamdang ta’i. Hin dan nuam 
ei pia ta’i. Ahi’n lah Science hin mihiamte manthaina le ei pia thei hi. 

Khawvel galpi panina ah khan All ied power in Hiroshima leh 
Nagashaki ah atom bomb a khiaku’n mihing sim sen lo a thiu. Zia 
phet chun galpi chuh a hung tawp ta’i. Thi bep hi lo in a piangsualte 
tarn tak a um khawlawu’i. Tuni tiang in zia gu chuh a cha m zing hi. 
Atom thahatna hih a pha lam ah mat a hi chun mihingte phatchuamna’ n 
a pang hi. Chun, mihingte 

phatchuamna’n a pang hi. A pha lo lam ah mat a hi le chuh mihing 
man tawpna tung thei a hi. Nidanglai gal ah chun gal zo leh gal lei khat 
gel a um sek hi. Tulai atomic hun ah hin kua tawh bang a ngawl zaw 
turn gam khat in gam dang khat chung ah atom matchak leh atom 
bomb mangcha’n gal bawl ta leh gam nite chuh a paniu ah mangthei 
khawm gel gel ding a hiu. Lenna bomb va khe lo leu le missile ah 
atom thunu hen lah vak kap leu gam khat mangthai ziang di a hi. 
Chemical bomb puak zak ta leh in leh lo, mihing zosia kangtum ziang 
diahi. 


SCIENCE IN A BAWL THEI LO 

Science hih hatma ma ziang leh le a bawl thei lo a um hi. 
Ama’n a hiat chuh a zat bi bep hih a hi. Mihiam pilna chuh Science in 
a hiat daw zaw lo a hiat daw hih a hi. Science in a mi zat sim ah a tena 
a te thei lo thil i neiu hih a hi. Etsakna’n-hepina pha leh sia khen 
theina, a melpha leh a melsia, sui thukna lam, ziate hih mihing thuak gil 
chuh a hi. Mihing in ngaidamna i piak ti hih Science in a hiat phak lo 
thil a hi. Zia thil hih mihing lunggil ah thil tup leh taksanna thu a hi. Zia 
chuh kihepina, thil melpha dawina khawvel pumpi’n a pha sak thu a 
hi. 

Mihiamte hin i vang phatna dingu leh chamna i neina dingu’n 
Science hih matna dik ah i mat diu a hi. Chamna a um theina ding in 
mihiam in i umchan le i san a ngai hi. 

4. Nidanglai ah ginna mitthum ziak ah mihiamte kichat sek la hiat 
cheng cheng zik in. 

5. Science in taksa sukngawngna bang gual in ei pia em? 

6. Nausen hun lai ah a thi zat hih Science in bang a bawl ziak ah a 
suk kiam thei a h’ em? 

7. Natna hik bang a h’ em? Khawi ah um a h’ em? Mihiam taksa hih 
natna hik in bang ti’n a susia em? 

8. Hik thana ding in Lister in bang gual na a sem em? 

9. Pasteur in bang thil a siam dawk em? Ama thil siam daw hih 
doctorte’n dam lo etna bang gual in a phatchuam piu em? 

10. Fashion in nidanglai mite bang gual haksatna a pia em? 

11. Mihiamte dam sawt thei takna hih bang ziak a h’ em? Nangu mi 
pathum thum kikum tuau’n lah thutawn 20 in ziaku’n. 

12. Machine bang ti kisiam a h’em? Machine in mihiamte 
phatchuamna di bang a bawl em? 

13. Machine in mihiam hinkhua a sukdanglam dan gen in lah, la gual 
khat lekha thawt in. 

14. Science in a bawl thei lote bang a h’em? 

15. Science in a hiat zaw lo milling in hiat a nei thei em? A nei a nei 
lo ziak ziaku’n, mi thum thum kigawm in. 

16. Science in a piak thei lo, milling in ngaidamna a pia thei hi ti hih 
la pawm em? Nangu mi pathum thum kigawm in ngaitua khawm 
theiinlau. 

17. Hiroshima ah atom bomb khepa min khah bang a h’ em? Galpi 
panina kichai ah ama lunggel bang a h’em? 

18. Khaw vel galpi um kit ta leh a gal zo a gal lei leh gal ah pang lo ti 
um lo in mi zosia thi suak in a ti hih la pawm em? Mi pathum 
thum kikum tuau’n lah a ziak genu’n. 

19. Khaw vel ah chamna um theina ding in mihiamte ’ n i umchanu i 
san diu a hi ti hih thupi ah mang in class ah kinialpina khat bawlu’ n. 
A thupi gen di leh a nial kal pawl kisep khenu’n. 




B — THU KIHIL TUANA ZANI,TUNI LEH ZING AH 

DINMUN 

(l-PAO THADOK THAJIN- NGARANG, NGASI AMASUNG 
HAYENGGI PHIBAM) 


A lettu: Liangkhawthang 


1. La chanaute khat gam gamla tak ah a um hi ti’n ngaitua in. Ama 
chuh bang lam lam ah thu la thawt thei dia’m? 

2. Nang chun thu thawtna thei nei lo la hi ti’ n, kigel in lah hi lechin 
bang lungthim la gel dia’m? 

3. Radio leh Television ah thuthang la ngaitua kha ta mai thei hi. 
Thuthang pek le la siam kha ta mai thei hi. A hi’nlah ziate haw 
chuh mupha lo hi lechin bang la gel dia’m? 

4. Tuhin ‘ ‘Thu kithawt tuana, zani, tuni leh zing ah dinmun’ ’ ti thu 
kiziksimhitiu. 

Thu kihil tua hih i nasepteu lak ah thil pawimaw khat a hi. Thu 
kihil tua hih mihiamte bep hi lo in gancha, sa leh nga zosia hih le awgit 
dan chuam chuam ah, a hi loleh, tawidan chi khat in a kihil tuau hi. 
Awgit ah thu kihi tuate lak in mihiamte hih le i piangu ’ i. I kihil tua bep 
hi lo in gamla tak tak ah um, mite tawh le thu kihil tua a pawimaw ta’ i. 

Nidanglai ah chun thu kihil tua hih thil haksa a lah hi. Zia ziak 
ah chun Lengte leh mihan milalte bep in, a lah bawl seku’i. Zia hun lai 
ah chun mihiamkeng ah tai hatte, suakkivulte, sakawl chung chuang 
mite haw bep nasep a hi sek hi. Vapal leh uichate le thu pua’n a lah 
mang seku’i. Thupuak chuh a kizik thaw leh kam ngei ah gen hih a hi 
sek hi. A hi’nlah, Science khanto dungzui in kingang tak leh zangkhai 
tak ah tai thei gari a hung um phat in thu kihil tuana thil in thil kisang 
thak a hung um ta’i. Bang gual ah gamla hi ziang lehle motor gari, rail 
gari leh lenna- te’n hun chawmcha sung in thu a tut thei tau hi. 

Post Office ah lekha kithawt tua theina hung um hin khawvel 
ah thu kihiltuana a bailam sak ma mai. Akingan leh a vaigei chuh a thu 
pua,gari,rail chuleh lawng chia dan dan ah um a hi’i. 

Thil thak hung umte lak ah a gun pen khat chuh electric 
nasepna zal ah kimang kum 1876 ah Alexander Graham bel in a siam 
daw telephone hih a hi’i.Telephone ti chu ‘gamla tak ah mite awgit’ 
tina a hi.Zia matchak ziak ah hin mun gamla um mite tawh i holim thei 
tau hi.Tu hin chuh telephone hi khawvel kiltin in a um ta’i.Manipur ah 
hin le telephone hi thi kihil tuana matchak dawi um pen a humg hi 
ta’i.Tulai hun ah hin Japan ah mi khat tawh Manipur ah mi khat mitphet 
kalo sung in a kihotheiu hi.Zia haw zosia hi Science ah khanletna ziak 
leh matchakpha i nei tak ziaku a hi’i.A til ah chun telephone hin mi 
khat leh khat thik khaugui ah awgit a kihiattua sak mai hi a hi’i.A 
hi ’ nlah, tuhin chuh thu kizikte, milim kizikte,lim tawitheite,awgit tarn 
zaw thikkhau gui kithung khello in le telephone network in thawt thei 
a hi ta’i.Zia tak ah matchak pawimawte chuh a nuai ahte hih a hiu hi. 

Fax, Computer, Codeless telephone,Wireless chuleh Payar 

a hiu. 

Tulai hun ah khawvel mawng khat leh mawng khat 

mitphet kal khat sung ah iki hotua thei uhi medium khat um ziak a 
hi’i. 

I matchaku medium ti chuh thikkhau ah kisiam telephone 
hne,Cable T. V system ah i matu Co-exciel cable chuleh Satellite in a 
hiplut network a hi’ i.I mu zingu T. V Programme te hi Satellite signal 
ah pat hung tung a hi’i.Delhi ah pat signal kithadawk chuh mihiam 
siam Satellite in khawvel lam ah a hun kap suk kit a hi’i.Zia signal 
chuh Dish Antena lianpi khat in a man ah zia zaw ah chun tower khat 
ah pat a hun thadawk kit a hi’i.Zia tak ah a hun thadaw kit signal pen 
chu ei uh inchung vel ah a hi loleh mun sang ah i kawiu antenate’n a 
man sawn kitu ah,zia chuh i T.V teu ah i etu a hi’i.Fax kiti machine hih 
telephone line tawh kizawm mat ah gam gamla tak ah um Fax machine 
sung ah thu kizik a h’em, milim kizik a h’em khat thawtna a hi’i.Zia 
machine ah hih lekha chung ah thuzik leh limte chuh a gual gual ah 
nam daw san machine dang sung in a thawt lut hi. 

Computer hi a til ah chun Mathematics bawlna ding ah a lah 
kisiam a hi’i. A hi’nlah.khanlctna’n ma a sawn ah tuhin chu mathematics 
bawlna bep hi talo in pau thumalte,milim zikte leh milim tawithei natiang 
le a siam thei in Computer thilhitheina hi nasa tak in belap a hi.Tuhin 
chu Computer khat thil bawl chuh mun gamla tak ah Computer sung 
ah thawt lut thei a hi.E-mail (Electric Mail) i tiu hi Computer khat 
telephone line tawh kizawmmat ah Computer dang khat kiang ah 
lekhathawt a h’em,thuzik dang khat a h’em kithawt sek chuh a hi’i. 

Telephone lam thil ah khanletna a san tak ziak in thikkhau 
kithung lo,puak vel vel thei Codeless telephone kiti khat a siam daw 
a hi ta’i.Zia nung ah hinle a chi chuam, Cellular phone kiti khat siam 
daw a hi’i kit hi.Zia phone hih Satellite thahatna ziak ah telephone 
khat po po tawh kiho thei a hi’n gam tin ah puak vel thei le a hi’i. 

Radio signal mang ah mi khat kiang ah thu tamlocha vak gen 
ziang theina khawl Pejar kiti khat le siam dawk a hi tai. 






suikhAwm hi tiu 


91 


Tulai ah thil mak pen chu Computer leh telephone Network 
gawm khawm ah khawvel ah Computer um zosia kizawm khawm 
hih a hi.Tuhun ah internet kiti system khat in khawvel pumpi Computer 
a sang sang zawm khawm in Computer khat thil hi theina ah le za tarn 
tak in a piakbe hi.Intemet ah pang zosia ah thu umte a lah suak thei 
hi.Tulai ah E-mail (Electric mail) i tiu hih Internet system ah pat hung 
kithawtahi’i. 

Computer khat ah lekhathawt kizik chuh Telephone Network 
ah Internet mangchan Computer dang khat scan ah thawt lut thei a hi 
ta’i.E-mail ah kithawt lekha hih nidang ah lekhathawtnate sang ah 
khan akingang zaw ma ma’i.Tu hin chuh Internet nasepna ziak in 
lekha thawtna bep hilo in railway ticket,lenna ticket, mun khat po ah 
lak ziang thei a hi ta’i.Zia gual tuk hih a hi nung inle dag ah lekha 
kithawt hih le a tawm thasuk diak pua’ i. A ziak chuh Computer mang 
ah Internet um zal ah thu leh la kithawt tuana hin sum tarn tak a lut 
ah,mi zosia’n abawl sual zo puau.Alangkhat lam in Postal Service ah 
hin le thil thak belap ah a kingang zaw diak ah lekhathawt chiasak hi 
thil guanggal a hi curior tichuh mihing ah lekhathawt kin tak tak ah tun 
sak a hi tai.Speed Post ah hin tung di khah ni khat senbe ah ni kua ni 
sawm ah tung di khah ni khat in a nei Curior Farm tarn tak a um 
tan,kum a za a lah um ta Postal System ah hin thil dawi um thak tarn 
tak kibelap in thil mak a suak ta’i. 

5. Nidanglai ah mite’n gal a zaw phatu leh galzo sepaite’n a Lengpau 
kiang ah a galzaw thuu bang ti’n va gen dingu in la gingcha em? 
Zia hunlai ah chuh sakawl le a mang nai puau hi.(‘Marathon’ ti 
um zia hi hiat di gua’n) 

6. Nang chuh Delhi lekha sim ah um la hi’ i. La pate kiang ah dangka 
sang 2000 kin tak in hun thawt un (Ama chuh Manipur sorkal 
Secretary a hi) ti di hi lechin bang ti’n la ziak diam?Bang la mang 
in lathawt diam? Thutawn 3/4 ziak in. Mi pathum thum kikum 
tuau in. 

7. A chung ah mil im hih 
enu in. Sumkawl vei mi 
a hi’i. Telephone pali/ 
panga a kiang in a kawi 
hi.Bang ziak a h’em? 

Mi pathum thum in ki 
kumtuau in lah ziaku 
in. 

8. (a) Lasuapinukhat 

Mumbai ah lekha sim a um hi. A examna a pass ta’i, nang 
in la bawl nawp ten ten chuh bang a hi ta diam? 

(aw) Chaoba’n a pa damlo Delhi daktor ah a pui hi.Daktor in 
natna huaisia ei puai, hapta ni sung in hung dam ta’n a a 
ti’i. Chaoba’n a hung pawt dawk kuan ua anu kap 
anutsiakha amit than a vak mu’i. Tu hin ama’n bang a 
bawl diam ti chuh nangu mi pathum-thum kikum tua in 
ziaku in ziaku in. 

9. Thu kihil tuana um lo hial ziangna mun hi ta leh,zia gam chuh bang 
gual in a um diam? Mi pathum kikumtua in ziaku in. 

10. Nidanglai ah thu kihil tuana bang gual gual a um em? 

11. Postal System phatchuam dan hih chawm kimcha’n ziak in. 

12. Telephone in mihiamte nisin khawsakna thil in bang gual 
phatchuamna ei pia em? Chawm kim-cha in ziak in. 

13. Fax machine phatchuamna chawmcha in ziak in. 

14. Telephone leh Cellular phone kikhiaknabang a h’em? Cellular 
phone in thu kihil tuana ah a phatchuamna themkhat gen in. 

15. Satellite bang a h’em? Satellite in mihiamte ni sin hinkhua’h 
phatchuamna a piakte chawmcha’ n ziak in. 






BUNG-5 

DAM LAI CHANCHIN 
(PUNSHI WARI) 


A lettu: Remlalthang 


Thumapui 



1. A chung ah lim kizik hih kua a hi em? Ama min hih mihiam 

nam tin in, tuni tiang ah a lamchul thei lou bang ziak ahiem? Anuai ah 
kipia thute hih adikpenahlahiat chuh, a zawn ahchun (1/) gualhihziakin. 


ITU 

(a) Simlam Africa gam ah Sawlkal maitua ah kiphinna chuam chuam 
a hun puak daw ziak ah sawlkal in dal zo lo in, a thil dawtteu 
neukhat a lah piak ziaku a hi. 

(aw) Kichei leh kilek lungthim haisan ah bangmalo mai puan ah 
kithuam in, damsung a mang hi ti ziak a hi. 

(b) Hun sawt tak, mi nuai ah khawsa Indiate chuh, zalenna a mu 
kitna dingu in, thilguan lian tak a bawl ziak a hi’i. 

(ch) Sawisakna bep hun tuak zing, chaga genthei chu’n, mi 
nuainungte haw chuh mi vantang tawh kibang bang ah dawp 
daw ding nasa tak ah pan a lak ziak a hi’ i. 

2. Mahatma Gandhi chuh thudik suanglimahi, akitinaaziakbanga 
h’em? Nangu mi pathum thum kigawm in ngaidan gen khawm in 
hun ziaku in. 

3. Mahatma Gandhi hi lo, midang khawvel ah mi minthang pathum 
dang min hun ziaku in. 

4. Mi minthang damlai tuanthu i sim tak leh eiu-a ding ah bang 
phatchuamna i muu em,ti hih, mi pathum thum kigawm in, 
ngaitua khawmu in lah, hun ziaku in. 









A— MOTHER TERESA 


A lettu: Remlalthang 



1. Manipur thingtang gam ah chi leh nam buaina ziak in, in leh lote 

kihal piak in mi tarn tak a galzam tau hi. Nek ding chak ding mu 
ta lo, amau genthei haksat sawmdawlna ding in nang in bang gual 
in panpi theina la nei vang diam? 

2. La khua la vengu ah mi pakhat hin phak natna vei ta lehjungsiat 

tak in ki-etkawl ding dan la hil diam? A hi loleh,ama ah kipat la 
kithialfilim in la gamlat ziang diam? 

3. Phak natna veite chuh tawh, mi vangsiate panpitu,Mother Teresa 

damlai tuanthu hih sim hi tiu. 

Ama a mu taku leh kua a h’em ama chuh lungthim tupna gun 
tak nei mi a hi ti lo thei ding. Taksa gawng deu,zawngkhal ma ma mel 
pu, kum upat tak ziak ah kawng kawn hial ta, a mai le vuai ta, mawl 
tak mai, sari kang cheng,a sari mawng neukhat ah a mai kikhu, ama 
chuh a mu taku leh kua h’em ama chuh tupna gil tak nei mi a hi ti lo 
thei ding. A hi’nlah, zia gual tupna gil/gun tak a lah nei lo hi ta henlang 
hi leh Florence Nightingale gual in ama’n ama damsung sau takte 
chuh mi genthei haksate panpina ah pia dawk ziang mihing a lah hi 
pua’n a, Mother Teresa chuh 

Mi genthei. vakvai, in bei, lo bei, mi zawngkhal leh mi 
dawmmawte , mi tarn takte chuh lungsiat tak ah a etkawl leh a 
kaituanate chun huntawk a nei sak pua’i, chun talua a umsak diak 
pua’i. Zia haw hih a thiltup hi in, ama chun a hun phudawk hi. Thiamna, 
hiatna, zilna mun,chun pau leh ham zilna ding mun sekul tarn tak, mi 
genthei, liangvaite sawmdawlna munpi,T.B chun phak natna etkawlna 
ding munpi tarn tak a phudawk hi. Chuh tawh ama hin,a hun phudaw 
hih mite’n a limsak lo leh a ngaisak lou mi genthei liangvaite,hat lo, 
zawngkhal leh damlote khawksakna ding munpi, amau in pau leh ham 
leh thiamna, hiatna a kizilna dingu,sekul tarn tak chun lampi pam ah 
puksia ,inbei lobeite khawsakna ding munpi bawl piak in a luak 
khawmahi. 

Genlat lo thei lo khat chuh, a thilguan leh bawlte hih khawi tak 
khawpi khat bep a hi lo leh gam khat bep hi lo in hualna thil bawl a hi 
him him pua’h,khawvel pumpi huap in nasem a hi, ti thei a hi. India 
gam chuh a nasepna munpi pen a hi zing lai in,khawvel mun chuam 
chuam leh gam chuam chuam 100 lam hial in munpi 200 lam hial a 
phudawk hi. 

India gam ah piang hilo maleh Mother Teresa chun a damsung 
tarn zawte chuh India gam ah a mang zo hi. Chun a nasep guanggalte 
tamnapen leh munpi pen chuh India gam hih a hi’i.India gam mi hina 
kilak in, mi khat in thu a dawtna ah chun,Mother Teresa chun, nui 
hiau kawm in hiti hin a dawnhu 

hi.”Kei India gam mi ka hina hih chuh ka dawitel ziak a hin, a hi’nlah 
nang India gam mi la hina a hi leh vang la dawitel ziak hilo in la hina 
mawng mawng a hi,” ti in. 

1910 kum ah Mother Teresa chuh Yogoslavia gam ah a lah 
piang hi. A nu leh pa, a paniu in Alvanian gam mi a hiu hi. Mother 
Teresa chuh a neulai ah a min, AglisGosa Veskin,ti a lah hi.Kum 7 
ding velahiin, apa’nalahthi santa’i.Pathianthilpiakliantakdawngtu 
,a nu chun genthei haksat nasa tak pum in ama chuh a hun vak seilian 
in„zia chun Mother Teresa lunggil ah a nu umchan hawi leh mi lungsiat 
thiam nungchangte chuh chi gual in a lah kitu lut ta a hi’ i. 

Khristian numei,pawsal nei lo ding ah kitiam minaran hinkhua 
gual in Mother Teresa hinkhua chuh a hung kipan hi. A Skul kai lai ah 
kipat in ama chuh Solidarity member khat a hung hi pan ta’i. Zia ah 
kipat chun Yugoslavia Jisuit pawl chun Bengal Mission Field ah ama 
amau utna ah kipia a hun sawl laiu in Mother Teresa chuh a hung 
pang in, chun kum zia gual ah chun ama chuh 1929 kum in Kolkata a 
hung tung ta ‘i. Zialai ah chun ama chuh kum 10 mi bep a hi nalai hi. 

Mother Teresa chuh Kolkata khawpi St.Mary’s High School 
ah 1948 kum tiang hutu ’ n a pang in, zia sekul ah Principal ah le a lah 
pangkhaahi’i. 

Sekul chekdai khel deu ah chun, mi genthei leh liangvaite veng, 
Motilal, kiti Slam mun khat a um hi.Hun awng a nei sin leh, a diak in 
an nekkhawmna a nei taku leh Mother Teresa chuh zia mun ah chun 
a va chia ah, amau chun a genthei haksatna zosiau a genteu chuh a 
ngaithak piak sek ah, lungsiat tak in, a en sek hi. Ni khat chuh 
Darjeeling chiana lampi in Kristmas masang deu in,Pathian ah kipat 
thusuak, mang gual in jel ah hung um in, hi ti hin a hun hia ta’i ‘‘Hun 
taisan in, a leng in, kei nung ei hun zui in,nangma’n keima na sem ing 
ka, la ti a hi chun,hung in mivaichate mun, slam mun in,migenthei 
liangvaite panpina la 

sep chuh keima na sem la hi”ti in. Zia gual ah hin Mother Teresa chun 
nasep thilguante chuh a hun pan ta a hi chuh. 

Zia kipat chun Mother Teresa chun Convent chuh nusia in 
Patna ah a chia ta’i. First Aid training bawlna ding in damdawi in 
tamtak in a sem pan ta’ h, a en pan ta’ i. Zia mun ah chun naupangte 
leh damlote chuh bang gual in etkawl a hiu em ti in. 

Awl in zianngai tak in, Mother Teresa chun a thil tup leh 
guanggalna lampi chuh a hun haw pan ta’i. A Sekul phudaw masak 
pen ah chun naupang 5 mai a kaiu hi. Zia kipat chun a ban ban in 
naupangte chuh a hung pung deu deu tau hi. Hotu tam tak le ama 
panpitu ding in, a hung pan belap tau hi.Hun chawmkhat zo in mite 
panpina ziak in, Sekul tampi a hun phu dawk to zel ta a hi’i. Hun sawt 
lo nung in, dam lo liangvaite etkawlna ding leh khawsakna ding in, 
Nirmal Hadai mun a hun phudawk zel ta a hi’i. Nirmal Hadai ti chuh 
‘Lungthim Thiangtho’ tina a hi. Zia ban ah chun T.B. leh Phak natna 
veite etkawlna ding mun a hun phudawk kit hi .Mother Teresa chun 
tam vei, hiti hin a gen hi, “Keima’n vantang na a hi pua’i, ka sep hih, 
genthe,i nuainung enkawltu ding neilote naka sep a hi zaw’i,” ti’n. Mi 
nuainung enkawltu ding nei lo ti hin, chatgat hausak in thu a puapua’i. 
Gam hausa, America gam in le mi vangsia tam tak a um a hi.Zia ziak 
ah chun Mother Teresa thil guanggalte chuh, gam hausa gam America, 
England, Australia natiang in tam tak a um a hi. A hi’nlah, a thi ni tiang 
kha’n a tup a mualsua zo Iona mun a un tho tho ah “China gam in kei 
munpi khat bek phudawk man lo vang ka hi mai ta hi aw!” ti hih. 

Zia tawh bang ah Mother Teresa in mihiamte ding ah na lopi 
tak mai a sepdaw ziak ah hin India Solkar chun ama chu kipakman 
sang tak, ‘Bharat Ratna’ chuh a piau a hi’i. Zia masang, kum khat 
masang in 1971 kum in ‘Noble Prize’ le ama chun a dawng hi. Zia 
bep hih hilo in khawvel gam tam tak in kipakmante pia in zana a piau 
hi. 

Kum 1997 December tha in Mother Teresa chun mual ei 

liam san ta’i. Ahivang in Mother Teresa in khawvel mihiamte kiang 
ah ‘panpina ngaite panpina ding lampi’ ei kawkmu hih khawvel/ 
leilung a umlaisia mangthai talo ding a hi’i. 

4. Florence Nightingale kua a hi em? Ama tawh Mother Teresa 
kibatna bang a h’em? 

5. Mother Teresa khawitak gam in a piang em? Ama chuh India 
gam in bangti dan in a hung em? 

6. Mother Teresa chun mi genthei liangvai panpitu ding neilote bang 
bang a bawlpiak em? 

7. Mother Teresa chun India gam a lainatdan thutawn tawmcha’n a 
sulang hi .Zia thut wn tawmcha chuh bang a h’ em? 

8. Khawitak ah, bangti dan ah Mother Teresa chun mi genthei liangvai 
panpi ding neilo na seppiakna ding lunggel a hun nei pat a h’em? 

9. ‘ ‘Nirmal Hadai’ ’ ti hih bang tina a hi em? Mother Teresa in Kolkata 
ah munpi a phudaw ‘Nirmal Hadai’ a phuak hih tawh a nasep hih 
a kituak thei in la hiau em? 

10. Gam hausa gam ah le, mi vangsia tarn tak a umu h,i ti hih,Mother 
Teresa in bangti dan ah a gen ziang thei a hi em? 

11. “Mi gentheite panpi hih, Pathian na sem a kihi’i, ti thupi mang in 
la pawl (class) ah, mi pathum thum kigawm in gen khawmu in lah 
hunziakuin. 

12. Mother Teresa in a thiltup a mualsua zo ta pua’i, ti ah a lungthim 
suna ma ma bang pen a hi em? 

13. Nang in mi genthei liangvai panpitu ding nei lote panpi ngai ah la 
hiattemikhenkhatchanchinlekhathawtin, ‘Nirmal Hadai’ ah 
thawt in lah, bang gual panpina piak thei a hi diam ti hun hiat sak 
ding in gen in. 

14. “Mihiam na seppiakna ding ah hin chi leh nam a khen pua’i,” ti 
chungchang ah hin, Mother Teresa thilguan hih tawsaisan in mi 
pathum thum kigawm in genkhawmu in lah hun ziku in. 

15. Mother Teresa chuh He nu, ti in zana piak in a um hi.Zia hih bang 
ziakah’em? 

16. Mother Teresa a mualliam ni ah, hiti hin a kigen hi, ‘ ‘Mother Teresa 
chun lungthim mittha’ h a mulawk khat a um hi, zia chuh a hinkhua 
ah, a tak a chan sak hi”ti in. 

Zia thu hih nangu pathum thum kigawm in ngaitua khawmu in lah 
hun ziak dawku in. 





AW-WILLIAM CAREY 

(India gam sudanglam khawp ah kimang) 


A ziaktu: Rev. P. Kappa 


Thumapui : 

1. Lekha hia um Iona gam in cheng le chun la chen khawmpi mite 
khanletna di bang la bawl dia’m? 

2. Mimawl lak ah hin thil kilawm lo tarn tak chawndan in a neiu’ n, 
kilungsiatna leh thil melpha le a tawm ziak in nang in amau siam 
phatna ding in bang gual pan la la dia’m? 

Khawvel ah hin mi minthang tamtak um maleh sakhua 
sawrkar leh khawtang hindan sudanglam khawp ah na sem dawk hih 
a tarn puau hi. India gam-a ding ah mi phachuam pen pente lak ah 
pakhat teldaw ding hileh chuh, Will iam Carey hih ka ngaisang pen hi. 

August 17,1761 in Paulerspury, England ah Mr.Edmund leh 
Mrs. Eli/ abclhlc nupan cha upapen a hi. Zilna sang nei lo maleh Pathian 
nasepna lam ah a lunglut ma ma ziak in khawvel pumpi huap ah 
Missionary nasepna lam ah mapui pen leh 


102 


suikhAwm hi tiu 



Missionary Pa (Father of Mission) ti min putsak hial a hi.Taksa hisel 
Iona ziak in lo na sem thei lo in kengtaw siam in a pang hi. A kengtaw 
siamna chun Globe a siam ah, nisrn in gam chuam chuam-a ding in a 
pauchap sek hi. 

Feb. 10,1779 ni hin “All England Day of Prayer” in a va pan 
leh Thornes Chater thugenna ah kipat halthakna chang in, a umna 
kochuam, Anglican nusia in Dissenters lawi a zawm ah, June 14, 
1785 in Baptist kochuam in a lut hi. Aug 10,1785 ni hin Pathian in a 
sawlna lam lam ah chia ah, chanchin pha gen ding in a lut ah, Pastor 
in a hung pang hi. May 31,1792 ni hin a sermon thupi tak “Pathian 
ah kipat thil thupi tak mu kinem kawm in Pathian-a ding in thil thupi 
tak bawl guat ding a hi” ti hih Isai 54:2-3na kipat in a gen ah, zia hih 
Missionary nasem ding ah a kipiakna le a hi ngal hi. Missionary 
thawlawm a dawl masakna pen ah chun £ 13.25.6 a mu hi 
(Oct.2,1792 ni a hi). Jan. 1793 in India gam ah kuan ding in a hung 
kipiadawk hi. Jan.13, 1793 ni’n England nusia in India gam ah 
Missionary ding in a hung kuandawk ah, a thi tiang in a um den ta’i. 

In lam ah kipat panpina a mu lo ziak in Baptist Missionary 
Society ah kipat panpina la ta lo in company khat ah nasepna a nei 
ah, kum khat ah £160 law in manager in a pang ah. Zia hun sung in 
India pau a zil ah, 1797 in Bengali pau in Thuthung Thak a letzo ah, 
ziachuhFeb.7,1801 inasuzohi.April 12,1801 ni hin Govt. College 
ah Professor in kum khat ah £ 160 law ding in a lut hi. 

Englishte’n a gam awpnau ah Missionary um adawilo ziaku’n 
Danishte Lengpa’n phatna a piakna mun Serampore in Jan. 10,1800 
in Mission munpi a lua pan hi. Dec. 1807 in a zi Dorothy in a thisan 
ah. Zia kum sung hin a chapa pani Felix tawh Chater le Rangoon ah 
Missionary in a la kuandawk tau hi. May 1808 in zi thak a nei ah, a 
min chu Charlotte Ramohr a hi. 

1809 in Bengali Bible a sudawk kit ah. March 11,1812 hin 
India gam ah biakin 11 tawh a gam mi Evangelists 20 a nei ta’i. March 
11,1813 hin British East India Company in America, British gam leh 
gamdang ah kipat him him India ah Missionary lut sak lo ding ti a 
khap hi, himaleh July 1813 in British Parliament in a phel piak hi. 

1818 kum hin a School bawlu lawtinna kilatna chuh student 
pawsal ngen 10,000 a ting tau hi. Zia chuh 1819 in College a hung hi 
pan ta’i. Anasepna law ah lawting maleh, a insung in a thuak ma ma 
ah, May 1821 in a zi a thi kit ah, 1822 kumbul lam in a chapa Felix le 
a thi, March 1823 in a seppi Ward le a thi, June 1832 inWard zi’n le 
a thisan kit ah. 1833 kum in lawng lian pakhat khawl nei ah kisiam 
London ah kipat a masapen chuh Calcutta a hung tung hi. 

William Carey in a damsung ah a sepdawte lak ah tepte tak 
diakte chuh zia gual hin sulang hi tiu:- 

1. Bible ledawte- Bible pumpi hih Bengali, Oriya, Assamese, 
Sanskrit, Hindi, Marathi pau letdawk in a lah sem dawk man ah. 
Thuthung Thak hih - Maghadi, Khasi, Manipur, Bruj-bhasha, 
kanouji, Khosali, Udaypuri, Jeypuri, Bhugeti, Marwari, Haraoti, 
Bikaneri, Ujjaini, Bhatti, Kumaoni, Palpi, Garhwadi, 

Nepalese, Gujarati, Konkan, Punjabi, Multani, Kashmeeri, Dogri, 
Pushtoo, Baloochi, Telegu leh Kanares paute ah hin a lah let in a 
sundawk man ah. Pau chi chuam chuam paguk in Thuthang Thak 
leh Thuthung Lui ah lekhabu tamtak le a la letdawk man in, a lah 
sundawk man ta pua’ i. Chuleh, ama ledaw hi lo ma leh, ama’ n a 
la etchian zaw nung ah Serampore College ah zia paute ah hin 
Bible sutdaw alahiu hi. Chinese (1805), Malayalam (1811), 
Tamil (1813), Malay (1814-35), Burmese (1815), Batta(1815- 
20), Sinhalese (1823), Javanese (1829), Urdu (1839), Persian 
(1841). 

2. Khawtang hinkhua a siam phatte: William Carey in India a hung 
tau ah India mite thil chindan pha lo a sak ma ma tarn tak a mu 
ah. Ziate lak ah Somar law khut ah mang ah a siam phatte lak ah 
thupidiaktechuh: 

a. 1804 kum ah hin cha masa ah kithoina a la thalup seku 
suktawp in a um ah, 

aw. Dec. 4,1829 ni hin Hindute hindan pha lo tak Sati a tiu, 
pawsal zi neisa a thi masaku leh a pawsal luang kihalna ah 
a zi tawh hal lup khawm sek hih khap in a hung um ta’i. 

b. Numei in le lekha zil sak ding a hi ti hi le Willi am Carey in a 
hun gen pan ah. 

ch. Kum 10 tin masang ah numei leh pawsal kichen sak haw hi 
le a phat lo dan nasatak in a la thezak hi. 


Dawtna 

1. Thil tup mualsuana ding in bang hill pawimaw pen in la hia em? 

2. Thingtang mite nidanglai hindan leh tulai hindan kibat Iona la hiat 
tiangtianggenin. 

3. William Carey in khawtang hinkhua a siam phatte bang bang a 
h’em? 

4. William Carrey in bang pau pau in Bible a letdawk em? 

5. William zil ding ah pha ka sak pen. 




B-NUMEITE GAL LEH IRABOT 
(NUPI LAN AMASUNG IRABOT) 


A lettu: Avei Vaiphei 

1. Numei hih thagum hat lo a hiu ti la pawm em? Nang in la pawm 
leh pawm lo a ziak pia’n lah gen in. 

2. Linthoingambi, Chandabibi, Durgabati, Razja, Lakhsmibhai 
amaute hih tuanthu bu ah a minthannau hin kibatna a nei hi. Zia 
chuh bang a hi em? 

3. Jananeta Irabot, kua a hi la hia em? 

4. Manipur numeite hih insung nasep hih mawpuakna lianpi'n a nei 
zing laiua’n, zia i gam khaw chen inchenna ah genthei haksat a 
tuak laiu ah hung kipia dawk in tepte tak thil khat a bawl dawku’i 
ti hih la hia lekha em? Zia hih etsakna pia'n. 

5. Numeite' n i gam khawchen, khansak ah mipi-a ding ah thilpha a 
sep dawu tuanthu tu hin zil hi tiu. 

Kum 1939 ah pawltak lai a hi. Pawltak lai ah hin bu leh bal 
kining ting hun a hi. A hfn lah zia kum ah pawltak lai chuh a lamdang 
nasa a hi. Mihausa sumkawlveite chun mi agent sawl dawk in i gam 
ah bu pawtte chuh a pun pun in a chawm khawmu ’ n, bu-hekna khawl 
in a heku’ n, a anchangte chuh mi gam in sum lawk hawlna in a thawt 
dawk nasa ma ma ziang tau in, bu leh anchang him him Bazar in a hun 
pawta lo-u a hi. Bazar anchang ngansia ah bupang ah bu nei lo a 
chawkhawm numei khenkhatte chun anchang chawkna ding a mu zo 
ta lo-u a hi. khawcha lam ah pat khawpi bu hung lut lo chuh a hi diak 
pua'i. Bawng kali bu hung lutte him h im chuh Buhekna Khawl lam in 
mihausa sumkawlviete chun a paw lut gam tau a hi. B u sangkhai ah 
makhai chuh chawm lo in cheng khat a hung man ziang ta mai hi. 
Nisih ah kivei, anchang nek hawlkawm di chan ah kivakte khenkhat 
chuh anchang chawk di a um tak lo ziak in an ngawl hial hial le a hung 
um tau a hi. Pawltak lai ah zia gual dinmun a hi chun, tha chawm khat 
zo leh nasa tak ah kialpi hung tung ngei ngei ding a hi ti chuh mipi 
lauthawnna lian pen a hung hi ta a hi. 

Anchang hung hak ziak ah haksatna thuak zing tha sawt lo 
nung ah kialpi hung tung ngei ngei ding ah a lang ta’ h, lauthawnna dim 
Khwairamban Bazar ah nupite chun gel khawm thei tin cheng a 
gelkhawm nungu’n, ti ngaina dang hia diak ta lo in nikhat chuh 
gamsung ukte umna mun, leng in in thu va tun ding kigua’n nupi hawn 
chuh a chia tau a hi. Hi ti hin a va genu’i- Bazar ah anchang a um ta 
paw’i, neucha um sun chule van sun hial in a man a sang ten ziang hi, 
mipite an ngawl ah thi ding mabak a hi ta’i. Zia ziak chun gampawlam 
ah anchang thawt daw hih tu ma ma hin ei khak piaku’n lah, Bu¬ 
hekna khawlte tu ma ma hin ei khak piaku’n- ti in a va genu’i. 

Inpi vaihawm memberte chun zia hi thu haksa tak chu a hia, 
zing leh hungkitu’n lah, ngaitua khawm kit hi tiu ti thu a lah gen piak 
phatu’n nupite chuh a kihung nung le kit tau a hi. 

A zing chuh Decumber tha tarik 12 ni a hi. Inpi vaihawm 
memberte gen dungzui in Bazar Nupite kipakhawm in Inpi vaihawmna 
lam in a chia tau a hi. A hi’n lah, a da-um khat chuh Inpi vaihawm 
memberte khat ma cha a lah um puau hi. Inpi vai hawm ah President 
chhota sap bep ama ngen in a lah um hi. Ama kiang ah a va gen 
phatu’n ama chun hi ti hin a hun dawhu a - ama vang hi Lengpa Inpi 
vaihawmna ah President khat thu hin a hi. Anchang zawkna phalna, 
bu hek theina license piak theina haw nang Lengpa in a bawl sek a hi. 
Zia ziak a chun thupukna hin sem thei lo ding ka hi a hun tia. Tulai tak 
ah hin Lengpa Nabadwip a um lai tak a hi. Ama’n a bawl thei pen 
chuh Telegraph thawt ah mipite dawidan a hiat sak chuh a hi mai hi. 

A hi leh tu hin Lengpa kiang in Telegraph ei bawl piak ta' n ti 
in mipite’n chhota sab chu Telegraph Offiice ah apui tau hi. Tong go, 
Rajni, chaobiton Ibemhal, Shabi, Sanatombi kiti numeite hin Telegraph 
Office chuh a um kimvel tau ah, numei ngawn puan vam pho daw a 
bang hial ziang tau. Hun chawmkhat nung in chhota sab in, la Telegram 
lah ka bawl ta'n tu hin chu vang an ka hun nek nai lo ziak in chia ta’ng 
ka a hun ti ta'i. Ka bawl di bawl zo ka hi ta’i, an ne nai lo ka hi a lah 
chia ta’ng ka a hun tia’h. 

Numeite'n keiu le an ne nai lo ka hiu chuleh ka inua ka hun 
nutsiau, ka chateu nekdi anchang haw le um nai lo a hi, nikhat an 
ngawl in kithi pua’n a- ti in a hun dawnhu tau a hi. Telegram ah pat 
dawnhuna a kimu masia chhota sab chuh chia lo ding in numei haw 
chun a um kimvel tau a hi. Tuni hin thu kichian khat a um masang sia 
kuama in lam ah kile lo ding ti thupukna a siam tau a hi. 

Chhota sab chuh a lung a hung lau ta, Manipur policete’n le 
a lawna dan le a hia diak ta puau. Nitak lam in a beidawn phatu’n 
policete kiho tuak in Lawiupa deute tawh kithumu in Assam Rifle 
sepaite a ko tau a hi. A hi ’ n lah, numeite chuh a 

lungu ake diakpua, police leh sepaite chu leh a lau diakpuau. Numeite 
chuh naw zakna ding in Lathi charge a hun bawl pan tau. Hun 
chawmkhat sung ah chun Telegram Office compound sung chuh 
galmun a hung suak ta’i. Numeite haw taksa ah hung pawt thisan 
chuh thisan lui gual in a luang ta’h, numei tarn tak chuh leitual ah chun 
a kipuk gam tau a hi. 

Zia nikhua ah kisuliam numei tampi Hospital ah hun sawtpi 
tak ki-enkawl in a lah umu a hi. In lam a hung nungu’ n le sawt tak ki- 
enkawl le a um nalaiu’i. Pha tak ah ki-enkawl maleu le a dam sung ah 
nagumte sem thei ta lo ding le a um tau hi. 

Telegraph office ah thilsuakte chun khuai bawm mawl ah kisun 
zak gual in a hung um ta’i. Thilsuakte chun numeite lungthim ah 
thangtawmna nasa tak a belap piaku a hi. A zing in a masa sang ah 
tawmzaw numeite’n meeting a nei kitua mipi kithutuak in thupukna 
tarn tak a siam tau a hi. Thupukna dungzui in numei hawnpi khat 
Chingmeirong, khawiramband ah um bu hekna mill haw chuh a suse 
tau ah, paw lam ah anchang puak daw Iona ding in khenkhatte chuh 
Dimapur lampi Chingmeirong ah a giakua, khenkhatte chun Bawng 
gari in mill ah hek ding, zawk ding ah a hun puakteu khak ding in a 
umu’i. A khak zaw loteu chuh a buteu gari ah pat a kaithau ah a the 
zak piakua, Numei kuama Khwairamband Bazar ah thil zuak leh thil 
chan akimu tapua’i. Hiti chun ziahun ah Leng leh Britishte vaihawmna 
do in numeite'n nasatak in kiphinna a hung bawl pan tau a hi. 
Numeite’n hangsan tak ah thil bawl theina khatvei cha le um kha nai 
lo kithugual ah hansanna chuh a hun sulang tau a hi. Imphal ah kipat 
buaina meisel hung kang chun Manipur pumpi a hun kang phata a hi. 

Zia hun lai tak ah chun, Nikhil, Manipuri vaihawm lawi upate’ n 
le a lah ngaitua lo le a hi diak puau, a hi’n lah amau lak ah ngaidan 
kibat Iona a lah um hi. Pawsal khen khat vang zia numeite gal ah chun 
gal pan a guau a, khen khat vang chuh pan 

tak tak ah, a ma la, mapuitu ah pan chu pha ding in a lah gelu a hi. A 
ziak chuh numeite galpi hih mapuitu ding fel organization a um lo chun 
hung chaudeu a hi. 

Zia hun lai tak ah chun Inpi vaihawm ah pang lawi upa Irabot 
thu pawimaw khat nei in Cachar ah a um lai tak a hi. Numeite’n ama 
hung tun kal chuh a lah ngakla ma mau hi. Zia thil hih a hiat hiat in 
kingang tak in a hung idle ta’i. Inpi vaihawmtute kiholimpi in zia thute 
chuh a ngaitua pan tau a hi, a hi’n lah ngaidan kibat Iona chuh a um 
zing tho nalai hi. Himaleh le Irabot hin hun lemchang hi a thasuak 
nuam ta pua, India sung a mun chuam chuam ah zalenna ding gal 
kibawldan hia mi a hia, zia ziak ah chun Manipur ah pat British nawdaw 
ding leh Lengpa’n a hi lo lam ah pang, a mat lakdawna ding hun 
lemchang a hi ti gel in kingang tak in police lam lentual ah chun mizause 
hung khawmna ding meeting khat a ko ta a hi. Manipur ah cheng 
kawl ning tin ah pat numei pawsal simsen lo Irabot thugen ngai ding 
leh bang a gen em ti hia ding in a hung khawm tau a hi. Irabot in a hun 
gen pan ta’h, i gam mite haw, Telegraph Office ah thilsuakte chuh 
geldawk tiamu’n, anchang khut dim khat muna ding ah thisan khut 
dim ni (2) sen ding a hi ta’i. Nupite thisan tui luan gual in a luang a, 
Manipur mipite’ n zia phuba hill i lak dingu a hi. I nute leh numeite’n a 
bawldi dawlu chuh a bawl tau, tuhin chuh pawsalte bawl di a hi ta’i. 

Ei man in tinu jail ah ei khum in au, ti lau di ei ta pua’i, enu’n 
Japan leh Russia ah mipi kithutuak ah a 
bawl danteu. Manipur ah British a um 
lai sia in leh lo khazana (Renew tax) 
piak lo di, thingtang leh phaigam a leng 
ah mipite’n a thawn ah a thaw ding lui 
gal kaina ding le a man piak 

lo di chuleh huan sung ah kek pang thing haw le phuk zaw vek di, 
santri din haw le i bawl lo dingu a hi. Akigen zosia hih mipite’n kithu 
tuak tak ah i pan khawmua i bawl dingu a hi, kipan hi tiu, mipite haw 
a hun ta’i. Hem le thal pang lo ah zaidaw tak a keiu haksatna ei gel 
piaku’n ti ah kiphin numeite chuh British Sepaite’n chemsau ah thisan 
tam tak a lah san tak ziaku’n Non-co-operation leh civil-Disobedient 
movement i pat tak dingu a hi. 

Irabot thugen mantam tak chun a kikhawm mipite lungthim a 
sutho a, chun, mipite in a khutteu a bengua kiphinna(Andolone) ah 
pang ding in ka kisa zo tau hi a hun tiu ah. Irabot Manipur a hung tun 
nung in numei galpi meisi chu a hung kang zak diak hi. Gam uktu a lau 
ma ma tau a, gam uktute’ n Irabot hih a kikhum tup lo leh lau thawng 
um tak thil hun bawl dawk ding a hi ti a hun gel tau a, zia ziak ah chun 
ni 2 sung in Irabot chuh a manua, Jail ah a khum tau a hi. Ama bep hi 
lo in numei mapuitu khenkhatte le jail ah a khum tau a hi. Hun 
chawmkhat zaw in Irabot hi Manipur paw lam ah um silet jail a ding 
in a sawl dawk ta a hi. 

Irabot hih khumtup leu le ama in a lah guangal a lah phudaw 
malam kiphinna meigui vang chuh gam uktute’n a susia zo tapuahi. 
Gam uktu tha neina lanna (against), gam uktu panpi lo di. 

Dan in a phal lo kiphinna nasa tak in gam mei kang gual in a 
hung kang lian zaw diak ta a hi. Numeite beb hi lo in pawsalte le a 
hung pang tau a hi. Tang lo in thuthang a hung kigen ah, Yairipok ah 
zan giak santri le a lut sak ta puau. Numeite’n bawngkali ah hungte a 
manua, buhum haw chuh a the zak vekua-Wangzing ah Forest tax a 
pia ta puau, muntin ah um dil leh lui ah um nga zosia leh a man dawk 
tau, pukhao lam a lawng tawlna man le pia lo in a chia sek tau a hi. 

Zia hih numeite hansanna leh ngamna a hi. Khawvel pumpi 
tuanthu hi ti hin a kigen a “Numeite galpi bawlinkhaw 

tang danglamna le thilpha scp daw masawnna ahung um sakhi thil mantam 

taka hi.” 

6. Kum 1939 ah bang a tia’ pawltak lai tak ah bu leh bal thakhat pi 
ah hak ziang a hi em? Anchang man hung hak chun kuate pen a 
sukha em? 

7. Bazar nupite’n bu-anchang man hak/kal ziak ah bang ding ah 
Lengpa kiang ah vaihawmna office ah vachiu a h’em? 

8. Numeite’n gam pawlam ah anchang thawt daw Iona ding a va 
gen laiua vaihawmtu memberte’n zia thu chuh ngaitua haksa tak 
a hi a tina ziak bang bang a hi dia’m? 

9. A zing ah hungu’n a ti dungzui ah nute a va chiu hun ah vaihawmtu 
member pakhat cha le a lah um lo-u chuh bang ziak a hi ta dia’m? 

10. Chhota sap in ama sik ah mi sawl lo ah ama ngei a hungna ziak 
pia’nlahgenin. 

11. Telegraph office ah thilsuak nung in khawiramband Bazar chuh 
gal kitheu nung gual in a dia in a dai diu diau ziang ta’h. Imphal 
tuam vel ah Bazar dang le a lau um tho hi. Ziate chuh bang bang 
a h’em? Zia hun ah Bazar ah umte haw dinmun bangti’n a um 
dia’m? 

12. Irabot thugen ngai nuam in mipi simsen lo a hung kikhawmu a hi. 
Zia hin bang gual mi z ia a etsak em? Irabot Shilet jail ah um ding 
ah a sawldawna ziak gen in. 

13. Numei galpi kibawlna ziak pen hih bu-anchang man hung hak 
ziak a hi. Zia masang in le British Govt, leh Lengpa chung ah 
lungdam lo lung limlona tampi a lah um zing a hi. Lungkim Iona 
ziakpente bang bang a h’em? 

14. Numei galpi mapuitu ah pang a minteu bang zat h’ em a kizik a hi. 
Amau haw hi lo numei mapuitu min dang hawl in lah bang zat 
h’ em khat hun zik in. 




